അന്ന് പറഞ്ഞിരുന്നുവല്ലോ, നിങ്ങളറിയാത്തത് ഞാന് അറിയുന്നുവെന്ന്. അവിടെ ഭൂമിയിലേക്ക് നോക്കൂ, ദാഹിച്ചു വലയുമ്പോഴും വിശന്ന് പൊരിയുമ്പോഴും ആരും കാണില്ലെന്നുറപ്പുണ്ടായിട്ടും കൈയെത്തും ദൂരത്തുള്ള ഭക്ഷണം വേണ്ടെന്നു വെക്കുന്ന മനുഷ്യനെ. പരസ്പരം രക്തം ചിന്താനും കുഴപ്പമുണ്ടാക്കാനും മാത്രമറിയുന്നവരെന്ന് നിങ്ങള് പറഞ്ഞപ്പോള് അങ്ങനെയല്ലാത്തൊരു കൂട്ടരും അവരിലുണ്ടാകുമെന്നതിനാല് തന്നെയാണ് നിങ്ങളറിയാത്തത് എനിക്കറിയാമെന്ന് മറുപടി പറഞ്ഞത്- നോമ്പുകാലത്ത് വിശ്വാസികളെ നോക്കി ചിലപ്പോള് അല്ലാഹു മലക്കുകളോടിങ്ങനെ പറയുന്നുണ്ടാകും.\n'ഏത് സ്വദഖയാണ് റസൂലേ ഏറ്റവും ശ്രേഷ്ഠകരമായത്?' സ്വഹാബിയുടെ ചോദ്യത്തിനുത്തരമായി റസൂല് (സ) ഇങ്ങനെ പറഞ്ഞു: 'നീ ആരോഗ്യവാനും പിശുക്കനും ദാരിദ്ര്യത്തെ ഭയക്കുന്നവനും സമ്പത്ത് ആഗ്രഹിക്കുന്നവ\nനും ആയിരിക്കെ നീ കൊടുക്കുന്ന ദാനം.' വലിയൊരു പാഠമാണ് ഈ അധ്യാപനത്തിലൂടെ പറഞ്ഞുവെച്ചത്. തികച്ചും പ്രതികൂലമായ സാഹചര്യത്തില് മനസ്സിനെ പിറകോട്ട് വലിക്കുന്നവയെ എല്ലാം തട്ടിമാറ്റി നന്മയുടെ വഴിയില് മുന്നോട്ടു പോകുന്നത് അല്ലാഹു ഏറെ ഇഷ്ടപ്പെടുന്നു.\nയുവത്വം, ജീവിതത്തിലെ ഏറ്റവും തീക്ഷ്ണമായ കാലം. മനുഷ്യവികാരങ്ങള് അതിന്റെ ഏറ്റവും തീവ്രതയില് നിലനില്‍ക്കുകയും പൂര്‍ത്തീകരണമാഗ്രഹിക്കുകയും ചെയ്യുന്ന പ്രായം. ഭൗതികാലങ്കാരങ്ങളിലേക്കും ആസ്വാദനങ്ങളിലേക്കും മനസ്സ് കൊതിക്കുകയും വ്യാപൃതമാവുകയും ചെയ്യുന്ന സമയം. ജീവിതത്തെക്കുറിച്ച് കണ്ട സ്വപ്‌നങ്ങള് പൂവണിയിക്കാനും കൂടുതല് മെച്ചപ്പെട്ട സൗകര്യങ്ങള് ഒരുക്കാനും മനസ്സും ശരീരവും ഓടിക്കൊണ്ടിരിക്കും. അത്തരമൊരു സാഹചര്യത്തില് അല്ലാഹുവിന്റെ വഴിയില് നടന്നു ശീലിക്കാനും ആ മാര്‍ഗത്തില് ശരീരവും സമ്പത്തും സമയവും കൊടുക്കാനും സന്നദ്ധമാവുകയെന്നത് അല്ലാഹുവിന് ഏറെ പ്രിയപ്പെട്ടതായി മാറും. പ്രതികൂല സാഹചര്യങ്ങളെ മറികടന്ന് നന്മ ചെയ്യുന്നത് ഏറ്റവും ശ്രേഷ്ഠകരമായി മാറുന്നു. അതുകൊണ്ടാണല്ലോ അവന്റെ തണലല്ലാതെ മറ്റൊന്നിനും ആശ്വാസമേകാനാവാത്ത നാളില് ദൈവിക തണലിന്റെ ശീതളിമയില് ഇടം കിട്ടുന്നവരെക്കുറിച്ച് പറഞ്ഞപ്പോള് 'ശാബ്ബുന് നശഅ ഫി ഇബാദത്തില്ലാഹ്' - അല്ലാഹുവിന്റെ വഴിയില് നടന്ന യുവാവ് എന്ന് പ്രത്യേകം പരാമര്‍ശിച്ചത്.\nആ തണലിലേക്കൊരുങ്ങാന് ഏറ്റവും മികച്ച അവസരമാണ് റമദാന്. അവന്റെ വഴിയില് നടന്നു ശീലിക്കാന് ഇതിലും നല്ല കാലമില്ല. നന്മകളുടെ സുഗന്ധവും അനുഭൂതിയും ഭൗതികാലങ്കാരങ്ങളുടെ പൊലിമ കുറച്ചുകളയും. അല്ലാഹുവോടുള്ള സ്‌നേഹത്തിന്റെയും പ്രതീക്ഷയുടെയും നനവ് ഉള്ളനുഭവിക്കും. കരുണയുടെയും വിട്ടുവീഴ്ചയുടെയും തുറന്നിട്ട വാതിലുകള് കടന്ന് അവനോട് ചേര്‍ന്നിരിക്കും. പ്രലോഭനങ്ങളും പ്രകോപനങ്ങളും തട്ടിമാറ്റി അവനിലേക്കോടിയടുക്കാന് തിടുക്കം കാണിക്കും. നന്മകളെല്ലാം അതെത്ര ചെറുതാണെങ്കിലും പെറുക്കിയെടുത്ത് കൂട്ടിവെക്കും. ഒരു നെന്‍മണിയില്‍നിന്ന് അനേകം കതിര്‍കുലകള് പെരുകുന്ന പോല് അനേകമിരട്ടിയായി തിരിച്ചുകിട്ടുമെന്ന വാഗ്ദാനം മതി, ആവശ്യങ്ങളേറെയുണ്ടാവുമ്പോഴും മറ്റുള്ളവര്‍ക്കായി പുഞ്ചിരിയോടെ ചെലവഴിക്കാന്. ഒരു പകലിന്റെ ത്യാഗം അസ്തമയത്തിലെത്തുമ്പോള് നാഥന്റെ ഇഷ്ടത്തിനായി ജീവിച്ച ഒരു ദിനത്തിന്റെ നിര്‍വൃതി മനസ്സിലനുഭവിച്ച് നോമ്പ് തുറക്കും. വരണ്ടുണങ്ങിയ ഞരമ്പുകളെ നനയിച്ച നാഥനെ സ്തുതിക്കും. അവന്റെ കാരുണ്യത്തിന്റെ ചിറകില് സ്വീകാര്യമായ നന്മയാകാന് ദുആ ചെയ്യും. പ്രിയപ്പെട്ടവരെയും അര്‍ഹതപ്പെട്ടവരെയും വിളിച്ച് ഇഫ്ത്വാറൂട്ടി ആ സുകൃതങ്ങള് കൂടി തന്നിലേക്ക് ചേര്‍ത്തുവെക്കും.\nജീവിതത്തിന്റെ തിരക്കുകളില്‍നിന്ന് മാറി ഇടക്കൊന്ന് അവന്റെ ഭവനത്തില് ചെന്നിരിക്കും. ദിക്‌റും ശുക്‌റുമായി നാവും മനസ്സും അവനോടുള്ള പ്രണയം പങ്കുവെക്കും. ഈ മാസത്തിന്റെ മുഴുവന് പുണ്യത്തിനും കാരണമായ വിശുദ്ധ വചനങ്ങളോടൊപ്പം ഇടക്കിടക്ക് കൂട്ടുകൂടും. എന്നോട് എന്റെ നാഥന് സംസാരിക്കുകയാണെന്ന ബോധ്യത്തോടെ ആ വരികളിലൂടെ കടന്നുപോകും. ചിലതൊക്കെ അര്‍ഥവും ആശയവുമറിഞ്ഞ് വെക്കും. ഇബ്‌നു മസ്ഊദി(റ)ന്റെ ഖുര്‍ആന് പാരായണം കേട്ടുകൊണ്ടിരിക്കുന്ന റസൂല് 'ഓരോ സമുദായത്തില്‍നിന്നും ഓരോ സാക്ഷിയെ നാം കൊണ്ടുവരും. ഇക്കൂട്ടര്‍ക്കെതിരെ സാക്ഷിയായി നിന്നെ കൊണ്ടുവരുമ്പോള് എന്തായിരിക്കുമപ്പോഴത്തെ അവസ്ഥ' (സൂറ അന്നിസാഅ് 41) എന്ന ആയത്ത് കേള്‍ക്കുമ്പോള് പാരായണം നിര്‍ത്താന് പറഞ്ഞ് കണ്ണുനീരൊഴുക്കുന്ന കാഴ്ച ഓര്‍മയില് വന്നു നില്‍ക്കും. ഞാന് അഭിമുഖീകരിക്കേണ്ട യാഥാര്‍ഥ്യങ്ങളെ കുറിച്ച എത്രയെത്ര സൂക്തങ്ങളിലൂടെ കടന്നുപോയിട്ടും പിടക്കാത്ത മനസ്സും പൊഴിക്കാത്ത മിഴികളുമോര്‍ത്ത് നെടുവീര്‍പ്പിടും. അവനും ഞാനും മാത്രമാകുന്ന വേളകള് അധികരിക്കും. രാത്രിയുടെ അന്ത്യയാമങ്ങളില് ഒറ്റക്ക് മാറിനിന്ന് നമസ്‌കരിക്കും. സുജൂദുകള്‍ക്ക് ദൈര്‍ഘ്യം കൂടും. അവനു മുന്നില് വിനയാന്വിതനായി മനസ്സ് തുറക്കും. ചെയ്തുപോയ അപരാധങ്ങളോര്‍ത്ത് മനസ്സ് വേദനിക്കും. ഒടുവില് പറയാനുള്ളതെല്ലാം പറഞ്ഞു തീര്‍ത്ത് മുഴുമിപ്പിക്കുമ്പോള് ഒരിറ്റ് കണ്ണീരെങ്കിലും കവിള്‍തടങ്ങള് നനയിച്ചിരിക്കണം. ഒറ്റക്കിരുന്ന് നാഥനെ ഓര്‍ത്ത് കണ്ണീരൊഴുക്കിയവന് നാളെ ആ തണലിലുണ്ടാകുമെന്ന റസൂലിന്റെ വാഗ്ദാനം മനസ്സ് തണുപ്പിക്കും.\nഅല്ലാഹുവിന്റെ ഇഷ്ടങ്ങള്‍ക്കും താല്‍പര്യങ്ങള്‍ക്കും ജീവിതത്തില് മുന്‍ഗണന നല്‍കാനാകും എന്നതിന്റെ പ്രായോഗിക സാക്ഷ്യമാണ് നോമ്പുകാലത്ത് വിശ്വാസി നടത്തുന്നത്. പുലരും മുമ്പേ എഴുന്നേറ്റ് ഭക്ഷണം കഴിക്കാന് ഒട്ടും താല്‍പര്യമില്ല. പക്ഷേ അത്താഴം കഴിക്കുന്നതില് നിങ്ങള്‍ക്ക് ബറകത്തുണ്ടെന്ന് എന്റെ ഹബീബ് പറയുമ്പോള് ഞാന് എങ്ങനെ അത് വേണ്ടെന്നുവെക്കും? അല്ലാഹുവിന് പ്രിയപ്പെട്ടതല്ലേ എന്റെ റസൂല് എനിക്ക് പഠിപ്പിച്ചതെല്ലാം! പകലില് ദാഹവും വിശപ്പും കഠിനമാകുമ്പോഴും ആരും കാണില്ലെന്നുറപ്പുണ്ടായിട്ടും മുന്നിലുള്ള ഭക്ഷണം വേണ്ടെന്നു വെക്കുന്നത് എന്റെ ഇഷ്ടങ്ങളേക്കാള് അല്ലാഹുവിന്റെ ഇഷ്ടങ്ങളാണ് വലുതെന്ന ചിന്ത തന്നെയാണ്. അല്ലാഹുവിന്റെ ഇഷ്ടവും താല്‍പര്യവും തന്റെ ഇഷ്ടവും താല്‍പര്യവുമാക്കി മാറ്റിയെടുത്ത് ജീവിച്ചു കാണിക്കുന്ന സുന്ദരമായ കാലമായതിനാല് തന്നെയാകും 'നോമ്പ്, അതെനിക്കുള്ളതാണ്, ഞാനാണതിന് പ്രതിഫലം നല്‍കുന്നത്' എന്ന് അല്ലാഹു പ്രത്യേകം പറഞ്ഞുവെച്ചത്. അല്ലാഹുവാണ് വലുതെന്ന പ്രഖ്യാപനത്തിന് ജീവിതം കൊണ്ട് സാക്ഷ്യം വഹിക്കാന് തനിക്കാകുമെന്ന് നോമ്പുകാരന് തെളിയിച്ചിരിക്കുകയാണ്. ആ വഴിയില് തുടരാതിരിക്കാന് ഒരു ന്യായവും പിന്നീട് അവശേഷിക്കുന്നില്ല എന്ന ബോധ്യവും നമുക്കുണ്ടാവണം.\nനോമ്പുകാലത്ത് തളിര്‍ക്കുന്ന ചില പ്രത്യേക നന്മമരങ്ങളുണ്ട്, ഓരോ നാട്ടിലും രൂപപ്പെടുന്ന നന്മകളുടെ കൂട്ടായ്മകളാണത്. നമസ്‌കാരത്തിനായി പള്ളിയില് പതിവിലേറെ ആളുകളെത്തുന്നു. നമസ്‌കാരം കഴിഞ്ഞ് ആരും പിരിഞ്ഞുപോകാതെ ബാക്കിയാകുന്ന ചെറു സംഘങ്ങളെ കാണാമവിടെ. ഖുര്‍ആന് പാരായണവും മറ്റു ചര്‍ച്ചകളുമായി സജീവമാകുമവര്. റമദാന് കിറ്റുകളൊരുക്കാനും ഇഫ്ത്വാര് സൗഹൃദങ്ങളൊരുക്കാനും അവര് മുന്നിലുണ്ടാകും. സകാത്ത് ശേഖരണത്തിനും വിതരണത്തിനും കൃത്യമായ പദ്ധതികളൊരുക്കും. ഖുര്‍ആന് പഠനത്തിന്റെയും ദീനീവിജ്ഞാനത്തിന്റെയും സദസ്സുകളൊരുക്കാന് ഓടി നടക്കും. ഒടുവില് ഫിത്വ്ര് സകാത്തിന്റെ വിതരണവും കഴിഞ്ഞ് ഈദ്ഗാഹ് ഒരുക്കാന് വ്യാപൃതരാകുന്ന കൂട്ടം. ഈ കൂട്ടായ്മയുടെ ഊര്‍ജം ഈമാനാണ്. അത് നോമ്പ് കഴിഞ്ഞാലും നിലനില്‍ക്കണം. തളിര്‍ത്ത മരത്തില് പൂക്കളും കായ്കനികളും ഉണ്ടാകണം. തണലും തണുപ്പുമായി ആ നന്മമരങ്ങള് നാട്ടില് പടര്‍ന്നു പന്തലിക്കണം. ഒടുവില് ഈ ലോകത്തെ ജീവിതമവസാനിപ്പിച്ച് മഹ്ശറില് ഒരുമിച്ചുകൂടുന്ന സമയം കോടിക്കണക്കിന് വരുന്ന മനുഷ്യരെ സാക്ഷിനിര്‍ത്തി അല്ലാഹു വിളിച്ചു ചോദിക്കും: 'അയ്‌നല് മുതഹാബ്ബൂന ബി ജലാലി'- എനിക്കു വേണ്ടി പരസ്പരം സ്‌നേഹിച്ചവരെവിടെ? അന്നേരം അഭിമാനത്തോടെ തലയുയര്‍ത്തി അവന്റെ തണലിലേക്ക് നടന്നടുക്കണം. അര്‍ശിന്റെ ചാരത്ത് പ്രകാശിക്കുന്ന ഗോപുരങ്ങളില് തിളങ്ങുന്ന മുഖങ്ങളോടെ ഒരുമിച്ചു കൂടണം. അവിടെ നില്‍ക്കുമ്പോള് ചില കാഴ്ചകള് കാണാം.\nഒരാളങ്ങനെ വിലപിക്കുകയാണ്; ഞാനാ കൂട്ടുകെട്ടില് അകപ്പെട്ടിരുന്നില്ലെങ്കില് എത്ര നന്നായിരുന്നു! റസൂലിന്റെ വഴിയില് നടക്കാന് എനിക്ക് തോന്നിയില്ലല്ലോ! അന്നേരം 'നാഥാ, ഇക്കൂട്ടര് ഖുര്‍ആനിനെ ജീവിതത്തില്‍നിന്ന് വലിച്ചെറിഞ്ഞവരാണ്, അവരെ പരിഗണിക്കേണ്ടതില്ല' എന്നു പറഞ്ഞ് റസൂലും കൈയൊഴിയുന്ന സമയം. തണലില് ഇടം കിട്ടിയവര് ആശ്വാസത്തോടെ ഓര്‍ക്കും. നാട്ടില് നടന്ന ഖുര്‍ആന് പഠന വേദികളില് പങ്കെടുത്തതിനെക്കുറിച്ച്, ഖുര്‍ആന് പഠനവും അതിന്റെ പ്രകാശത്തില് വഴിനടന്ന ഒരു കൂട്ടത്തില് ഉള്‍പ്പെട്ടതിനെക്കുറിച്ച്. നന്മ ചെയ്യാന് പ്രചോദനമേകിയ, തിന്മ വിട്ട് മാറിനില്‍ക്കാന് കരുത്തേകിയ ചെറു സംഘങ്ങളെക്കുറിച്ച്. പിന്നീട് നാഥന്റെ മുന്നിലേക്ക് അവരെത്തുകയാണ്. നോമ്പുകാരന് ബാക്കിവെച്ച സന്തോഷസന്ദര്‍ഭം. തന്റെ നാഥനെ കണ്ടുമുട്ടുന്നു. ചെയ്തുവെച്ച സുകൃതങ്ങളുടെ പുണ്യങ്ങളേറ്റുവാങ്ങി ഒടുവില് സ്വര്‍ഗത്തിലേക്ക് നടന്നടുക്കും. അവിടെ ഒരു വാതിലിനടുത്ത് കസ്തൂരിയുടെ സുഗന്ധം പരക്കുന്നുണ്ട്. നോമ്പുകാരന്റെ വായക്ക് കസ്തൂരിയുടെ സുഗന്ധമായിരിക്കുമല്ലോ. അതേ, റയ്യാന് കാത്തിരിക്കുന്നുണ്ട്. അവസാനത്തെ നോമ്പുകാരനും കയറിപ്പോകുമ്പോള് ആ വാതിലടക്കപ്പെടുന്നു. റമദാനിലെ പുലര്‍കാല യാമങ്ങളിലെ പ്രാര്‍ഥനകളില് നമുക്കൊരു കാര്യം പ്രത്യേകമായി ചോദിക്കാനുണ്ടാകണം; അല്ലാഹുവേ, റയ്യാന് കവാടത്തിന്റെ ഒരു പാളിയെങ്കിലും നീ എനിക്കായി തുറന്നുവെച്ചേക്കണേ...


ഉത്തരേന്ത്യയില് ക്രിസ്ത്യാനികള്‍ക്കെതിരേ ഹിന്ദുത്വവാദികളുടെ വ്യാപക അക്രമം • Suprabhaatham\nഉത്തരേന്ത്യയില് ക്രിസ്ത്യാനികള്‍ക്കെതിരേ ഹിന്ദുത്വവാദികളുടെ വ്യാപക അക്രമം\nഭോപ്പാല്: ഉത്തരേന്ത്യയില് ക്രിസ്ത്യാനികള്‍ക്കെതിരേ ഒരു ദിവസം 13 വര്‍ഗീയ ആക്രമണങ്ങള് നടന്നതായി റിപ്പോര്‍ട്ട്. ഇവാഞ്ചലിക്കല് ഫെലോഷിപ്പ് ഓഫ് ഇന്ത്യ(ഇ.എഫ്.ഐ)യുടെ റിലീജ്യസ് ലിബര്‍ട്ടി കമ്മിഷന്റെ റിപ്പോര്‍ട്ടിലാണ് ഇത് വ്യക്തമാക്കുന്നത്. കഴിഞ്ഞ ഞായറാഴ്ച ഇത്തരത്തില് 13 വര്‍ഗീയ ആക്രമണങ്ങളുണ്ടായെന്ന് റിപ്പോര്‍ട്ട് പറയുന്നു. ഉത്തര്‍പ്രദേശിലെ മഹാരാജ് ഗഞ്ചിലെ നസീറാബാദില് പ്രാര്‍ഥനയ്ക്കായി ഒരു വീട്ടില് സംഗമിച്ച 30 വിശ്വാസികളെയാണ് ഹിന്ദുത്വവാദികള് മര്‍ദിച്ചത്. അക്രമത്തിന് ഇരയായവര് പൊലിസിനെ വിളിച്ചെങ്കിലും സ്ഥലത്തെത്തിയ പൊലിസ് അക്രമികള്‍ക്കൊപ്പം ചേര്‍ന്നുവെന്നും പ്രാര്‍ഥനയ്ക്ക് നേതൃത്വം നല്‍കിയ പാസ്റ്ററെ കസ്റ്റഡിയിലെടുത്തെന്നും റിപ്പോര്‍ട്ട് കുറ്റപ്പെടുത്തുന്നു. പെണ്‍കുട്ടികള് ഉള്‍പ്പെടെയുള്ളവര്‍ക്കാണ് മര്‍ദനമേറ്റത്. മറ്റൊരു സംഭവത്തില് വീട്ടില് പ്രാര്‍ഥനയ്ക്ക് എത്തിയ 15 അംഗ സംഘത്തെ അഞ്ഞൂറിലധികം പേരാണ് മര്‍ദിച്ചത്. സ്ത്രീകളും കുട്ടികളും ഉള്‍പ്പെടെയുള്ളവര്‍ക്കാണ് മര്‍ദനമേറ്റത്. ഇതില് അഞ്ചുപേര്‍ക്ക് ഗുരുതര പരുക്കേറ്റെന്നും റിപ്പോര്‍ട്ട് പറയുന്നു.\nഉത്തര്‍പ്രദേശിലെ ഹസന്‍പുര് ബാരു ഗ്രാമത്തില് പാസ്റ്റര് സൂരജ് പാലിനെ നിര്‍ബന്ധിത മതപരിവര്‍ത്തന നിയമപ്രകാരം സദാബാദിലെ പൊലിസ് സ്റ്റേഷനിലേക്ക് വിളിച്ചുവരുത്തി ഏറെനേരം ചോദ്യം ചെയ്തു. ഇത്തരത്തില് നിരവധി ആരോപണങ്ങളാണ് റിപ്പോര്‍ട്ടില് ഉള്ളത്.


Kerala Secretariat Fire | സെക്രട്ടേറിയറ്റിന് മുന്നിൽ വീണ്ടും സംഘർഷം; ജലപീരങ്കി പ്രയോഗിച്ചു | Kerala Secretariat Fire youth congress protest turn violence in front of Secretariat – News18 Malayalam\nKerala Secretariat Fire | സെക്രട്ടേറിയറ്റിന് മുന്നിൽ വീണ്ടും സംഘർഷം; ജലപീരങ്കി പ്രയോഗിച്ചു\nസര്‍ക്കാര് പരസ്യങ്ങളുടെ ഫ്ലക്സ് ബോര്‍ഡുകള് പ്രവര്‍ത്തകര് നശിപ്പിച്ചു. മുഖ്യമന്ത്രിയുടെ ചിത്രമുള്ള ബോര്‍ഡുകളും നശിപ്പിച്ചു.\nLast Updated : August 25, 2020, 21:50 IST\nതിരുവനന്തപുരം: സെക്രട്ടേറിയറ്റിലെ പൊതുഭരണവകുപ്പിലെ പ്രോട്ടോകോൾ വിഭാഗത്തിലുണ്ടായ തീപിടുത്തത്തെക്കുറിച്ച് അന്വേഷണം ആവശ്യപ്പെട്ട് യൂത്ത് കോൺഗ്രസ് പ്രതിഷേധം. സമരക്കാർക്കുനേരെ പൊലീസ് ജലപീരങ്കി പ്രയോഗിച്ചു. സര്‍ക്കാര് പരസ്യങ്ങളുടെ ഫ്ലക്സ് ബോര്‍ഡുകള് പ്രവര്‍ത്തകര് നശിപ്പിച്ചു. മുഖ്യമന്ത്രിയുടെ ചിത്രമുള്ള ബോര്‍ഡുകളും നശിപ്പിച്ചു.\nസെക്രട്ടേറിയറ്റിൽ ചൊവ്വാഴ്ചയുണ്ടായ തീപിടിത്തം ദുരന്തനിവാരണ വകുപ്പ് സെക്രട്ടറി എ. കൗശിഗൻ അന്വേഷിക്കും. തിപിടിത്തത്തിൽ തിരുവനന്തപുരം ജില്ലാ ക്രൈംബ്രാഞ്ചും അന്വേഷണം നടത്തും.\nപ്രതിപക്ഷ നേതാവ് രമേശ് ചെന്നിത്തലയുടെ നേതൃത്വത്തിൽ യുഡിഎഫ് നേതാക്കൾ ഗവർണർ ആരിഫ് മുഹമ്മദ് ഖാനെ കണ്ടു. സെക്രട്ടേറിയറ്റിലേക്കു തള്ളിക്കയറാൻ ബിജെപി പ്രവർത്തകർ ശ്രമിച്ചു. സെക്രട്ടേറിയറ്റിന്റെ സുരക്ഷ കേന്ദ്രസേനയെ ഏൽപിക്കണമെന്ന് ബിജെപി ആവശ്യപ്പെട്ടു. നാളെ സംസ്ഥാന വ്യാപകമായി ബിജെപി പ്രതിഷേധദിനം ആചരിക്കും.\nസെക്രട്ടേറിയറ്റിലെ പ്രോട്ടോകോൾ ഓഫീസിലുണ്ടായ തീപിടിത്തത്തിൽ കത്തി നശിച്ചത് സ്വര്‍ണക്കടത്ത് കേസുമായി ബന്ധപ്പെട്ട സുപ്രധാന രേഖകളെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞിരുന്നു. സംഭവത്തെ കുറിച്ച് എൻ.ഐ.എ അന്വേഷിക്കണം. സെക്രട്ടേറിയറ്റിൽ തീപ്പിടുത്തം നടന്ന സ്ഥലം സന്ദര്‍ശിച്ച ശേഷമാണ് പ്രതിപക്ഷ നേതാവ് രമേശ് ചെന്നിത്തല ആരോപണം ഉന്നയിച്ചത്.\nഇന്നു വൈകിട്ടോടെയാണ് ഭരണസിരാ കേന്ദ്രമായ സെക്രട്ടേറിയറ്റിൽ തീപിടിത്തമുണ്ടായത്. പ്രോട്ടോകോൾ വിഭാഗം ഓഫീസിലാണ് തീപിടുത്തമുണ്ടായത്. അഗ്നിശമന സേനാംഗങ്ങളെത്തി തീയണച്ചു. നിരവധി ഫയലുകൾ കത്തിനശിച്ചെന്നാണ് വിവരം. സെക്രട്ടേറിയറ്റിലെ നോർത്ത് ബ്ലോക്കിനോട് ചേർന്നുള്ള ഓഫീസിലാണ് തീപിടിത്തമുണ്ടായത്. കമ്പ്യൂട്ടറിൽ നിന്നുണ്ടായ ഷോർട്ട് സർക്യൂട്ടാണ് തീപിടിത്തത്തിന് കാരണമെന്ന് ജീവനക്കാർ പറയുന്നു. ഓഫീസിൽ നിന്നും പുക ഉയരുന്നത് ശ്രദ്ധയിൽപ്പെട്ട ജീവനക്കാർ ഫയർ ഫോഴ്സിനെ വിവരം അറിയിക്കുകയായിരുന്നു.\nFirst published: August 25, 2020, 21:50 IST\nfire breakoutGold Smuggling Casek surendranKerala Secretariat Fireramesh chennitalasecretariatyouth congress


പൃഥ്വിരാജും ഇന്ദ്രജിത്തും! ഇത് പോലെ രണ്ട് മക്കളെ നല്‍കിയതിന് മല്ലിക സുകുമാരനോട് നന്ദി പറഞ്ഞ് ആരാധകര്! - Malayalam Filmibeat\n10 min ago മെഗാസ്റ്റാറിനോട് മുഖം തിരിച്ചെങ്കിലും ഇളയദളപതിക്കായി നയന്‍താര എത്തുന്നു! ബിഗില് പ്രമോഷനില് താരവും?\n13 min ago ആര്യയ്ക്ക് അത് നഷ്ടപ്പെടാന് കാരണം ഫോണ് എടുക്കാത്തത്! വെളിപ്പെടുത്തലുമായി സംവിധായകന് കെ വി ആനന്ദ്\nസിനിമയിലായാലും ജീവിതത്തിലായാലും ഏറെ വ്യത്യസ്തരാണ് ഇന്ദ്രജിത്തും പൃഥ്വിരാജും. സുകുമാരന്റേയും മല്ലികയുടേയും പിന്നാലെയായി ഇവരും സിനിമയില് തുടക്കം കുറിക്കുകയായിരുന്നു. ബിരുദപഠനം അവസാനഘട്ടത്തില് നില്‍ക്കുന്നതിനിടയിലായിരുന്നു പൃഥ്വിരാജ് തനിക്ക് അഭിനയിക്കാനാണ് താല്‍പര്യം എന്ന് അറിയിച്ചത്. തീരുമാനം ഉറച്ചതാണോയെന്നായിരുന്നു മല്ലികയുടെ ചോദ്യം. ഇതിന് പിന്നാലെയായി ആ തീരുമാനത്തിന് പിന്തുണ പ്രഖ്യാപിക്കുകയും ചെയ്തു. അന്ന് അമ്മ നിരുത്സാഹപ്പെടുത്തിയിരുന്നുവെങ്കില് താന് ഇന്ന് സിനിമയില് ഉണ്ടാവുമായിരുന്നില്ലെന്ന് അടുത്തിടെയും പൃഥ്വിരാജ് പറഞ്ഞിരുന്നു.\nസിനിമയില് നിന്നും ദുരനുഭവങ്ങള് നേരിടേണ്ടി വന്നപ്പോള് സുകുമാരന് മക്കളുടെ വരവിനെക്കുറിച്ചും വളര്‍ച്ചയെക്കുറിച്ചുമൊക്കെ വ്യക്തമാക്കിയിരുന്നു. ഭാവിയില് തന്റെ മക്കള്‍ക്കായി സിനിമാലോകം കാത്തിരിക്കുന്ന അവസ്ഥയുണ്ടാവുമെന്ന് അന്ന് സുകുമാരന് പറഞ്ഞിരുന്നു. പില്‍ക്കാലത്ത് അക്കാര്യങ്ങള് അതേ പോലെ സംഭവിക്കുകയായിരുന്നു. സിനിമയില് മാത്രമല്ല ജീവിതത്തിലും തങ്ങള് താരങ്ങളാണെന്ന് തെളിയിച്ചിരിക്കുകയാണ് ഇരുവരും. പ്രളയബാധിതരെ സഹായിക്കാനായി ഇന്ദ്രജിത്ത് നേരിട്ടിറങ്ങിയിരുന്നു. വയനാട്ടിലേക്കുള്ള സാധനങ്ങള് എത്തിച്ചിരിക്കുകയാണ് പൃഥ്വിരാജ് ഇപ്പോള്. അന്‍പോട് കൊച്ചിയുമായി സഹകരിച്ചായിരുന്നു പൃഥ്വിയും എത്തിയത്.\nപ്രളയബാധിതരെ സഹായിക്കുന്നതിനായി പൃഥ്വിരാജും ഇന്ദ്രജിത്തും സജീവമായി ഇറങ്ങിയിരുന്നു. സോഷ്യല് മീഡിയ പേജുകളിലൂടെ പ്രധാനപ്പെട്ട സന്ദേശങ്ങളെല്ലാം കൈമാറിയാണ് പൃഥ്വിരാജ് എത്തിയത്. ക്ഷണനേരം കൊണ്ടായിരുന്നു അദ്ദേഹത്തിന്‍രെ പോസ്റ്റുകള് വൈറലായി മാറിയത്. ക്യാംപുകളില് കഴിയുന്നവര്‍ക്ക് വേണ്ട സാധനങ്ങളെക്കുറിച്ചൊക്കെയായിരുന്നു അദ്ദേഹം കുറിച്ചത്. ഷെയര് ചെയ്യുന്നതിനൊപ്പം തന്നെ മികച്ച പ്രതികരണങ്ങളായിരുന്നു അവയ്ക്ക് ലഭിച്ചിരുന്നതും. ഇപ്പോഴിതാ വയനാട്ടിലെ തിരുനെല്ലിയിലേക്ക് വേണ്ടുന്ന സാധനങ്ങളാണ് പൃഥ്വിരാജ് എത്തിച്ചത്.\nഅന്‍പോട് കൊച്ചിക്കായി പൃഥ്വിരാജ് നല്‍കിയ സാധനങ്ങളെക്കുറിച്ചുള്ള വിവരവുമായെത്തിയത് ഇന്ദ്രജിത്തായിരുന്നു. സഹോദരന് നന്ദി അറിയിക്കുന്നുവെന്നും അദ്ദേഹം കുറിച്ചിരുന്നു. പൂര്‍ണിമയ്ക്കും സംഘത്തിനുമൊപ്പം നില്‍ക്കുന്ന ചിത്രവും അദ്ദേഹം പങ്കുവെച്ചിരുന്നു. കഴിഞ്ഞ തവണത്തെപ്പോലെ ഇത്തവണയും ഇന്ദ്രജിത്ത് അന്‍പോട് കൊച്ചിയില് സജീവമാണ്. സിനിമാതിരക്കുകളെല്ലാം മാറ്റിവെച്ചാണ് അദ്ദേഹം എത്തിയത്.\nമല്ലിക സുകുമാരനെക്കുറിച്ച് ഓര്‍ക്കുമ്പോള് ്അഭിമാനം തോന്നുന്നുവെന്നായിരുന്നു ആരാധകരുടെ കമന്റ്. ഇവര് രണ്ടുപേരും വിചാരിച്ചാല് നടക്കാത്ത കാര്യമില്ലെന്നായിരുന്നു മറ്റൊരാളുടെ കമന്റ്. ഫേസ്ബുക്ക് ലൈവിലൂടെയും മറ്റുമായി എല്ലാവരേയും അറിയിച്ച് സഹായം ചെയ്യുന്നതിനോട് പൃഥ്വിക്ക് താല്‍പര്യമില്ലെന്നായിരുന്നു മറ്റൊരാളുടെ കമന്റ്. ഇതിനകം തന്നെ ഇന്ദ്രജിത്തിന്റെ പോസ്റ്റും ചിത്രങ്ങളും വൈറലായിക്കഴിഞ്ഞിട്ടുണ്ട്.\nPrithviraj's help for Wayanad


ഇന്ത്യ-ചൈന അതിര്‍ത്തിയിലെ സൈനികനില പരിശോധിച്ചു :: Janmabhumi Daily\nMonday3October 2011 11:42 pm IST\nജമ്മു: ചൈനയുമായുള്ള ഇന്ത്യയുടെ യഥാര്‍ത്ഥ നിയന്ത്രണരേഖയും പാക്കിസ്ഥാന് അതിര്‍ത്തിയിലെ ഇന്ത്യന് സേനയുടെ നിലയും ഇന്ത്യന് സൈന്യത്തിന്റെ വടക്കന് കമാന്‍ഡ് തലവന് ലഫ്. ജനറല് കെ.ടി. പര്‍നായിക് പരിശോധിച്ചു. സിയാച്ചിന് മേഖലയിലും ചൈന, പാക് അതിര്‍ത്തികളിലും രണ്ടുദിവസത്തെ സന്ദര്‍ശനത്തിനെത്തിയതായിരുന്നു അദ്ദേഹം. സൈന്യത്തിന്റെ അതിര്‍ത്തിയിലെ ജാഗ്രതയും നിയന്ത്രണരേഖകള് കാത്തുസൂക്ഷിക്കുന്നതിന് കൈക്കൊണ്ട നടപടികളും പരിശോധനാവിധേയമാക്കിയതായി വടക്കന് മൊണ്ട് പുറത്തിറക്കിയ വാര്‍ത്താ കുറിപ്പില് വിശദീകരിക്കുന്നു. ചൈനയുമായുള്ള ലഡാക്ക് അതിര്‍ത്തിയിലെ സംഭവവികാസങ്ങളെക്കുറിച്ചുള്ള വിവരങ്ങളും കമാന്‍ഡ് തലവന് കൈമാറി. നിതാന്ത ജാഗ്രത പുലര്‍ത്താനും അതിര്‍ത്തികളുടെ വിശുദ്ധി കാത്തുസൂക്ഷിക്കാനും അദ്ദേഹം അണികള്‍ക്ക് കര്‍ശന നിര്‍ദ്ദേശംനല്‍കിയതായും വാര്‍ത്താകുറിപ്പ് അറിയിക്കുന്നു. അര്‍പ്പണത്തോളം തികഞ്ഞ സാങ്കേതിക തികവോടെയും കഷ്ടതകളെ മിറകടന്നുകൊണ്ട് അതിര്‍ത്തികള് സംരക്ഷിക്കാന് നിതാന്ത ജാഗ്രത നിങ്ങള് പുലര്‍ത്തുന്നുവെന്നും പര്‍നായിക് എടുത്തുപറഞ്ഞു. ഈ പ്രദേശത്ത് മറ്റ് അടിസ്ഥാന സൗകര്യങ്ങള് വികസിപ്പിക്കേണ്ടതിനെക്കുറിച്ച് പ്രോജക്ട് ഹിമാംഗ് ചീഫ് എഞ്ചിനീയര് അദ്ദേഹത്തോടു സംസാരിച്ചു. നവീകരണവും അടിസ്ഥാന വികസനവും സര്‍ക്കാരിന്റെ പ്രഥമ പരിഗണനയില്‍പ്പെടുന്നതായി അദ്ദേഹം അറിയിച്ചു. സിയാച്ചിന് പ്രദേശത്തെ മുന്നണി മേഖലകള് അദ്ദേഹം ഇന്ന് സന്ദര്‍ശിക്കും.\nഇന്ത്യന് സൈനിക പോസ്റ്റുകളുടെ സ്ഥാനം ചൈന പരിശോധിച്ചു


ബിജെപിക്ക് ദേശഭക്തി, കോണ്‍ഗ്രസിന് കുടുംബ ഭക്തി: മോദി :: Janmabhumi Daily\nWednesday9May 2018 3:37 am IST\nബെംഗളൂരു: ബിജെപി വിശ്വസിക്കുന്നത് ദേശഭക്തിയിലും ദേശസേവനത്തിലുമാണ്. എല്ലാവരുടെയും കൂടെ എല്ലാവര്‍ക്കും വികസനം എന്നതാണ് ബിജെപിയുടെ മന്ത്രം. കോണ്‍ഗ്രസ് പാര്‍ട്ടി ഒരു കുടുംബത്തെ കുറിച്ചാണ് ചിന്തിക്കുന്നതെന്നും പ്രധാനമന്ത്രി നരേന്ദ്രമോദി.\nകര്‍ണാടക കൊപ്പാള് നടന്ന തെരഞ്ഞെടുപ്പ് റാലിയില് സംസാരിക്കുകയായിരുന്നു അദ്ദേഹം. കോണ്‍ഗ്രസ് സ്വന്തം ക്ഷേമത്തെ കുറിച്ച് മാത്രമാണ് ചിന്തിക്കുന്നത്. അവര് കര്‍ഷകരെ ശ്രദ്ധിക്കുന്നില്ല. അഞ്ച് വര്‍ഷം അവര് കര്‍ഷകരെ ദുരിതത്തിലാക്കി. വരള്‍ച്ചമൂലം സംസ്ഥാനത്ത് പ്രശ്‌നങ്ങള് നേരിട്ടപ്പോള് ദല്‍ഹിയില് രാഷ്ട്രീയ കാര്യങ്ങള് ചെയ്യുന്ന തിരക്കിലായിരുന്നു മന്ത്രിമാര്.\nബിജെപി റാലിയിലേക്ക് ആള്‍ക്കാര് കൂടുതല് എത്തുന്നതോടെ പരാജയം ഉറപ്പായ കോണ്‍ഗ്രസ് എന്തുമറുപടി പറയണമെന്ന ആലോചനയിലാണിപ്പോഴെന്ന് വിജയപുരയില് നടന്ന റാലിയില് പ്രധാനമന്ത്രി പറഞ്ഞു. വോട്ടിങ് യന്ത്രത്തെ മറ്റും കുറ്റം പറയുകയാകും അവര് ചെയ്യുക.\nഈ മണ്ണ് ഭഗവാന് ബസവേശ്വരന്റേതാണ്. ഐക്യത്തോടെ കഴിയാനാണ് ജനങ്ങള് ആഗ്രഹിക്കുന്നത്. അതിന് സമ്മതിക്കാതെ മതത്തിന്റെയും ജാതിയുടെയും പേരില് വിഭജിക്കാനാണ് കോണ്‍ഗ്രസ് ശ്രമിക്കുന്നത്.\nകേന്ദ്രസര്‍ക്കാര് പാവപ്പെട്ടവര്‍ക്ക് പ്രയോജനകരമായ സാമൂഹ്യ സുരക്ഷാ പദ്ധതികള് കൊണ്ടുവന്നു. 70 വര്‍ഷം വൈദ്യുതി എത്താതിരുന്ന ഗ്രാമങ്ങളില് വൈദ്യുതി എത്തിച്ചു.\nസ്ത്രീകളുടെ സുരക്ഷ കോണ്‍ഗ്രസ് ഗൗരവമായി കാണുന്നില്ല. എന്‍ഡിഎ സര്‍ക്കാര് സ്ത്രീകളുടെ സുരക്ഷയ്ക്കായി ശക്തമായ നിയമം കൊണ്ടുവന്നു. മുത്തലാഖിനെതിരെയുള്ള നിയമം പാസ്സാക്കാന് അനുവദിക്കാത്ത കോണ്‍ഗ്രസ് സ്ത്രീ ശാക്തീകരണത്തെ കറിച്ച് എങ്ങിനെയാണ് സംസാരിക്കുന്നത് മോദി ചോദിച്ചു.\nബിജെപിക്ക് മുന്നില് കോണ്‍ഗ്രസിന് കാലിടറുന്നു: ആനന്ദിബെന് പാട്ടീല്\nകോണ്‍ഗ്രസിന് പ്രതാപം വീണ്ടെടുക്കാന് പ്രായാസപെടേണ്ടി വരും: നരേന്ദ്ര മോദി


"ഇരുവരുടെയും വ്യക്തിപരമായ നന്മയ്ക്കു വേണ്ടി എടുത്ത തീരുമാനമായിരുന്നു വിവാഹ മോചനമെന്നത്" വിവാഹ മോചനത്തെക്കുറിച്ച് മനസ് തുറന്ന് നാഗ ചൈതന്യ.!! Nagachaithanya talking about Divorce\nആ സാഹചര്യത്തിൽ ഏറ്റവും നല്ല തീരുമാനമായിരുന്നു പിരിയുക എന്നത്.” നാഗ ചൈതന്യ പറഞ്ഞു. 2021 ഒക്ടോബര് 2നാണ് നാഗ ചൈതന്യയും സാമന്തയും വേര്‍പിരിയലിനെക്കുറിച്ചുള്ള തീരുമാനം പുറത്ത് പറയുന്നത്. സോഷ്യല്‍മീഡിയയിലൂടെയാണ് ഇക്കാര്യം ആരാധകരെ അറിയിച്ചത്. വിവാഹ മോചനത്തിന് പിന്നിലെ കാരണത്തെക്കുറിച്ച് വ്യക്തമാക്കാതെ, പരസ്പര ബഹുമാനത്തോടെയാണ് ഇരുവരും പിരിഞ്ഞത്. പരസ്പര സമ്മതത്തോടെ തന്നെയാണ് വിവാഹമോചനത്തിന് അപേക്ഷ നൽകിയതും.\nനിയമനടപടികൾ പൂർത്തിയായിട്ടില്ല. 200 കോടി രൂപ ജീവനാംശം നാഗ ചൈതന്യ സാമന്തയ്ക്ക് വാഗ്ദാനം ചെയ്തതായി വാർത്തകൾ വന്നിരുന്നു. എന്നാല് സാമന്ത ഇത് നിരസിച്ചു. തനിക്ക് പണം ആവശ്യമില്ലെന്ന് വ്യക്തമാക്കുകയും ചെയ്തു. വിവാഹ മോചനത്തെ തുടർന്ന് സാമന്ത സൈബർ ബുള്ളിയിങ്ങിന് ഇരയായിരുന്നു. നിരവധി പേർ സാമന്തയ്‌ക്കെതിരെ കുത്തുവാക്കുകളും കമന്റുമായി രംഗത്തെത്തിയിരുന്നു.\nഇതോടെ വേര്‍പിരിയലുമായി ബന്ധപ്പെട്ട വാര്‍ത്തകള്‍ക്കും ഗോസിപ്പുകള്‍ക്കും എതിരെ സാമന്ത പ്രതികരിക്കുകയും ചെയ്തു. എന്നാൽ വാർത്തകൾ പരന്നപ്പോഴും വിവാദങ്ങളുണ്ടായപ്പോഴും നാഗ ചൈതന്യ മൗനം പാലിക്കുകയായിരുന്നു. ഇപ്പോൾ നാഗ ചൈതന്യ തന്‍റെ പുതിയ ചിത്രമായ ബംഗാർ രാജുവിന്‍റെ പ്രമോഷന് തിരക്കിലാണ്. പിതാവ് നാഗാര്‍ജുനയും ചിത്രത്തില് പ്രധാന വേഷത്തിലെത്തുന്നുണ്ട്. ബംഗാർ രാജുവിന്‍റെ പ്രമോഷന് പരിപാടിക്കിടെയാണ് വിവാഹമോചനത്തെക്കുറിച്ചുള്ള താരത്തിന്‍റെ തുറന്നുപറച്ചില്.\nNagachaithanyaNagachaithanya samantha divorceNagachaithanya talking about DivorceSamantha


ഓർഡർ തിരിച്ചയച്ചവരുടെ അകൗണ്ടുകൾ ആമസോൺ ബ്ലോക്ക് ചെയ്യുന്നു ? – Media Ink Online\nനിലവിലുള്ള ആമസോൺ അകൗണ്ടുകൾ വിലക്കുന്നതിനു പുറമെ പുതിയ അകൗണ്ടുകൾ തുടങ്ങാൻ അനുവദിക്കുന്നുമില്ല\nഓൺലൈൻ പർച്ചേസ് രംഗത്ത് വൻതിരിച്ചടി. ലോകത്തെ ഏറ്റവും വിശ്വസനീയമായ ഓൺലൈൻ ഷോപ് ആയ മാസോൺ തങ്ങളുടെ ഓർഡർ തിരിച്ചയക്കുന്നവരുടെ അകൗണ്ടുകൾ ബ്ലോക്കാക്കുന്നു എന്ന പരാതി വ്യാപകമാകുന്നു. ഓൺലൈൻ വഴി സാധനങ്ങൾ വാങ്ങുമ്പോൾ പലപ്പോഴും പറ്റിക്കപ്പെടാറുണ്ട്. ചെലപ്പോൾ വിചാരിച്ച നിറമായിരിക്കില്ല കയ്യിൽ എത്തുമ്പോൾ, അല്ലെങ്കിൽ സൈസ് മാറിയിരിക്കും.\nഅങ്ങനെയുള്ള അവസരങ്ങളിൽ ഉൽപ്പന്നം തിരിച്ച് കമ്പനിക് തന്നെ അയക്കുകയാണ് ചെയ്യുന്നത്. ആമസോൺ പോലുള്ള കമ്പനികൾ ഇത് കൃത്യമായി മോണിറ്റർ ചെയ്ത് തിരികെ നൽകിയിരുന്നു. എന്നാൽ ഇപ്പോൾ ആമസോൺ ഇത്തരത്തിൽ തങ്ങൾക്ക് ഓർഡർ തിരിച്ചയക്കുന്നവരെ ബ്ളോക് ചെയ്യുകയാണ് എന്ന പരാതി വ്യാപകമാകുന്നു.\nനിലവിലുള്ള ആമസോൺ അകൗണ്ടുകൾ വിലക്കുന്നതിനു പുറമെ പുതിയ അകൗണ്ടുകൾ തുടങ്ങാൻ അനുവദിക്കുന്നുമില്ല. എന്നാൽ ഓഡർ നൽകി കൈപ്പറ്റിയ ഉൽപ്പന്നങ്ങൾ സ്ഥിരമായി തിരിച്ചയച്ച് കമ്പനിക്ക് തലവേദനയുണ്ടാക്കുന്ന ഉപഭോക്താക്കളെ മാത്രമാണ് തങ്ങൾ ബ്ലോക്ക് ചെയ്യുന്നത് എന്നാണ് ആമസോണിന്റെ വാദം.\nഉപഭോക്താകകളുടെ അകൗണ്ടുകൾ ബ്ളോക് ചെയ്യുന്നതിനുള്ള പൂർണമായ അധികാരം തങ്ങൾക്ക് ഉണ്ട് എന്നും അത് നിയമാവലിയിൽ പറഞ്ഞിട്ടുണ്ട് എന്നുമാണ് ആമസോണിന്റെ വാദം.\nഅന്തസ്സിന്റെ പ്രതീകം, ഒരു ജോഡി മത്തങ്ങക്ക് രൂപ 19,74,966 ; കണ്ണ് തള്ളണ്ട, നഗ്നമായ സത്യം


ദേവദത്തന്: July 2009\nദത്തനെ മൂന്നു വയസ്സില് പ്ലേ സ്കൂളില് അയക്കാം എന്നു വച്ചു. ഇപ്പോഴേ തയ്യാറെടുപ്പിക്കേണ്ടേ.\n"ദത്താ സ്കൂളി പോകണ്ടേ മോനേ?"\n"സ്കൂളി പോണ്ട മോനേ."\n"ദത്തന് പിന്നെ എന്തു ചെയ്യും?"\n"ദത്തന് അമ്മേ നോക്കും മോനേ." (അമ്മേ നോക്കും എന്നാല് അമ്മയെ കാത്തു സൂക്ഷിച്ചോളും എന്നൊന്നുമില്ല, അമ്മയുടെ കൂടെ ഇരിക്കും എന്നേയുള്ളു)\nPosted by ദേവന് at 6:54 AM No comments:\nവാ പൊളിച്ചിരിക്കുന്ന ടൈഗറിന്റെ ക്ലോസ് അപ്പ്. എന്നാ ഗ്ലാമറാ.\n"അച്ഛാ ടൈഗര് പല്ലു കണ്ടോ മോനേ."\n"ടൈഗറിനു മീശയുണ്ടോ മോനേ?"\n"ടൈഗര് മീശയുണ്ട് മോനേ."\n"അച്ചനു മീശയുണ്ടോ മോനേ?"\n"അച്ച മീശയുണ്ട് മോനേ"\n"ദത്തനു മീശയുണ്ടോ മോനേ?"\nഅതൊരു കുറച്ചിലായിപ്പോയി. ടൈഗറിനു മീശയുണ്ട്, അച്ഛനും മീശയുണ്ട്.\n"ദത്ത മീശയില്ല മോനേ."\nഒരു മണിക്കൂര് കഴിഞ്ഞപ്പോള് ദത്തന് ഓടി വന്നു.\n"ദത്ത മീശ തലേല് ഒണ്ട് മോനേ."\nPosted by ദേവന് at 6:48 AM 1 comment:\nടേക് ദ ബോള് ബുഗായ്!\nദത്തന് സെന്റന്‍സസ് തനിയേ ഉണ്ടാക്കാനുള്ള ശ്രമത്തിലാണ്. ഐഡിയകള് എങ്ങനെയും എക്സ്പ്രസ് ചെയ്തേ മതിയാവൂ.\nഇന്നു രാവിലേ നടത്തിയ പ്രഖ്യാപനം- "ദത്തന് ടേക്ക് ദ ബോള് ബുഗായ് ആണു മോനേ" എന്ന്.\nടേക്ക് ദ ബോള് = ബാസ്കറ്റ് ബോള്. ബുഗായ് = ഗുഡ് ബോയ്. അതായത് ദത്തന് ബാസ്കറ്റ് ബോള് ചാമ്പ്യന് ആണെന്ന്.\nPosted by ദേവന് at 6:33 AM No comments:\nടേക്ക് ദ ബോള് കമ്പം\nദത്തന് വീട്ടില് കുത്തിപ്പിടിച്ച് ഇരിപ്പായതുകാരണം ഇടയ്ക്കൊക്കെ ഗെയിം പാര്‍ക്കുകളില് കൊണ്ടുപോകാറുണ്ട്. അതില് വച്ചാണ് ബാസ്കറ്റ് ബോള് എന്ന പരിപാടി കണ്ടത്. കാര്‍ഡ് അടിച്ചിട്ട് "ടേക്ക് ദ ബോള്" എന്നു പറഞ്ഞതുകാരണം അവനു കളിയുടെ പേര് "ടേക്ക് ദ ബോള്" എന്നായി.\nപല കളികളില് ഒന്ന്, അത്രയേ ഉണ്ടായിരുന്നുള്ളു. അങ്ങനെ ഇരിക്കുമ്പോള് കഴിഞ്ഞയാഴ്ച ഒരു വഴിക്ക് പോകുമ്പോള് ക്രേസി ഡങ്കേര്‍സ് ഷോ കണ്ടു ഞാനും അവനും. ആകെ ആരാധന ആയിപ്പോയി.\n"അങ്കിള് ചാടും, ദത്തനു പറ്റത്തില്ല മോനേ, അച്ചനും പറ്റത്തില്ല മോനേ"\nതിരിച്ചു വന്നു, എന്നെക്കൊണ്ട് ഒരു ചെറിയ ബാസ്കറ്റ് വീട്ടില് ഫിറ്റ് ചെയ്യിച്ചു. ദിവസം നാലഞ്ചു മണിക്കൂര് പരിശീലനം. അങ്കിളിനെപ്പോലെ ചാടാന് പറ്റിയാലോ.\nPosted by ദേവന് at 6:31 AM No comments:\nദത്തനു ടോയ്സ് ആര് അസ് എന്താണോ അതാണ് എനിക്ക് എയ്സ് ഹാര്‍ഡ്‌വെയര് ഹൈപ്പര്‍മാര്‍ട്ട്. എന്റെ കളിപ്പാട്ടങ്ങള്- സ്പാനര് സെറ്റ്, സ്ക്രൂഡ്രൈവര്, പ്ലയേര്‍സ്, സോള്‍ഡറിങ്ങ് അയണ്, ഡ്രില്ല്, ഡ്രില് ബിറ്റ്, ആണി, നട്ട്, ബോള്‍ട്ട് ഒക്കെ ടണ് കണക്കിനാ അവിടെ. പുറത്തു നിന്നു നോക്കിയാ ഇതിലെന്തര് എന്നു തോന്നും. അകത്തു കയറിയാ കണ്ണു തള്ളിപ്പോവും.\nഅവിടെ അങ്ങനെ ഞാന് എലി പുന്നെല്ലു കണ്ടപോലെ ചിരിച്ചു കറങ്ങുമ്പോഴാണ് ദത്തന് ഒരു സാധനം കണ്ടുപിടിച്ചത്. പ്യുവര് ലെതറില് തീര്‍ത്ത ഒരു ബീന് ബാഗ്. പന്തിന്റെ ആകൃതിയും നിറവും.\nഅവന് ഓടിപ്പോയി അതില് ഇരുന്നു നോക്കി. എന്താ രസം.\n"അച്ചാ, ഇതെന്താ മോനേ?"\n"പൈസ കൊടുക്ക് മോനേ, ഇതു കൊണ്ട് വീട്ടി പോകാം."\nസാധാരണ അവന് ഒന്നും വേണമെന്ന് പറഞ്ഞ് വാശിപിടിക്കാറില്ല, വാങ്ങിയേക്കാം.ഞാന് വില നോക്കി. മുന്നൂറു ദിര്‍ഹം!\nഅതു വേണ്ട മോനേ, നമുക്ക് വേറേ വാങ്ങിക്കാം.\nദത്തന് നേരേ ക്യാഷ് കൗണ്ടറില് ചെന്നു.\n"ആന്റി, ബോള് കസേര വേണം മോനേ."\n"ഫൈന് ബേബി & യൂ."\n"ബോള് കസേര വേണം."\nഞങ്ങള് ഇറങ്ങി. തിരിച്ചു വരുന്ന വഴി മുഴുവന് അവന് ബോള് കസേരയ്ക്കു കരഞ്ഞു. ബാര്‍ണിയും ഡോറയും ഒന്നും സമാധാനിപ്പിച്ചില്ല.\nഒടുക്കം ഞാന് പറഞ്ഞു "ദത്താ, നാളെ മുതല് ടോയ്ലറ്റില് അപ്പിയിടാമെങ്കില് ബോള് കസേര വാങ്ങിച്ചു തരാം."\nദത്തനെ ടോയ്ലറ്റ് ട്രെയിന് ചെയ്യാന് പതിനെട്ടടവും പമ്പരമുറയും പയറ്റി പരാജയപ്പെട്ടിരിക്കുകയാണ് ഞങ്ങള്. ഡയപ്പറിലേ പോകൂ. അത് കെട്ടിക്കൊടുത്തില്ലെങ്കില് രണ്ടു ദിവസമൊക്കെ ടോയ്ലറ്റില് പോകാതെ ഇരുന്നുകളയും.\nരാത്രി ഉറങ്ങുമ്പോള് അവന് "ബോള് കസേര, ബോള് കസേര, ആന്റി ദാ പൈസ" എന്നൊക്കെ പറഞ്ഞുകൊണ്ടിരുന്നു.\nഅടുത്ത ദിവസം ഓഫീസില് ഇരിക്കുമ്പോ ഫോണ്\n"ദത്തന് ടോയ്ലറ്റില് പോയി മോനേ, ബോള് കസേര വാങ്ങിക്കാം?"\nവീട്ടില് വന്നിട്ട് ചായ പോലും കുടിക്കാന് സമ്മതിക്കുന്നില്ല. ഇപ്പോ പോണം. ഏതായാലും അവന് വാക്കു പാലിച്ചതല്ലേ, ഞങ്ങളും പാലിച്ചു.\nPosted by ദേവന് at 6:08 AM 1 comment:


ആര്.സി.ബി സിക്സടിച്ചാല് 60,000 രൂപ കോവിഡ് പ്രതിരോധത്തിന് നല്‍കുമെന്ന് അറിയിച്ചു; ഒരു സിക്സും നേടാതെ ടീം\nഇന്നത്തെ മത്സരത്തിൽ ആർ.സി.ബി നേടുന്ന ഓരോ സിക്‌സിനും 60,000 രൂപയും ഫോറിന് 40,000 രൂപയും വിക്കറ്റിന് 25,000 രൂപയും കോവിഡ് പ്രതിരോധത്തിനായി പ്രവർത്തിച്ച മുൻനിര പോരാളികൾക്ക് നൽകുമെന്നായിരുന്നു പ്രഖ്യാപനം.\n20 Sep 2021 4:25 PM GMT\nഅബുദാബിയിലെ ശൈഖ് സായിദ് സ്റ്റേഡിയത്തിൽ കൊൽക്കത്തയെ നേരിടാൻ ഇറങ്ങും മുമ്പ് കോലിയുടെ ബാഗ്ലൂർ റോയൽ ചലഞ്ചേഴ്‌സ് മാനേജ്‌മെന്റ് ഒരു പ്രഖ്യാപനം നടത്തി. ഇന്നത്തെ മത്സരത്തിൽ ആർ.സി.ബി നേടുന്ന ഓരോ സിക്‌സിനും 60,000 രൂപയും ഫോറിന് 40,000 രൂപയും വിക്കറ്റിന് 25,000 രൂപയും കോവിഡ് പ്രതിരോധത്തിനായി പ്രവർത്തിച്ച മുൻനിര പോരാളികൾക്ക് നൽകുമെന്നായിരുന്നു പ്രഖ്യാപനം.\nപക്ഷേ സംഭവിച്ചത് എന്താണെന്ന് വച്ചാൽ പേരു കേട്ട ബാറ്റിങ് നിരയുള്ള ആർസിബി നിരയിലെ ഒരു ബാറ്റ്‌സ്മാനും സിക്‌സർ പറത്താൻ സാധിച്ചില്ല. ഫലത്തിൽ 60,000 രൂപ പോലും കൊടുക്കേണ്ടി വന്നില്ല. 92 റൺസിന് ആർസിബി നിരയിലെ എല്ലാവരും കൂടാരം കയറിയ മത്സരത്തിൽ ഫോറുകളുടെ എണ്ണവും കുറവായിരുന്നു. 8 ബൗണ്ടറികൾ മാത്രമാണ് ബാഗ്ലൂരിന്റെ ഇന്നിങ്‌സിൽ പിറന്നത്. ആർ.സി.ബി ഇനി എത്ര വിക്കറ്റ് നേടുമെന്നത് അനുസരിച്ചാണ് കോവിഡ് പ്രതിരോധ പ്രവർത്തകർക്ക് എത്ര രൂപ കൊടുക്കുമെന്നതിൽ തീരുമാനമുണ്ടാകുക.\nടോസ് നേടി ബാറ്റിങ് ആരംഭിച്ച ബാംഗ്ലൂരിന് തുടക്കത്തിൽ തന്നെ ക്യാപ്റ്റൻ വിരാട് കോലിയുടെ വിക്കറ്റ് നഷ്ടമായി. അഞ്ച് റൺസെടുത്ത കോലിയെ പ്രസിദ് കൃഷ്ണയാണ് വിക്കറ്റിന് മുന്നിൽ കുടുക്കിയത്. പിന്നീടെത്തിയ ശ്രീകാർ ഭരത്ത്- ദേവദത്ത് സഖ്യം ടീമിനെ പതുക്കെ താളത്തിലേക്ക് എത്തിക്കുമെന്ന് സൂചന നൽകിയെങ്കിലും ലോക്കി ഫെർഗൂസൻ ഇരുവരുടെയും കൂട്ടുക്കെട്ട് തകർത്തു. 22 റൺസെടുത്ത ദേവദത്തിനെയാണ് ഫെർഗൂസൻ പവലിയനിലേക്ക് അയച്ചത്.\nസ്‌കോർ ബോർഡിൽ പത്ത് റൺസ് കൂട്ടിച്ചേർക്കുന്നതിനിടെ ബാംഗ്ലൂരിന് അടുത്ത വിക്കറ്റും നഷ്ടമായി. ശ്രികാർ ഭരത്താണ് പുറത്തായത്. പിന്നീട് എത്തിയ ഡീവില്ലേഴ്സിനെ ആദ്യ ബോളിൽ തന്നെ പുറത്താക്കി ആന്ദ്രേ റസൽ കൊൽക്കത്തയ്ക്ക് മുൻതൂക്കം നൽകി. ഗ്ലെൻ മാക്സ്വെല്ലിനെയും സച്ചിൻ ബേബിയെയും ഹസരങ്കയെയും പുറത്താക്കി വരുൺ ചക്രവർത്തി ബാംഗ്ലൂരിന്റെ പതനത്തിന്റെ ആഴം വർധിപ്പിച്ചു.\nപിന്നീടെത്തിയ ജെമിയ്സൺ നാലും ഹർഷൽ പട്ടേൽ 12 റൺസും കൂട്ടിച്ചേർത്ത് പവലിയനിലേക്ക് മടങ്ങി. പത്താമനായി ക്രീസിലെത്തിയ മുഹമ്മദ് സിറാജ് എട്ട് റൺസും കൂട്ടിച്ചേർത്ത് പുറത്തായതോടെ ബാഗ്ലൂരിന്റെ ഇന്നിങ്സ് 92 റൺസിന് അവസാനിച്ചു. 22 റൺസ് നേടിയ ദേവദത്ത് പടിക്കലാണ് ബാംഗ്ലൂർ നിരയിലെ ടോപ് സ്‌കോറർ.\nകൊൽക്കത്തയ്ക്ക് വേണ്ടി വരുൺ ചക്രവർത്തിയും ആേ്രന്ദ റസലും മൂന്നും ലോക്കി ഫെർഗൂസൻ രണ്ടും വിക്കറ്റുകൾ നേടിയപ്പോൾ പ്രസിദ് കൃഷ്ണ ഒരു വിക്കറ്റും വീഴ്ത്തി.\nTAGS :RCB RCBvsKKR KKR


സീറോ മലങ്കര സെപ്റ്റംബർ 06 ലൂക്കാ 1: 46-56 മറിയത്തിന്റെ സ്തോത്രഗീതം | Catholic Church News Malayalam\nHome Reflections Reflection: Malankara സീറോ മലങ്കര സെപ്റ്റംബർ 06 ലൂക്കാ 1: 46-56 മറിയത്തിന്റെ സ്തോത്രഗീതം\nസീറോ മലങ്കര സെപ്റ്റംബർ 06 ലൂക്കാ 1: 46-56 മറിയത്തിന്റെ സ്തോത്രഗീതം\nകന്യകയുടെ അടുത്തേക്ക് ഗബ്രിയേൽ ദൂതൻ കടന്നുവരികയും മംഗളവാർത്ത അറിയിക്കുകയും ചെയ്യുന്നു. മംഗളവാർത്ത സ്വീകരിക്കുന്ന പരിശുദ്ധ കന്യകാമറിയം തിടുക്കത്തിൽ എലിസബത്തിന്റെ അടുത്തേക്ക് ചെല്ലുന്നു. ദൈവത്തിന്റെ അനുഗ്രഹങ്ങൾ കണ്ടു മനസിലാക്കുന്ന പരിശുദ്ധ കന്യകാമറിയം ദൈവത്തിനു സമർപ്പിക്കുന്ന സ്തോത്രഗീതമാണ് ഇന്നത്തെ തിരുവചനഭാഗം (ലൂക്കാ 1: 46-56).\nകന്യക ഗർഭിണിയാകുന്ന അവസരത്തിൽ അവൾ വലിയ നൊമ്പരത്തിലൂടെയാണ് കടന്നുപോവുക. ഈ സംഭവങ്ങൾ അറിയുമ്പോൾ വിവാഹം ഉറപ്പിച്ചിരിക്കുന്ന ജോസഫിന്റെ പ്രതികരണം എന്താകും. നാട്ടുകാരും ബന്ധുജനങ്ങളും സുഹൃത്തുക്കളുമൊക്കെ എങ്ങനെയാവും തന്നെ സമീപിക്കുക. മോശയുടെ നിയമപ്രകാരം കൊല്ലപ്പെടേണ്ടവളാണ് താനെന്ന് ഒരുപക്ഷേ, അധികാരസമൂഹം വിധിയെഴുതാം. ഈ പ്രതിസന്ധികൾക്കെല്ലാം നടുവിലാണ് പരിശുദ്ധ അമ്മ ദൈവസന്നിധിയിൽ സന്തോഷത്തോടെ സ്തോത്രഗീതം ആലപിക്കുന്നത്. ജീവിതസാഹചര്യങ്ങൾ ഏതുമാകട്ടെ, ദൈവം ഉള്ളിലുണ്ടെങ്കിൽ നമുക്ക് ഇതുപോലെ തന്നെ ദൈവത്തെ മഹത്വപ്പെടുത്താൻ സാധിക്കും.\nപരിശുദ്ധ അമ്മയുടെ സ്തോത്രഗീതത്തിലൂടെ കടന്നുപോകുമ്പോൾ, പരിശുദ്ധ അമ്മ ദൈവവചനമാണ് സ്തോത്രഗീതമായി ആലപിക്കുന്നത്. വചനം ഉള്ളിൽ സൂക്ഷിച്ചവളാണ് അമ്മ. പഴയ നിയമമാണ് അമ്മ പ്രാർത്ഥിക്കുക (സങ്കീ. 34:2, ഏശയ്യാ 45:21, സങ്കീ. 136:23, 1 സാമു. 1:11, ഉല്പ. 30:13, സങ്കീ. 126:3). ദൈവവചനത്തിൽ അടിയുറച്ച വിശ്വാസവും അറിവും പരിശുദ്ധ അമ്മക്കുണ്ടായിരുന്നു. ദൈവവചനം ഉള്ളിലുള്ളതു കൊണ്ടാണ് ദൈവം പറഞ്ഞ കാര്യങ്ങൾ മനസിലാക്കാനും പ്രതിസന്ധികളിൽ അടിപതറാതെ ദൈവത്തെ സ്തുതിക്കാനും സാധിച്ചത്.\nഇന്നത്തെ തിരുവചനം ദൈവവചനത്തിൽ വിശ്വസിക്കാനും പഠിക്കാനും നമ്മെ ആഹ്വാനം ചെയ്യുന്നു. വിശ്വാസപരവും ഭൗതികവുമായ പ്രതിസന്ധികളിൽ വിശ്വാസം ആടിയുലയാതെ ദൈവത്തോട് ചേർന്നുനിൽക്കാൻ ദൈവവചനം അനിവാര്യമാണ്.


10 lakhs lost Razia and Nasila got it | GOOD NEWS | കളഞ്ഞു പോയത് 10 ലക്ഷം; കിട്ടിയത് റസിയയ്ക്കും നാസിലയ്ക്കും; മാതൃകയായി രണ്ട് വീട്ടമ്മമാർ – News18 Malayalam\nGOOD NEWS | കളഞ്ഞു പോയത് 10 ലക്ഷം; കിട്ടിയത് റസിയയ്ക്കും നാസിലയ്ക്കും; മാതൃകയായി രണ്ട് വീട്ടമ്മമാർ\nഅവിവാഹിതയായ റസിയയും (53) സഹോദര ഭാര്യയായ നാസിലയും (35) മൺകട്ടകൊണ്ടുകെട്ടിയ ചെറിയ വീട്ടിലാണ് കഴിയുന്നത്.\nLast Updated : November 23, 2019, 15:59 IST\nപത്തനാപുരം: കളഞ്ഞുകിട്ടിയ പത്തു ലക്ഷം രൂപ മടക്കി നൽകി നാടിന് മാതൃകയായി രണ്ടു വീട്ടമ്മമാർ. ബാങ്ക് ഹെഡ് ഓഫീസിൽ നിന്നും ശാഖയിലേക്ക് കൊണ്ടുപോകുന്നതിനിടെ ജീവനക്കാരന്റെ കൈവശമുണ്ടായിരുന്ന പണമാണ് നഷ്ടമായത്. പണം പോയതിനു പിന്നാലെ സംശയകരമായ സാഹചര്യത്തിൽ നിരപരാധിയായ ഓട്ടോ ഡ്രൈവർ സംശയനിഴലിലുമായി.\nസംഭവം ഇങ്ങനെ; കുണ്ടയം സർവീസ് സഹകരണ ബാങ്കിലെ ജീവനക്കാരനായ റെനിയുടെ കൈയ്യിൽ നിന്നാണ് പണം നഷ്ടപ്പെട്ടത്. ബാങ്കിന്റെ ഹെഡ് ഓഫീസിൽ നിന്ന് മൈലാടുംപാറ ശാഖയിലേക്ക് വരുന്നതിനിടയിലാണ് പണം നഷ്ടമായത്. അഞ്ചു മണിക്ക് മുമ്പ് പണം അടയ്ക്കാനുള്ളതാണ്. വിവരം ബാങ്കിലറിയിച്ചപ്പോൾ റെനിയുടെ സത്യസന്ധത അറിയാവുന്ന ജീവനക്കാർ തങ്ങളുടെ ആഭരണങ്ങൾ പണയംവച്ചും കടം വാങ്ങിയും നിമിഷങ്ങൾക്കുള്ളിൽ പത്തു ലക്ഷം അടച്ചു. എങ്കിലും കൃത്യനിർവഹണത്തിൽ വീഴ്ച വരുത്തിയതിന് റെനിയെ സസ്പെൻഡ് ചെയ്തു.\nബുധനാഴ്ച വൈകുന്നേരം ഒരു മരണവീട്ടിൽ പോയി മടങ്ങി വരുമ്പോഴാണ് റോഡരുകിലെ പുല്ലിൽ കനമുള്ള പ്ളാസ്റ്റിക് കവർ മഞ്ചള്ളൂർ മുകളിൽ പുരയിടത്തിൽ റസിയയുടെയും സഹോദര ഭാര്യ നാസിലയുടെയും ശ്രദ്ധയിൽപ്പെട്ടത്. എടുത്തുനോക്കിയപ്പോൾ നോട്ടുകെട്ടുകൾ.ഉടൻ വീട്ടിലെത്തി. എണ്ണിനോക്കിയപ്പോൾ പത്തു ലക്ഷം. ഗൾഫിലുള്ള റസിയയുടെ സഹോദരനും നാസിലയുടെ ഭർത്താവുമായ ഷാനവാസിനെ വിവരം അറിയിച്ചു.\nപണം കളഞ്ഞു കിട്ടിയെന്നറിഞ്ഞാൽ തങ്ങളുടേതെന്ന് പറഞ്ഞ് പലരും വരാൻ സാധ്യതയുണ്ടെന്നും അതു യഥാർത്ഥ ഉടമയ്ക്ക് തിരിച്ചു കൊടുക്കാൻ വേണ്ടി അന്വേഷിക്കണമെന്നും ഷാനവാസ് ഉപദേശിച്ചു. അതിനാൽ പുറത്ത് ആരോടും പറഞ്ഞില്ല. നഷ്ടപ്പെട്ട വിവരം നാട്ടിൽ ആരെങ്കിലും പറയുന്നുണ്ടോ എന്നറിയാൻ നാളെ തിരക്കാം എന്നു തീരുമാനിച്ച് ആ രാത്രി കഴിച്ചുകൂട്ടി.\nവ്യാഴാഴ്ച പുറത്തിറങ്ങിയ റെസിയയും നാസിലയും ബാങ്കിന്റെ പണം നഷ്ടപ്പെട്ട വിവരം ഉച്ചയോടെയാണ് അറിയുന്നത്. വിവരം സഹോദരനെ അറിയിച്ചശേഷം സ്ഥലവാസിയായ ബാങ്കിന്റെ ബോർഡ് മെമ്പറും പരിചയക്കാരനുമായ ജെ. എൽ. നസീറിനെ അറിയിച്ചു.\nAlso Read ഡോ. വസുന്ധരയുടെ 'പ്ലാസ്റ്റിക് ' യുദ്ധം ഫലംകണ്ടു\nനസീർ വിവരം ബാങ്കിൽ അറിയിച്ചതോടെ എല്ലാവർക്കും സമാധാനമായി. അവിവാഹിതയായ റസിയയും (53) സഹോദര ഭാര്യയായ നാസിലയും (35) മൺകട്ടകൊണ്ടുകെട്ടിയ ചെറിയ വീട്ടിലാണ് കഴിയുന്നത്.\nബാങ്കിലുള്ളവർ പണം അടച്ചതിനാൽ രേഖാമൂലം പൊലീസിൽ പരാതിപ്പെട്ടിരുന്നില്ല. റസിയയും നാസിലയും പത്തനാപുരം പൊലീസിന്റെ അറിവോടെ ബാങ്ക് പ്രസിഡന്റ് ബാബു മാത്യുവിന്റെ സാന്നിദ്ധ്യത്തിൽ പണം ഇന്നലെ റെനിക്ക് കൈമാറി. റസിയയെയും നാസിലയെയും ഇന്ന് ബാങ്ക് അധികൃതർ ആദരിക്കും.\nഇതിനിടെ പണം കളഞ്ഞുപോയ സ്ഥലത്തിനടുത്തുനിന്ന് ഒരു കേബിൾ കഷ്ണം കുനിഞ്ഞെടുത്ത നിരപരാധിയായ ഓട്ടോ ഡ്രൈവറും സംശയനിഴലിലായി. ഏതായാലും വീട്ടമ്മമാർ പണം ബാങ്ക് ജീവനക്കാരന് കൈമാറിയതോടെ എല്ലാത്തിനും ശുഭപര്യവസാനമായി.\nAlso Read നിമിഷ സജയൻ ഭാവിയിലെ ഫിലിംമേക്കറോ?\nFirst published: November 23, 2019, 15:55 IST


അമേരിക്ക മറ്റ് രാജ്യങ്ങളിൽനിന്ന് മാസ്കുകൾ തട്ടിയെടുക്കുന്നതായി പരാതി | German official describes US approach to coronavirus medical supplies as positively rabid\nNew York, First Published 5, Apr 2020, 8:48 AM\nമാസ്കുകൾ ബാങ്കോക്ക് വരെ എത്തുകയും ചെയ്തു. എന്നാൽ അവിടെ വച്ച് ഇവ അമേരിക്ക പിടിച്ചെടുത്തെന്നാണ് പരാതി. അവശ്യ സാധനങ്ങളുടെ കയറ്റുമതി തടയുന്ന ഉത്തരവിനെ മറയാക്കിയാണ് അമേരിക്കൻ നടപടി.\nന്യൂയോര്‍ക്ക്: കൊവിഡ് നിയന്ത്രിക്കാൻ പാടുപെടുന്ന അമേരിക്ക മറ്റ് രാജ്യങ്ങളിൽനിന്ന് മാസ്കുകൾ തട്ടിയെടുക്കുന്നതായി പരാതി. ബെർലിൻ പൊലീസ് ഓർഡർ ചെയ്ത മാസ്കുകൾ അമേരിക്ക ബാങ്കോക്ക് വിമാനത്താളത്തിൽ തടഞ്ഞ് സ്വന്തം ആവശ്യത്തിനായി കൊണ്ടുപോയതായി ജർമ്മനി ആരോപിച്ചു. ആധുനിക കാലകൊള്ളയെന്നാണ് അമേരിക്കൻ നടപടിയെ ജ‍ർമ്മനി വിശേഷിപ്പിച്ചത്.\nപുറത്തിറങ്ങുന്നവരെല്ലാം മാസ്ക് ധരിക്കണമെന്ന അമേരിക്കൻ പ്രസിഡന്‍റിന്‍റെ വാക്കുകൾക്ക് പിന്നാലെ വരുന്നത് അമേരിക്കയെ പ്രതിക്കൂട്ടിലാക്കുന്ന വാർത്തകൾ. അമേരിക്കൻ കമ്പനിയായ 3എമ്മിൽനിന്ന് ജ‍ർമ്മനിയിലെ ബെർലിൻ പൊലീസ്2ലക്ഷം എൻ 95 മാസ്കുകൾ ഓർഡർ ചെയ്തിരുന്നു. അമേരിക്കൻ കമ്പനിക്ക് വേണ്ടി മാസ്കുക്കൾ നിർമ്മിച്ചത് ചൈനയിൽ.\nഅവിടെ നിന്ന് മാസ്കുകൾ ബാങ്കോക്ക് വരെ എത്തുകയും ചെയ്തു. എന്നാൽ അവിടെ വച്ച് ഇവ അമേരിക്ക പിടിച്ചെടുത്തെന്നാണ് പരാതി. അവശ്യ സാധനങ്ങളുടെ കയറ്റുമതി തടയുന്ന ഉത്തരവിനെ മറയാക്കിയാണ് അമേരിക്കൻ നടപടി. മാസ്കുകൾക്ക് അടക്കം ക്ഷാമം നേരിടുന്ന അമേരിക്ക ഇവ സ്വന്തം ആവശ്യത്തിനായി കൊണ്ടുപോയെന്നും ജ‍ര്‍മ്മനി ആരോപിച്ചു. എന്നാല് ജര്‍മ്മന് വാദങ്ങള് നിഷേധിച്ച് കമ്പനി രംഗത്ത് എത്തയിട്ടുണ്ട്. മാസ്ക്കിന് വേണ്ടിയുള്ള യുദ്ധത്തിൽ അമേരിക്കയാണ് പ്രധാന വില്ലൻ.\nകാനഡയിലേക്കും ലാറ്റിൻ അമേരിക്കയിലേക്കും മാസക്കുകൾ അയക്കരുതെന്ന് 3എം കമ്പനിയോട് അമേരിക്ക നി‍ദ്ദേശിച്ചത് കാനഡയെ ചൊടിപ്പിച്ചിരുന്നു. കാനഡയിൽനിന്ന് അമേരിക്കയിലേക്കും മെഡിക്കൽ ഉപകരണങ്ങൾ കയറ്റുമതി ചെയ്യുന്നുണ്ടെന്ന കാര്യം ട്രംപ് മറക്കരുതെന്ന് ജസ്റ്റിൻ ട്രൂഡോ പറഞ്ഞു.\nപല രാജ്യങ്ങളും നേരത്തെ ഓർഡർചെയ്ത് നി‍മ്മിച്ച്മാസ്കുകൾ അവസാന നിമിഷംമൂന്നിരട്ടി തുക വാഗ്ദാനം ചെയ്ത് അമരിക്ക കൈക്കലാക്കുന്നുവെന്നും ആരോപണമുമണ്ട്. ചില ഏഷ്യൻ രാജ്യങ്ങൾക്ക് വേണ്ടി 3എം സിംഗപ്പൂരിലെ ഫാക്ടറിയിൽ നിർമ്മിച്ച മാസ്ക് അമേരിക്കയിലേക്ക് അയക്കണമെന്ന സർക്കാർ നിർദ്ദേശത്തിൽ കമ്പനിയുമായി തർക്കം തുടരുകയാണ്.\nLast Updated 5, Apr 2020, 8:48 AM\nകൊവിഡ് 19; ഒരാളില് നിന്ന് മറ്റൊരാളിലേക്ക് പകരുന്നത് എപ്പോള്?


'കൊത്തിത്തറയ്ക്കപ്പെട്ട ശരീരത്തിന്റെയും മനസ്സിന്റെയും നിലവിളിയായിരുന്നു അത്' | Transgender activist rj ananya alex death Deedi Damoran remembers and demand justice\n'കൊത്തിത്തറയ്ക്കപ്പെട്ട ശരീരത്തിന്റെയും മനസ്സിന്റെയും നിലവിളിയായിരുന്നു അത്'\nആത്മാഭിമാനത്തോടെ പണിയെടുത്ത് ജീവിച്ചു കാണിച്ചു തന്നതാണവള്. കേരളത്തിലെ ആദ്യത്തെ ട്രാന്‍സ്‌ജെന്റര് റേഡിയോ ജോക്കിയായും അവതാരകയായും നിയമസഭയിലേക്ക് മത്സരിച്ച ആദ്യത്തെ ട്രാന്‍സ്‌ജെഡര്‍വനിതയായും അനന്യ ഒരു പ്രതീക്ഷയായിരുന്നു. അതാണ് തല്ലികെടുത്തപ്പെട്ടത്.\nആര്.ജെ അനന്യ ദീദി ദാമോദരനോടൊപ്പം\nഅന്തരിച്ച ട്രാന്‍സ്‌ജെന്‍ഡര് സാമൂഹ്യപ്രവര്‍ത്തക അനന്യ കുമാരി അലക്‌സിനെ അനുസ്മരിച്ച് സംവിധായികയും എഴുത്തുകാരിയുമായ ദീദി ദാമോദരന്. അതിജീവിക്കാനായി സ്വന്തം ജീവിതം കൊണ്ട് പോരാടുന്ന മനുഷ്യജീവികളെ എന്തിനാണ് ഇങ്ങിനെ ഇല്ലാതാക്കുന്നതെന്ന് ദീദി ചോദിക്കുന്നു.\nദീദി ദാമോദരന്റെ കുറിപ്പ്\nഅനന്യ ദു:ഖിപ്പിക്കുന്നു. ഇനി ഒരു ഒക്ടോബര്6ന് അര്‍ദ്ധരാത്രി പിറന്നാള് പങ്കുവയ്ക്കാന് അനന്യ വിളിക്കില്ല. അവസാനമായി കാണുന്നത് അവള് അവതാരകയായി എത്തിയ ഐ.എഫ്.എഫ്.കെ.യുടെ തലശ്ശേരി എഡീഷനാണ്. എന്തൊരു തലയെടുപ്പായിരുന്നു ഇഷ്ടമുള്ള പണിയെടുത്ത് ജീവിക്കാനാവുന്നതിന്റെ സ്വാതന്ത്ര്യത്തിന് . വാക്കുകളുടെ ആ പ്രവാഹത്തിന്. ഓര്‍മ്മയില് സൂക്ഷിക്കാന് ഈ നിമിഷവും സമ്മാനിച്ചാണ് പിരിഞ്ഞത്.\nട്രാന്‍സ്‌ജെന്‍ഡര് ആക്ടിവിസ്റ്റ് അനന്യകുമാരി അലക്‌സ് മരിച്ച നിലയില്..\nമനസ്സ് ആഗ്രഹിച്ച പോലെ ശരീരത്തെ പാകപ്പെടുത്താനുള്ള യത്‌നങ്ങളെ എന്താണ് അസാധ്യമാക്കുന്നത് ?എന്തിനാണ് അതിജീവിക്കാനായി സ്വന്തം ജീവിതം കൊണ്ട് പോരാടുന്ന മനുഷ്യജീവികളെ പിടിവള്ളികള് അറുത്ത് ഇങ്ങിനെ ഇല്ലാതാക്കുന്നത് ?\nഎന്നെ അവര് അംഗീകരിക്കേണ്ട, പക്ഷേ എനിക്ക് ജീവിക്കണം; ആര്.ജെ അനന്യ പറയുന്നു......\nപരാജയപ്പെട്ട സര്‍ജറി ഒരു കേവല മെഡിക്കല് നെഗ്ലിജന്‍സ്സ് അല്ലെന്ന വേദനയാണ് അവളെ കൊന്നത്. അനന്യ നീതി അര്‍ഹിക്കുന്നു. മരണാനന്തരമെങ്കിലും അവള്‍ക്ക് നീതി കിട്ടിയില്ലെങ്കില് അതൊരു സമൂഹമെന്ന നിലക്ക് നമ്മുടെ പരാജയമാണ്. ട്രാന്‍സ് ജെന്റര്‍സമൂഹം നീതി അര്‍ഹിക്കുന്നു. ജീവിക്കാനുള്ള അവരുടെ അവകാശ നിഷേധം അവര്‍ക്ക് മേല് പതിയുന്ന അശ്രദ്ധമായ കത്തികളാലുള്ള നിഷ്ഠൂരമായ കൊലപാതകങ്ങള് തന്നെയാണ്.അവളുടെ അവസാനത്തെ ഇന്റര്‍വ്യൂവിലെ വാക്കുകള് കേട്ടു നില്‍ക്കാവാത്തത്ര വേദനയുളവാക്കുന്നതാണ്. കൊത്തിത്തറയ്ക്കപ്പെട്ട ശരീരത്തിന്റെയും മനസ്സിന്റെയും നിലവിളിയാണത്. കുറ്റകരമായ മെഡിക്കല് നെഗ്ലിജന്‍സ് വിചാരണ അര്‍ഹിക്കുന്നു. ആ അവസ്ഥ അവള്‍ക്കുണ്ടാക്കിയതില് നമ്മുടെ ലോകം തല താഴത്തേണ്ടതുണ്ട്. ഇനി വരും ഓരോ പിറന്നാളും അന്യനയുടെ ആശംസ പങ്കിടാനാവാത്തതിന്റെ വേദന കൂടിയാവും. വിട അനന്യ.\nContent Highlights: Transgender activist RJ Ananya Alex's death, Deedi Damoran remembers her\nഎന്നെ അവര് അംഗീകരിക്കേണ്ട, പക്ഷേ എനിക്ക് ജീവിക്കണം; ആര്.ജെ അനന്യ പറയുന്നു\nRj Anannyeah Alex


Earthquake in sikkim | സിക്കിമില് ഭൂചലനം; ആളപായമില്ല - Malayalam Oneindia\njust now കവടി നിരത്തിയാണോ കണ്ടു പിടിക്കേണ്ടത്? ഉറവിടമറിയാത്ത മുപ്പത് കേസ്സുകൾ, പിണറായിക്കെതിരെ സുരേന്ദ്രൻ!\n5 min ago 'രാഹുല് പറഞ്ഞത് അന്ന് അവഗണിച്ചു; ഒടുവിലിതാ മോദി തന്നെ ഈ അപ്രിയ സത്യങ്ങൾ അംഗീകരിച്ചിരിക്കുന്നു'\n11 min ago കോട്ടയത്ത് വീട്ടമ്മ മരിച്ചനിലയില്, ഭര്‍ത്താവിന് വെട്ടേറ്റ് ഗുരുതര പരിക്ക്; മോഷണ ശ്രമമെന്ന് സൂചന\nസിക്കിമില് ഭൂചലനം; ആളപായമില്ല\nUpdated: Mon, Mar 27, 2017, 9:07 [IST]\nഗാങ്‌ടോക്ക്: സിക്കിമില് ഭൂമികുലുക്കം. 4.5 തീവ്രത രേഖപ്പെടുത്തിയ ഭൂചലനം പുലര്‍ച്ചെ 3.12 ഓടെയാണ് ഉണ്ടായത്. ഗാങ്‌ടോക്കില് നിന്ന് 11 കിലോമീറ്റര് അകലെയാണ് ഭൂമികുലുക്കം അനുഭവപ്പെട്ടത്. ആര്‍ക്കെങ്കിലും അപകടം സംഭവിച്ചതായി ഇതുവരെ റിപ്പോര്‍ട്ടില്ല.\nഇന്ത്യ-മ്യാന്‍മര് അതിര്‍ത്തിയാണ് ഭൂചലനത്തിന്റെ പ്രഭവകേന്ദ്രം. മ്യാന്‍മറിലും വടക്കുകിഴക്കന് മേഖലകളിലും അഞ്ച് തീവ്രത രേഖപ്പെടുത്തിയ ഭൂമികുലുക്കം ഉണ്ടായതിനു തൊട്ടടുത്ത ദിവസം തന്നെയാണ് സിക്കിമും കുലുങ്ങിയത്.\nഅസ്സം, മിസോറാം, മേഘാലയ, ത്രിപുര, അരുണാചല് പ്രദേശ്, മണിപ്പൂര്, നാഗാലാന്‍ഡ് എന്നിവ ലോകത്ത് ഭൂകമ്പ സാധ്യതയുള്ള പ്രദേശങ്ങളില് ആറാംസ്ഥാനത്താണ്.\nearthquake sikkim monday india സിക്കിം ഇന്ത്യ


ഐ എഫ് ഐ എം ബിസിനസ് സ്‌കൂളില് പ്രവേശനം ആരംഭിച്ചു.\nMonday 28 October 2013 6:09 pm IST\nകൊച്ചി: ബാംഗ്ലൂരിലെ ഐ എഫ് ഐ എം ബിസിനസ് സ്‌കൂളില് 2014 പി ജി ഡി എം പ്രോഗ്രാമുകള്‍ക്കുള്ള പ്രവേശനം ആരംഭിച്ചു. ഔട്ട്‌ലുക്ക് നടത്തിയ സര്‍വേയില് 2011ലും 2012ലും ഒന്നാം റാങ്ക് നേടിയ പ്രൈവറ്റ് ബിസിനസ് സ്‌കൂളാണ് ഐ എഫ് ഐ എം. പോസ്റ്റ് ഗ്രാജേ്വറ്റ് ഡിപ്ലോമ ഇന് മാനേജ്‌മെന്റ്, ഇന്റര് നാഷണല് ബിസിനസ്, ഫിനാന്‍സ് എന്നീ വിഷയങ്ങളിലാണ് ദ്വിവത്സര ഫുള്‍ടൈം കോഴ്‌സുകള്. പ്രസ്തുത മൂന്ന് പ്രോഗ്രാമുകളും ഓള് ഇന്ത്യ കൗണ്‍സില് ഫോര് ടെക്‌നിക്കല് എജ്യൂക്കേഷന് (എഐസിറ്റിഇ) മാനവവിഭവശേഷി മന്ത്രാലയം (ഭാരത സര്‍ക്കാര്) എന്നിവയുടെ അംഗീകാരം ഉള്ളവയാണ്. സ്‌കൂളിന്റെ റാങ്കിംഗ്, കരിക്കുലം, ഫാക്കല്‍റ്റി, പ്ലെയ്‌സ്‌മെന്റ്‌സ്, നേട്ടങ്ങള്, ഫീസ് ഘടന തുടങ്ങി എല്ലാ വിവരങ്ങളും www. ifimbschool.com ല് നിന്ന് അറിയാം. 50 ശതമാനം മാര്‍ക്കോടെ ഡിഗ്രി പൂര്‍ത്തിയാക്കിയവര്‍ക്ക് അപേക്ഷിക്കാം. അക്കാദമിക്, സ്‌പോര്‍ട്‌സ്, കലാസാംസ്‌കാരികമേഖല, എന്നീ രംഗങ്ങളില് മികവുതെളിയിച്ചവര്‍ക്ക് ആകര്‍ഷകമായ സ്‌കോളര്‍ഷിപ്പ് ലഭിക്കും. അപേക്ഷകള് ബാംഗ്ലൂര് ഇലക്‌ട്രോണിക്‌സ് സിറ്റിയിലുള്ള ഐ എഫ് ഐ എം കാമ്പസില് നിന്നും ലഭിക്കും. www. ifimbschool.com-ല് നിന്നും ഡൗണ്‍ലോഡും ചെയ്യാം. ഫോണ് 9900022493/94 08041432894, e-mail: admission@ifimbschool.com


സാരി അതി സു ന്ദ രിയായി ആരാധകരുടെ സ്വന്തം ഡയാന ഹമീദ്…. - Heal Of News\nനമ്മുടെ വെള്ളിത്തിരയിൽ പ്രശസ്തമായി ഇരിക്കുന്ന മിക്ക താരങ്ങളുടെയും കടന്നുവരവ് ചിലപ്പോൾ ഒരു അവതാരക എന്ന നിലയിൽ ആയിരിക്കാം അല്ലെങ്കിൽ മറിച്ച് ഒരു മോ ഡ ൽ എന്ന നിലയിൽ ആയിരിക്കാം. അങ്ങനെ കടന്നുവന്ന ഒരു താരമാണ് ഡയാന ഹമീദ്.\nനടിയായും മോഡലായും അവതാരകയായും തന്നെ കഴിവ് തെളിയിച്ച ഒരു താരമാണ് ഡയാന. രണ്ടായിരത്തി പത്തൊൻപത്തിലാണ് താരം ആദ്യമായി സിനിമയിൽ അഭിനയിക്കുന്നത്. ഗ്ലാ മ ർ എന്ന സിനിമയിലൂടെയാണ് താരം ആദ്യമായി തന്നെ അഭിനയമികവ് കാഴ്ചവയ്ക്കുന്നത്.\nപിന്നീടങ്ങോട്ട് ചുരുങ്ങിയ കാലം കൊണ്ടു തന്നെ നിരവധിസിനിമയുടെ താര അഭിനയിച്ചിട്ടുണ്ട്. അഭിനയിച്ച അത്രയും സിനിമകൾ തന്നെ താരം തന്റെ തായ അഭിനയമികവ് കാഴ്ചവെച്ചിട്ടുണ്ട്. മലയാളത്തിൽ മാത്രമല്ല തമിഴിലും മികച്ച വേഷങ്ങൾ ചെയ്തിട്ടുണ്ട്.\nമെമ്മറീസ് എന്ന സിനിമയിലൂടെയാണ് താര തമിഴിലേക്ക് എത്തുന്നത്. പിന്നീട് യുവം എന്ന സിനിമയിലെ താരം ശ്രദ്ധേയമായി. മലയാളത്തിലും തമിഴിലും ഒട്ടേറെ സിനിമയിൽ അഭിനയിച്ച തരത്തിനു ഭാഷയ്ക്ക് അതീതമായി തന്നെ ആരാധകർ ഉണ്ട്.\nതാരം ആദ്യമായി മാധ്യമ രംഗത്തേക്ക് കടന്നു വരുന്നത് ഒരു അവതാരക എന്ന നിലയിൽ ആയിരുന്നു. മലയാളത്തിലെ ഒട്ടുമിക്ക ചാനലുകളിലും അവതാരക വേഷം താരം കൈകാര്യം ചെയ്തിട്ടുണ്ട്. എവിടെ നിന്നാണ് താനം പിന്നീട് അഭിനയരംഗത്തേക്ക് മോ ഡ ലി ലേയ്ക്ക് ഒക്കെ കടന്നു വരുന്നത്.\nഅഭിനയം കൊണ്ടും സൗ ന്ദര്യം കൊണ്ടും താരമിപ്പോൾ ലക്ഷക്കണക്കിന് ആരാധകരെ നേടിയെടുത്തിട്ടുണ്ട്. താഴത്തെ ആരാധകരുടെ നോക്കിയാൽ മലയാളത്തിലും തമിഴിലും ഒട്ടേറെ ആരാധകരാണ് തരത്തിലുള്ളത്. സിനിമാ മേഖലയിൽ ടെലിവിഷൻ രംഗത്ത് ഒരുപോലെയാണ് താരം തിളങ്ങി നിൽക്കുന്നത്.\nസമൂഹമാധ്യമങ്ങളിൽ ഒക്കെ തന്നെ താരം സജീവമാണ്. ഫ്ലവേഴ്സ് ടിവിയിൽ ഉള്ള സ്റ്റാർ മാജിക് എന്ന പരിപാടിയിലൂടെ ആണ് താരം തന്റെ ആരാധകരുടെ എണ്ണം വർധിപ്പിച്ചത്. ആ പരിപാടിയിൽ താരത്തിന് ജനപിന്തുണ കൂടുകയായിരുന്നു ചെയ്തത്. സമൂഹമാധ്യമങ്ങളിൽ സജീവമായ താരം തന്നെ വിശേഷങ്ങൾ എല്ലാം തന്നെ ആരാധകരുമായി പങ്കുവയ്ക്കുകയായിരുന്നു.\nഒരു മോ ഡ ൽ കൂടിയായ താരം മിക്കപ്പോഴും ഫോട്ടോഷൂട്ടുകൾ ചെയ്യാറുണ്ട്. കു ട്ടി ക ളുടെ ചിത്രങ്ങൾ എല്ലാം തന്നെ താരം ആരാധകരുമായി തന്നെ സോഷ്യൽ മീഡിയ പേജുകളുടെ പങ്കുവയ്ക്കും ആയിരുന്നു. ഗാനം പങ്കുവെച്ച് നിമിഷങ്ങൾക്കകം തന്നെ ആരാധകർ അത് ഏറ്റെടുക്കുകയും ചെയ്യുമായിരുന്നു. ഇപ്പോൾ സമൂഹമാധ്യമങ്ങളിൽ വൈറലായിരിക്കുന്നത് താരത്തിന് പുതിയ ഫോട്ടോസുകൾ ആണ്. കാലിൽ അതീവ സുന്ദരിയാണ് താര പ്രത്യക്ഷപ്പെട്ടിരിക്കുന്നത്. കാരണം അത് പങ്കുവെച്ച് നിമിഷങ്ങൾക്കകം തന്നെ ആരാധകരുടെ ഏറ്റെടുക്കുകയും ചെയ്തിരുന്നു.\nPrevious post തന്റെ ശ രീ ര ത്തോടുള്ള അവഗണനയെ നേരിട്ടുകൊണ്ട് നടിയുടെ വാക്കുകൾ….\nNext post താരത്തിന്റെ ഹോട്ട് ആൻഡ് ബോൾഡ് ലുക്കിലുള്ള പുതു പുത്തൻ ചിത്രങ്ങൾ സോഷ്യൽ മീഡിയയിൽ തരംഗമാകുന്നു…..\nPrevious post:തന്റെ ശ രീ ര ത്തോടുള്ള അവഗണനയെ നേരിട്ടുകൊണ്ട് നടിയുടെ വാക്കുകൾ….\nNext post:താരത്തിന്റെ ഹോട്ട് ആൻഡ് ബോൾഡ് ലുക്കിലുള്ള പുതു പുത്തൻ ചിത്രങ്ങൾ സോഷ്യൽ മീഡിയയിൽ തരംഗമാകുന്നു…..


പിണറായിക്ക് തുടര്‍ഭരണമെന്ന് മനോരമ സര്‍വെ; 82 വരെ സീറ്റുകള് നേടും; നേമത്ത് യുഡിഎഫ് മൂന്നാമത് - Samakalika Malayalam\nപിണറായിക്ക് തുടര്‍ഭരണമെന്ന് മനോരമ സര്‍വെ; 82 വരെ സീറ്റുകള് നേടും; നേമത്ത് യുഡിഎഫ് മൂന്നാമത്\nBy സമകാലിക മലയാളം ഡെസ്‌ക് | Published: 24th March 2021 10:15 PM |\nLast Updated: 24th March 2021 10:15 PM | A+A A- |\nതിരുവനന്തപുരം: സംസ്ഥാനത്ത് പിണറായി സര്‍ക്കാര് വീണ്ടും അധികാരമേല്‍ക്കുമെന്ന് മനോരമ - വിഎംആര് അഭിപ്രായ സര്‍വെ. 77 മുതല് 82 വരെ സീറ്റുകളാണ് എല്‍ഡിഎഫിന് ലഭിക്കുകയെന്നാണ് പ്രവചനം. യുഡിഎഫ് 54 മുതല് 59 വരെ സീറ്റുകള് നേടിയേക്കും. എന്‍ഡിഎയ്ക്ക് മൂന്ന് സീറ്റുകള് വരെ ലഭിച്ചേക്കുമെന്നുമാണ് സര്‍വെ റിപ്പോര്‍ട്ട്.\nതിരുവനന്തപുരം ജില്ലയില് എല്‍ഡിഎഫിനാണ് മേല്‍ക്കൈ. ആറ്റിങ്ങല്, ചിറയിന്‍കീഴ്, നെടുമങ്ങാട്, വാമനപുരം മണ്ഡലങ്ങളില് എല്‍ഡിഎഫിനാണു മുന്‍തൂക്കം. കനത്ത രാഷ്ട്രീയ പോരാട്ടം നടക്കുന്ന കഴക്കൂട്ടത്തും എല്‍ഡിഎഫിനാണ് സര്‍വേ ജയസാധ്യത പ്രവചിക്കുന്നത്.\nസംസ്ഥാനം ഉറ്റുനോക്കുന്ന നേമത്ത് അതി ശക്തമായ പോരാട്ടമാണെന്നും സര്‍വെ പറയുന്നു. എന്‍ഡിഎയ്ക്കാണ് നേരിയ മേല്‍ക്കൈ. സര്‍വേ കാലയളവിലെ അഭിപ്രായപ്രകാരം യുഡിഎഫാണ് മൂന്നാം സ്ഥാനത്താണ്. കെ.മുരളീധരന് സ്ഥാനാര്‍ഥിയായി എത്തുന്നതിന് മുന്‍പാണ് ഈ സര്‍വേ നടത്തിയത്.\nശബരിമല തിരഞ്ഞെടുപ്പ് വിഷയമാണോ എന്ന ചോദ്യത്തിന് നെടുമങ്ങാട് നല്‍കിയ ഉത്തരം: 37 ശതമാനം പേരും അതെയെന്നു രേഖപ്പെടുത്തി. 30 ശതമാനം പേര് ശബരിമല തിരഞ്ഞെടുപ്പ് വിഷയമല്ല എന്ന് കരുതുന്നു. 33 ശതമാനം പേര് വ്യക്തമായ അഭിപ്രായം രേഖപ്പെടുത്തിയില്ല.\nManorama survey Pinarayi ldf kerala election പിണറായി സര്‍ക്കാര് മനോരമ അഭിപ്രായ സര്‍വെ


ശിവദാസന് നായര് ഓവര്‍സീസ് ഫ്രണ്ട്‌സ് ഓഫ് ബിജെപി ന്യൂയോര്‍ക്ക് ചാപ്റ്ററിന്റെ നേതൃത്വത്തിലേക്ക് – TrueMax Media, your events partner\nശിവദാസന് നായര് ഓവര്‍സീസ് ഫ്രണ്ട്‌സ് ഓഫ് ബിജെപി ന്യൂയോര്‍ക്ക് ചാപ്റ്ററിന്റെ നേതൃത്വത്തിലേക്ക്\nന്യൂയോര്‍ക്ക്: നാഷണല് കണ്‍വന്‍ഷനു ശേഷം ഓവര്‍സീസ് ഫ്രണ്ട്‌സ് ഓഫ് ബിജെപി യുഎസ്എയുടെ പ്രസിഡന്റ് കൃഷ്ണ റെഡ്ഢി, ശിവദാസന് നായരെ ഓവര്‍സീസ് ഫ്രണ്ട്‌സ് ഓഫ് ബിജെപി യുഎസ്എ യുടെ ന്യൂയോര്‍ക്ക് ചാപ്റ്റര് കണ്‍വീനറായി ചുമതല ഏല്‍പ്പിച്ചു . കഴിഞ്ഞ രണ്ടു വര്‍ഷത്തിലധികമായി ഓഎഫ് ബി ജെ പിയുടെ ന്യൂയോര്‍ക്ക് യൂത്ത് കണ്‍വീനറായി പ്രവര്‍ത്തിച്ചു വരികയായിരുന്നു ശ്രീ ശിവദാസന് നായര്. രാഷ്ട്രീയ സ്വയം സേവക സംഘത്തില് ബാലസ്വയംസേവകനായി വളര്‍ന്ന അദ്ദേഹം കഴിഞ്ഞ ഇരുപതില്‍പരം വര്‍ഷങ്ങളായി ഹിന്ദു സ്വയംസേവക് സംഘിന്റെ സജീവ പ്രവര്‍ത്തകനുമാണ്. ഏഴു വര്‍ഷം ന്യൂ യോര്‍ക്കിലെ ശിവാജി ശാഖാ കാര്യവാഹ്, പിന്നീട് ന്യൂയോര്‍ക്ക് വിഭാഗ് സമ്പര്‍ക്ക് പ്രമുഖ് എന്നീ ഉത്തരവാദിത്വങ്ങളും നിര്‍വ്വഹിച്ചിട്ടുണ്ട്. കോളേജ് കാലഘട്ടത്തില് അഖില ഭാരതീയ വിദ്യാര്‍ത്ഥി പരിഷത്തിന്റെ സജീവ പ്രവര്‍ത്തകനും കോളേജ് തല സെക്രട്ടറിയുമായും പ്രവര്‍ത്തിച്ചിട്ടുണ്ട്. പിന്നീട് ബിജെപിയുടെ യുവ സംഘടനയായ യുവ മോര്‍ച്ചയുടെ ജില്ലാ സെക്രട്ടറിയായും പ്രവര്‍ത്തിച്ചിട്ടുണ്ട്.\nശിവദാസന് നായരുടെ സംഘടനാ പാടവവും സ്വീകാര്യതയും കൊണ്ട് അദ്ദേഹം ന്യൂയോര്‍ക്കില് അറിയപ്പെടുന്ന ഒരു പൊതു പ്രവര്‍ത്തകനാണ്. ശിവദാസന് നായരുടെ നേതൃത്വത്തില് ഓവര്‍സീസ് ഫ്രണ്ട്‌സ് ഓഫ് ബിജെപി, ന്യൂയോര്‍ക്കില് ഒരു പുതിയ ദിശയില്, ഇന്ത്യന് സമൂഹത്തിനു എന്നും ഉപകാരപ്രദമായ രീതിയില്, പ്രവര്‍ത്തനം മുന്നോട്ടു കൊണ്ടുപോകാന് കഴിയുമെന്ന് പ്രതീക്ഷിക്കുന്നു.\nഹിന്ദു സ്വയംസേവക സംഘത്തിന്റെയും ഓവര്‍സീസ് ഫ്രണ്ട്‌സ് ഓഫ് ബിജെപിയുടെയും സജീവ പ്രവര്‍ത്തകയായ ഡോ ജയശ്രീ നായരാണ് ശിവദാസന് നായരുടെ ഭാര്യ. ഓവര്‍സീസ് ഫ്രണ്ട്‌സ് ഓഫ് ബിജെപി യുഎസ്എയുടെ ദേശീയ സോഷ്യല് മീഡിയ ടീം കോ കോര്‍ഡിനേറ്റര് ആണ് ജയശ്രീ. മൂന്നു മക്കളുണ്ട്.\n← ലിബിയയില് 14 പേരെ വെടിവച്ചു കൊലപ്പെടുത്തി\nന്യൂയോര്‍ക്ക് ട്രാന്‍സിറ്റ് എംപ്ലോയിസിന്റെ ആഭിമുഖ്യത്തില് ഫാമിലി പിക്‌നിക്ക് നടത്തി →


ഹിന്ദി പഠിക്കാതെ ഒരു രക്ഷയുമില്ലെന്ന് സിപിഎം എംപി; രാജാവിനെ പോലെ നിയമസഭയില് ഇരുന്ന താന് ലോക്‌സഭയില് ചെന്നപ്പോള് രാജസദസിലെ പ്രജയായി പോയെന്ന് എഎം ആരിഫ് :: Janmabhumi Daily\nFriday 20 September 2019 1:26 pm IST\nതിരുവനന്തപുരം: പാര്‍ലമെന്റില് ഇംഗ്ലീഷ് പറഞ്ഞിട്ട് കാര്യമില്ലെന്നും ഇനി ഹിന്ദി പഠിക്കാതെ രക്ഷയില്ലെന്നും സിപിഎം എം.പി എഎം ആരിഫ്. ഇരു സഭകളിലെയും 95 ശതമാനം പേരും ഹിന്ദിയിലാണ് ചോദ്യം ചോദിക്കുന്നതും മറുപടി പറയുന്നതും. പ്രീഡിഗ്രിക്ക് ഹിന്ദിയാണ് ഉപവിഷയമായി പഠിച്ചത്. പിന്നെ ഹിന്ദി വിട്ടു. മലയാളമാണ് കൂടുതലായി ഉപയോഗിച്ചത്. ഹിന്ദിയുമായി കൂടുതല് പൊരുത്തപ്പെട്ടാലെ യഥാര്‍ത്ഥത്തില് പാര്‍ലമെന്റില് എന്തെങ്കിലുമൊക്കൊ ചെയ്യാന് സാധിക്കൂവെന്നും ആരിഫ് ഒരു ദൃശ്യമാധ്യമത്തിന് അനുവദിച്ച അഭിമുഖത്തില് പറഞ്ഞു.\nകേന്ദ്ര സര്‍ക്കാര് ഓഫീസുകളില് കയറിചെന്ന് ഇംഗ്ലീഷ് പറഞ്ഞിട്ടൊന്നും ഒരു കാര്യവുമില്ല. അവിടാരും ഇംഗ്ലീഷില് മറുപടി പറയില്ലെന്നും അദേഹം പറഞ്ഞു. രാജാവിനെ പോലെ നിയമസഭയില് വാണിരുന്ന ഒരാള് രാജസദസിലെ പ്രജയായി പോയ അവസ്ഥയാണ് തനിക്കെന്നും ആരിഫ് പറഞ്ഞു.\nനേരത്തെ, ഡല്‍ഹിയില് തനിക്ക് മിണ്ടിയും പറഞ്ഞുമിരിക്കാന് ഒരാളുപോലുമില്ലെന്ന പരിവേദനവുമായി ആലപ്പുഴ എംപി എഎം ആരിഫ് രംഗത്തെത്തിയിരുന്നു. ആകെയുള്ളത് തമിഴ്‌നാട്ടില് നിന്നുള്ള രണ്ടു സിപിഎം എംപിമാരാണ്. തനിക്ക് തമിഴ് വശമില്ലാത്തതിനാല് അവരെ കണ്ടിട്ട് പോലുമില്ലെന്ന് ആരഫ് പറയുന്നു. എങ്ങനെ ആശയ വിനിമയം നടത്തണമെന്നറിയില്ല. താരപ്പൊലിമയുടെ വിജയം എന്നൊക്കെ പറയാമെങ്കിലും ഒറ്റപ്പെടലിന്റെ വിഷയം തന്നെ വേട്ടയാടുകയാണെന്ന് കേരളത്തില് നിന്നുള്ള സിപിഎമ്മിന്റെ ഏക എംപി പറഞ്ഞിരുന്നു.\nനുഴഞ്ഞുകയറ്റത്തില് സമ്പത്തിനെ വെട്ടി ആരിഫ്; വിഎസ് സുനില്‍കുമാര് കേന്ദ്രമന്ത്രിയുമായി നടത്തിയ ഔദ്യോഗിക കൂടിക്കാഴ്ചയില് തള്ളിക്കയറി ആലപ്പുഴ എംപി; സുനില്‍കുമാറിനും സിപിഐക്കും പ്രതിഷേധം\nസിപിഎം നേതാക്കളെ തിരുകിക്കയറ്റുന്നു; സര്‍ക്കാരിനു കടം വാങ്ങാന് കിഫ്ബി പോലെ മറ്റൊരു കമ്പനി കൂടി\nസിപിഎം അക്രമത്തില് കൊല്ലപ്പെട്ട ബിജെപി പ്രവര്‍ത്തകന് സന്തോഷ് കുമാറിന്റെ വീട് സുരേഷ് ഗോപി എംപി സന്ദര്‍ശിച്ചു\nതെരഞ്ഞെടുപ്പില് മത്സരിക്കാന് തയ്യാറില്ലതെ സിപിഎം നേതാക്കള് പരിയാരം മെഡിക്കല് കോളേജ് : ഏറ്റെടുക്കല് പ്രഖ്യാപനം നടന്നിട്ട് ഒരു വര്‍ഷം : അനിശ്ചിതത്വം തുടരുന്നു


note | ഗാന്ധിജിയെ കൈവിടാതെ റാണി കി വാവ് ചേർത്ത് നിർമ്മിതി; ലാവെൻഡർ നിറത്തിൽ മുങ്ങി വലുപ്പം കുറച്ചു; ഉടൻ വിപണിയിൽ എത്തുന്ന പുതിയ 100 രൂപ നോട്ട് ഇങ്ങനെയിരിക്കും; നിലവിലുള്ള 100 രൂപ പിൻവലിക്കാതെ തുടരും - MarunadanMalayali.com\nJuly 20, 2018 | 09:45 AM IST | Permalink\nമുംബൈ: റിസർവ് ബാങ്ക് ഓഫ് ഇന്ത്യ പുതിയ കറൻസി നോട്ടുകൾ പുറത്തിറക്കിക്കൊണ്ടിരിക്കുന്ന കാലമാണല്ലോ ഇത്. അതിന്റെ ഭാഗമായി ഇപ്പോഴിതാ നൂറ് രൂപയുടെ പുതിയ നോട്ടുകളും പുറത്തിറങ്ങുന്നു. പഴയ നോട്ടിലുള്ളത് പോലെ ഗാന്ധിജിയുടെ ചിത്രത്തെ ഇതിലും കൈവിട്ടിട്ടില്ല. ഇതിന് പുറമെ ''റാണി കി വാവ് '' എന്ന മോട്ടിഫും ഈ നോട്ടിൽ ഉൾപ്പെടുത്തിയിട്ടുണ്ട്. ലാവെൻഡർ നിറത്തിൽ മുങ്ങിയ ഈ നോട്ടിന് ഇപ്പോഴത്തെ നൂറ് രൂപ നോട്ടിനേക്കാൾ വലുപ്പം കുറവാണ്. പുതിയ നോട്ട് പുറത്തിറങ്ങിയാലും നിലവിലുള്ള നോട്ട് സർക്കുലേഷനിൽ തുടരുകയും ചെയ്യും.\nപുതിയ നൂറ് രൂപ നോട്ട് ഉടൻ പുറത്തിറങ്ങുമെന്നാണ് ആർബിഐ ഇന്നലെ സ്ഥിരീകരിച്ചിരിക്കുന്നത്. ഗുജറാത്തിലെ പത്താനിൽ സരസ്വതി നദിയുടെ തീരത്തുള്ള സ്റ്റെപ്പ് വെല്ലിന്റെ പേരാണിത്. രാജ്യത്തിന്റെ സാംസ്‌കാരിക പാരമ്പര്യത്തിന്റെ പ്രതീകമായിട്ടാണ് ഈ പേരും കൂടി നൂറ് രൂപയിൽ ഉൾപ്പെടുത്തുന്നത്. ഈ നോട്ടിന്റെ അടിസ്ഥാന നിറം ലാവെൻഡറാണ്. ഈ നോട്ടിന് മറ്റ് ഡിസൈനുകളും ജിയോമെട്രിക് പാറ്റേണുകളുമുണ്ട്. മൊത്തം കളറിനോട് ചേർന്ന് ഇരുവശങ്ങളിലുമാണിവ നിലകൊള്ളുന്നത്. നിലവിലെ നൂറ് രൂപ നോട്ടിന് 73 മില്ലീമീറ്റർ വീതിയും 157 മില്ലിമീറ്റർ നീളവുമാണുള്ളതെങ്കിൽ പുതിയ നോട്ടിന് 66 മില്ലീമീറ്റർ വീതിയും 142 മില്ലീമീറ്റർ നീളവും മാത്രമേയുള്ളൂ.\nനോട്ടു നിരോധനത്തിന് പിന്നാലെ കിട്ടാക്കടം പെരുകിതോടെ കുത്തുപാളയെടുത്ത് ബാങ്കുകൾ; വായ്‌പ്പയെടുത്ത് മുങ്ങിയ കോർപ്പറേറ്റ് ഭീമന്മാരെ തൊടാതെ മോദി സർക്കാറിന്റെ ഒത്താശ; രൂപയുടെ വിലയിടിവും നാണയപ്പെരുപ്പവും ജനജീവിതം ദുഷ്‌ക്കരമാക്കി; ഒടുവിൽ റിസർവ് ബാങ്കിന്റെ കരുതൽ ധനശേഖരത്തിൽ 3.6 ലക്ഷം കോടി ആവശ്യപ്പെട്ട് ജെയ്റ്റ്‌ലി; തരില്ലെന്ന് തീർത്തു പറഞ്ഞ ഉർജിത് പട്ടേൽ രാജിക്ക്: ആർബിഐ-കേന്ദ്രം തമ്മിലടി വിരൽചൂണ്ടുന്നത് രാജ്യം വൻ സാമ്പത്തിക പ്രതിസന്ധിയിലേക്ക് നീങ്ങുന്നുവെന്ന് തന്നെ\nകൃഷി ചെയ്യാനെടുത്തത് ഒന്നരയേക്കർ പണയപ്പെടുത്തി അഞ്ച് ലക്ഷം രൂപ; കാർഷിക ലോണിൽ തിരിച്ചടവ് മുടങ്ങിയപ്പോൾ കോടതി പറഞ്ഞത് 10 ലക്ഷം അടയ്ക്കാൻ; ദൈവദൂതനായെത്തി ഏഴ് ലക്ഷത്തിന് കോപ്ലിമെന്റാക്കാമെന്ന് മാനേജർ; എല്ലാം വിശ്വസിച്ച് കോവളത്തെ ലോഡ്ജ് പണയം വച്ച് പണം അടച്ച തുക ആവിയായി; പന്ത്രണ്ട് ലക്ഷം കൈക്കലാക്കാൻ വളഞ്ഞ വഴിയിലെ തന്ത്രമൊരുക്കൽ ചന്ദ്രന്റെ പ്രതിരോധത്തിൽ പൊളിഞ്ഞു; ഫെഡറൽ ബാങ്കിന്റെ കാട്ടക്കട ശാഖ കർഷകനോട് കാട്ടിയ ക്രൂരതയുടെ കഥ\nറിസർവ് ബാങ്കിനെ നിലക്ക് നിർത്താൻ ഇല്ലാത്ത അധികാരം പ്രയോഗിച്ച് കേന്ദ്ര സർക്കാർ; ഒരു സർക്കാരും ഇതുവരെ ഉപയോഗിച്ചിട്ടില്ലാത്ത നിയമത്തിലെ വകുപ്പ് പ്രയോഗിച്ച് ഉത്തരവ് നടപ്പിലാക്കാൻ നീക്കം തുടങ്ങി; രാജ്യം നേരിടുന്നത് ഗുരുതരമായ പ്രതിസന്ധി\nനോട്ടുനിരോധനം അന്തസ്സില്ലാതാക്കിയെന്ന് വിമർശനം സജീവമാകുമ്പോൾ ചോദ്യങ്ങളിൽ നിന്ന് ഒളിച്ചോടി റിസർവ് ബാങ്ക്; ഒരു മുൻകരുതലുമെടുക്കാതെ മോദിയുടെ നിർദ്ദേശം ശിരസാവഹിച്ചതിന് പഴികേട്ട് രാജ്യത്തെ സാമ്പത്തിക സുരക്ഷയുടെ കാവൽക്കാർ; മണ്ടൻ തീരുമാനമായിപ്പോയിയെന്ന് വിമർശിച്ച് വാജ്‌പേയി നിയമിച്ച റിസർവ് ബാങ്ക് ഗവർണറും\nഇതിന് മുമ്പത്തെ 100 രൂപ നോട്ടുകളെല്ലാം ഇഷ്യൂ ചെയ്തിരുന്നത് റിസർവ് ബാങ്കാണ്. പുതിയ നോട്ടിന്റെയം ലീഗൽ ടെൻഡർ ആർബിഐക്കാണ്.പുതിയ നോട്ട് പ്രിന്റ് ചെയ്ത് ജനങ്ങളിലേക്ക് ബാങ്കിങ് ചാനലിലൂടെ ക്രമേണ എത്തിക്കുമെന്നാണ് ആർബിഐ പറയുന്നത്. പുതിയ ബാങ്ക് നോട്ടുകൾ ഈ ഏപ്രിലോടെ പ്രിന്റിങ് ആരംഭിക്കുമെന്ന് കഴിഞ്ഞ വർഷം ഒക്ടോബറിൽ ആർബിഐ പ്രസ്താവിച്ചിരുന്നു. ഇതിന് ശേഷം 200 രൂപയുടെ പുതിയ നോട്ടുകൾ ആർബിഐ പുറത്തിറക്കിയിരുന്നു.\nഈ ബുധനാഴ്‌ച്ച നിങ്ങൾ എസ്‌ബിഐ എടിഎമ്മിൽ നിന്നും പണം പിൻവലിച്ചിട്ടുണ്ടോ? എങ്കിൽ അതേ തുക വെള്ളിയാഴ്‌ച്ചയും നിങ്ങളുടെ അക്കൗണ്ടിൽ നിന്നും പോയിട്ടുണ്ട്; എസ്‌ബിഐയുടെ പിശക് കൊണ്ട് അക്കൗണ്ട് ചോർന്നത് അനേകരുടെ; കാശ് നഷ്ടമായെങ്കിൽ അടിയന്തരമായി ചെയ്യേണ്ടത്\nസഹകരണ സംഘങ്ങളുടെ പേരിനൊപ്പം 'ബാങ്ക്' എന്ന് ചേർത്തിട്ടുണ്ടെങ്കിൽ നിക്ഷേപങ്ങൾക്ക് നികുതി നൽകണമെന്ന് ആദായ നികതി വകുപ്പ്; നിക്ഷേപത്തിന്റെ പലിശയിൽ നിന്നും നികുതി ഈടാക്കാൻ ജില്ലാ സഹകരണ ബാങ്കുകൾക്ക് നിർദ്ദേശം; ലൈസൻസില്ലാതെ ബാങ്ക് എന്ന് പേര് ഉപയോഗിക്കുന്നതിനോട് ആർബിഐ വിയോജിപ്പ്\nഎടിഎമ്മിൽ നിന്നും ചിപ്പുള്ള കാർഡ് വലിച്ചെടുത്തതിന് പിന്നാലെ പലർക്കും കാർഡ് ഉപയോഗ ശൂന്യമായി; ഇടപാട് തീരുന്നത് വരെ ഇവ തിരിച്ചെടുക്കരുതെന്ന് എടിഎമ്മിന് സമീപം എഴുതി വച്ചിട്ടും അശ്രദ്ധ തന്നെ; ചിപ്പ് ഘടിപ്പിച്ച പുത്തൻ എടിഎം കാർഡ് എത്രയും വേഗം ബാങ്കിലെത്തി കൈപ്പറ്റണമെന്ന് അധികൃതർ\n'പിഴയായി പിഴിഞ്ഞത്' 10,000 കോടിയിലധികം രൂപ ! പണം തട്ടുന്നതിൽ മല്യയേയും നീരവിനേയും വെല്ലുന്ന മിടുക്കുമായി രാജ്യത്തെ ബാങ്കുകൾ; കഴിഞ്ഞ നാലു വർഷത്തിനിടെ സാധാരണക്കാരിൽ നിന്നും തട്ടിയെടുത്തത് രാജ്യത്തെ ബാങ്ക് വെട്ടിപ്പുകളെക്കാളും വലിയ തുക; സേവിങ്‌സ് ബാങ്കിൽ മിനിമം ബാലൻസ് ഇല്ലാത്തതിന്റെ പേരിൽ മാത്രം കഴിഞ്ഞ വർഷം ഈടാക്കിയത് 6264 കോടി; കൊള്ളയുടെ ബാങ്കിങ് കളികൾ ഇങ്ങനെ\nഇന്ന് രാജ്യവ്യാപക ബാങ്ക് പണിമുടക്ക്; പത്തുലക്ഷത്തോളം വരുന്ന ബാങ്ക് ജീവനക്കാരും ഓഫിസർമാരും പണിമുടക്കുന്നത് പൊതുമേഖലാ ബാങ്കുകളുടെ ലയന നീക്കത്തിൽ പ്രതിഷേധിച്ച്\nപാവങ്ങളെ പിഴിഞ്ഞ പൊതു മേഖലാ ബാങ്കുകളിൽ എസ്‌ബിഐ തന്നെ മുൻനിരയിൽ ! മിനിമം ബാലൻസ് ഇല്ലാത്തതിന്റെ പേരിലും പണം പിൻവലിച്ച തവണകളുടെ എണ്ണം ചൂണ്ടിക്കാട്ടിയും പൊതുമേഖലാ ബാങ്കുകൾ മൂന്നര വർഷം കൊണ്ട് വാരിയത് 10,000 കോടിയിലേറെ രൂപ; ഇടപാടകാരിൽ നിന്നും എസ്‌ബിഐ ഈടാക്കിയത് 2894 കോടി\nചുമ്മാതല്ല ഇവന്മാർ ഇങ്ങനെ കിട്ടാക്കടം കയറി മുടിയുന്നത്....! ദേശസാൽകൃത ബാങ്കുകൾ മാത്രം നിത്യവൃത്തിക്ക് നിവൃത്തിയില്ലാത്ത പാവപ്പെട്ട ഇടപാടുകാരെ പറ്റിച്ച് ഉണ്ടാക്കിയത് 10,000 കോടി രൂപ...! മിനിമം ബാലൻസിന്റെ പേരിലും അധിക എടിഎം വിത്ത്ഡ്രാവലിന്റെ പേരിലും ബാങ്കുകൾ കൊള്ളയടിച്ചതിന്റെ കണക്കുകൾ പുറത്ത് വന്നപ്പോൾ ഞെട്ടുന്നത് മിനിമം ബാലൻസ് പോലും സൂക്ഷിക്കാൻ നിവൃത്തിയില്ലാത്ത പാവങ്ങൾ മാത്രം


E Harikumar - മഴയുള്ള ഒരു രാത്രിയിൽ - ഇ. ഹരികുമാര് എഴുതിയ ചെറുകഥ\nഅസ്തമനം വളരെ മനോഹരമായിരുന്നു. ഡോക്ക്‌യാർഡിൽ ഇരുന്നു കൊണ്ടു മഴവില്ലിന്റെ നിറമുള്ള പശ്ചിമാകാശം മുഴുവൻ എനിക്കു കാണാമായിരുന്നു. സൂര്യപ്രകാശം മേഘങ്ങൾക്കിടയിലൂടെ ഒരു ചുവന്ന ഗോവണിയായി ഇറങ്ങി വരികയാണ്. ആ രശ്മികൾ ഇളകിക്കളിക്കുന്ന വെള്ളത്തെ ഒരു രക്തസമുദ്രമാക്കി. ഞാൻ, അടുത്തു തന്നെ പ്രകൃതിസൗന്ദര്യത്തിൽ മുഴുകിയിരിക്കുന്ന എന്റെ ആതിഥേയയെ നോക്കി. പോക്കുവെയിൽ അവരുടെ നരച്ച തലമുടിക്ക് ഒരു പരിവേഷം ചാർത്തിയിരുന്നു.\n'എന്തൊരു ഭംഗിയാണ് ആകാശത്തിന്, അല്ലേ?'\nഞെട്ടിയുണർന്നുകൊണ്ട് അവർ പറഞ്ഞു.\n'ഇങ്ങനെ അസ്തമനം വളരെ ചുരുക്കമായെ ഞാൻ കണ്ടിട്ടുള്ളു' ഞാൻ പറഞ്ഞു.\nഅവർ ഒന്നും പറഞ്ഞില്ല. കരയ്ക്കണയുവാൻ പോകുന്ന ഒരു കപ്പലിനെ നോക്കുകയായിരുന്നു അവർ, ഒന്നുരണ്ടു കപ്പലുകൾ ഡോക്കിൽ നിൽക്കുന്നുണ്ടായിരുന്നു. അവയിൽനിന്ന് കൂറ്റൻ ക്രെയിനുകൾ സാധനങ്ങൾ ഇറക്കുകയും കയറ്റുകയുമാണ്.\nപെട്ടെന്നവർ എന്തോ ആലോചിച്ചുകൊണ്ടു പറഞ്ഞു.\n'ഇന്നു നല്ല കാറ്റും മഴയുമുണ്ടാകും. അസ്തമനം ഈ വിധത്തിലാകുമ്പോഴെല്ലാം നമുക്കതു തീർച്ചയാക്കാം. നോക്കൂ'\nഅവർ കിഴക്കു ഭാഗത്തേക്കു ചൂണ്ടിക്കാണിച്ചു. ശരിയായിരുന്നു. ആകാശത്തിൽ കറുത്ത മേഘങ്ങൾ ഉരുണ്ടു കൂടുകയാണ്.\n'എനിക്കു നല്ല ഉറപ്പുണ്ട്.'\nഅവരുടെ ചുളിവുകളുള്ള മുഖം ഭൂതകാലത്തിന്റെ ഒരു കലവറയാണെന്നു തോന്നി.\n'കഴിഞ്ഞ പന്ത്രണ്ടുകൊല്ലമായി ഞാൻ ഇതു കാണാറുണ്ട് ഇങ്ങനത്തെ ഒരു നശിച്ച ദിവസമാണ്......'\nഅതു മുഴുമിപ്പിക്കാതെ അവർ നെടുവീർപ്പിട്ടു. കപ്പലിലേയ്ക്കു സാമാനമിറക്കി വെച്ച് ക്രെയിനുകൾ ഒരു ശബ്ദത്തോടെ ഉയരുകയാണ്.\nസൂര്യപ്രകാശം ക്രമേണ മങ്ങുകയാണ്. ഡോക്കിലൂടെ തണുത്ത കാറ്റടിക്കുവാൻ തുടങ്ങി.\nഞങ്ങൾ എഴുന്നേറ്റു വീട്ടിലേയ്ക്കു നടന്നു കാർമേഘങ്ങൾ ആകാശമാകെ പരന്നു കഴിഞ്ഞിരിന്നു. ഭൂമിയാകെ ഒരു പരിമിതമായ വെളിച്ചത്തിൽ തുടിച്ചു നിൽക്കുകയാണ്.\n'ഇന്ന് നല്ലപോലെ മഴ പെയ്യും. ഈ ഉഷ്ണമൊന്നവസാനിക്കും.'\nഞാൻ ആകാശത്തേയ്ക്കു നോക്കിക്കൊണ്ടു പറഞ്ഞു.\nഅവർ ഒന്നു മൂളി. അപ്പോൾ പിന്നിൽ നിന്ന് ഐസ്‌ക്രീംകാരന്റെ പരുപരുത്ത ശബ്ദംകേട്ടു.\nഅതുകേട്ടപ്പോൾ എന്റെ ആതിഥേയ ഒന്നു ഞെട്ടി. അവർ അയാളെ കാണാതിരിക്കാൻ വേഗം നടന്നു. ഈ ചൂടുള്ള കാലാവസ്ഥയിൽ ഒരു ഐസ്‌ക്രീംകാരനെ വെറുക്കുന്നതെന്തിനാണെന്ന് എനിക്കു മനസ്സിലായില്ല. അവർ വളരെ ഗാഢമായി എന്തോ ആലോചിക്കുകയായിരുന്നു.\nതുരുമ്പു പിടിച്ചു തുടങ്ങിയ ഗേറ്റു കടന്നു ഞങ്ങൾ വീട്ടിലെത്തി. ചുവന്ന ചായം തേച്ച ആ വീട് പഴയ മട്ടിലുള്ളതായിരുന്നു. ആ ഇരുനില കെട്ടിടത്തിന്റെ മുകളിൽ അതു നിർമ്മിച്ച കൊല്ലം, 1890 എന്നു വെളുത്ത അക്ഷരത്തിൽ എഴുതിവച്ചിരുന്നു. എഴുപതുകൊല്ലത്തെ പഴക്കമുണ്ട് ആ വീടിന്. പട്ടണത്തിൽ നിന്നു വളരെ അകന്നുള്ള ആ സ്ഥലത്ത് അധികം വീടുകളൊന്നുമുണ്ടായിരുന്നില്ല.\nഗോവണി കയറി അവർ വാതിൽ തുറന്നു ലൈറ്റിട്ടപ്പോൾ ആ മുറിയാകെ എനിക്കു കാണുവാൻ കഴിഞ്ഞു. മങ്ങിയ ചുവരിൽ ഒരു കലണ്ടറും ഒരാളുടെ എൻലാർജ്ജ് ചെയ്ത ഫോട്ടോയുമുണ്ടായിരുന്നു. ആ സ്ത്രീയുടെ ഭർത്താവിന്റേതായിരിക്കാം. കലണ്ടറിൽ ഇന്നത്തെ തീയതിയിലുള്ള കള്ളിയിൽ നിറയെ മഷികൊണ്ടുള്ള വരകളിട്ടിരുന്നു. ആ മുറിയിൽ ഒരു പഴയ സോഫാസെറ്റിനു പുറമെ ഒരു പുസ്തക ഷെൽഫു മാത്രമെ ഉണ്ടായിരുന്നുള്ളു.\nജാലകങ്ങൾ തുറന്നിട്ട് ഞാൻ പുറത്തേയ്ക്കു നോക്കി. രണ്ടു വരിയായി നിന്നു കത്തുന്ന തെരുവുവിളക്കുകൾ ഒരു മാല പോലെ നീണ്ടു കിടക്കുകയാണ്. റോഡിനെ മുറിച്ചുകൊണ്ട് റെയിൽ പാളങ്ങൾ പോകുന്നുണ്ട്. റോഡ് മിക്കവാറും വിജനമായിരുന്നു. അകലെ ഡോക്കിൽ നിന്നു കപ്പൽപ്പാമരങ്ങൾ ഉയർന്നു കാണാം. ചുറ്റുമുള്ള കാറ്റാടിമരങ്ങൾ ഇരുട്ടിന്റെ കുപ്പായമണിഞ്ഞിരുന്നു. ഞാൻ എന്റെ ആതിഥേയയുടെ നേരെ നോക്കി. എന്തോ ആലോചിക്കുകയായിരുന്ന അവരുടെ മുഖം മ്ലാനമായിരുന്നു.\n'ഈ വീട്ടിൽ വേറെ ആരും താമസമില്ലേ?'\nഅവർ പെട്ടെന്നുണർന്നുകൊണ്ട് ചോദിച്ചു. ഞാനെന്റെ ചോദ്യമാവർത്തിച്ചു.\n'ആ സംഭവത്തിനു ശേഷം ആരും ഈ കെട്ടിടത്തിൽ താമസിക്കാൻ വന്നിട്ടില്ല. ഇവിടെ താമസിച്ചിരുന്ന രണ്ടു കുടുംബക്കാരും പോകുകയും ചെയ്തു പിന്നെ വാടകക്കാരെയുണ്ടാക്കുവാൻ ഞങ്ങൾ ശ്രമിച്ചിട്ടുമില്ല.'\nഎന്താണ് അവർ പറഞ്ഞ ആ സംഭവമെന്ന് എനിക്കു മനസ്സിലായില്ല. അവർ ജാലകത്തിനടുത്തു വന്ന് പുറത്തേയ്ക്കു നോക്കിക്കൊണ്ടിരുന്നു. ആകാശത്തിൽ കാറ്റു കാരണം മേഘങ്ങൾ കുതിച്ചു മറിയുകയാണ്. അവർ വളരെ അസ്വസ്ഥയായിക്കണ്ടു. ഒരു നിമിഷം കഴിഞ്ഞപ്പോൾ അവർ പറഞ്ഞു.\n'ഞാനിപ്പോൾ വരാം, അടുക്കളയിൽ കുറച്ചു പണിയുണ്ട്.\nഅടുക്കളയിലേക്കു പോകുന്ന ആ സ്ത്രീയെ ഒരത്ഭുതത്തോടെ ഞാൻ നോക്കി. അമ്മ എനിക്കയച്ച കത്തിൽ ഈ സ്ത്രീയെക്കുറിച്ച് അധികമൊന്നുമെഴുതിയിരുന്നില്ല. അവർ ഭർത്താവൊന്നിച്ചു താമസിക്കുകയാണ്, ഒന്നു പോയി കാണണമെന്നു മാത്രം. ആ സ്ത്രീ അമ്മയുടെ സ്‌നേഹിതയായിരുന്നുവത്രേ. അങ്ങനെ അവരെ ചെന്നു കണ്ടപ്പോഴാണ് അടുത്ത ആഴ്ച ഒരു ദിവസം അവരുടെ കൂടെ താമസിക്കുവാൻ ക്ഷണിച്ചത്. അമ്മയുടെ പേരു പറഞ്ഞപ്പോൾ അവർ പറഞ്ഞു.\n'നോക്ക്, നിങ്ങളുടെ അമ്മ എന്റെ ഡിയറെസ്റ്റ് ഫ്രണ്ടായിരുന്നു. എന്നെയൊക്കെ മറന്നിട്ടുണ്ടാകുമെന്നാണ് ഞാൻ വിചാരിച്ചത്.'\nഅപ്പോൾ സന്തോഷം കൊണ്ട് അവരുടെ കണ്ണുകൾ തിളങ്ങിയിരുന്നു. ആദ്യത്തെ പ്രാവശ്യം പോയപ്പോൾ അവരുടെ ഭർത്താവിനെ കാണുവാൻ സാധിച്ചില്ല. അദ്ദേഹം ഏതോ കമ്പനിയുടെ മാനേജരാണ്.\nഅവർ അടുക്കളയിൽ നിന്നു തിരിച്ചുവന്ന് സോഫയിൽ ഇരുന്നു. ഞാൻ ചോദിച്ചു.\n'അദ്ദേഹം വരാൻ എത്ര മണിയാകും?'\n'എട്ടോ ഒമ്പതൊ മണിയാകും. ഓഫീസിൽനിന്നു മടങ്ങാൻ.'\nആ സമയം വരെ ഈ സ്ത്രീ ഏകയായി ഈ വലിയ കെട്ടിടത്തിൽ ഇരിക്കുകയാണെന്നോർത്തപ്പോൾ എനിക്കൊരുൾക്കിടിലമുണ്ടായി.\nഅവർ ഒന്നും സംസാരിക്കാതെ ഇരിക്കയാണ്. ഞാൻ വീണ്ടും ജാലകത്തിലൂടെ പുറത്തേക്കു നോക്കി. പുറത്ത് ഇരുട്ടു കട്ട പിടിച്ചു വരികയാണ്. തെരുവുവിളക്കുകൾക്കു ചുറ്റും പ്രാണികൾ പറക്കുന്നുണ്ട്. കാറ്റ് കുറേശ്ശെ ശക്തിയായി വീശുവാൻ തുടങ്ങി. ആ കെട്ടിടത്തിൽ എവിടെയോ ഒരു ജനൽ ശക്തിയോടെ കൊട്ടിയടഞ്ഞു. എന്റെ ആതിഥേയ ഒന്നു ഞെട്ടി. അവർ എന്തോ ചെവിയോർക്കുകയാണ്. പുറത്തു ശക്തിയായി വീശിയിരുന്ന കാറ്റ് ടെലഫോൺ കമ്പികളിൽ തട്ടി ഒരു ഫിഡിലിന്റെ ശബ്ദം ഉണ്ടാക്കി. മഴയുടെ ഇരമ്പൽ ദൂരെനിന്ന് അടുത്തടുത്തു വരികയാണ്.\n'നിങ്ങൾക്ക് സുഖമില്ലെന്നു തോന്നുന്നു.'\n'ഇന്നാണ്...ഞാൻ നിങ്ങളോടുപറഞ്ഞുവൊ? ഇല്ല. ഉണ്ടാവില്ല. ഇന്നാണ് എന്റെ മകൻ മരിച്ച ദിവസം.'\nഅവർ ഭ്രാന്തു പറയുകയാണെന്ന് എനിക്കു തോന്നി. സാരിയുടെ തലപ്പിൽ തിരുപ്പിടിച്ചു കൊണ്ട് അവർ പറഞ്ഞു.\n'പതിനാലു കൊല്ലം മുമ്പാണ്. എന്റെ മകൻ എന്തൊരു മിടുക്കനായിരുന്നെന്നോ. വെളുത്തു കുറച്ചു തടിയുള്ള ഒരു ഓമനയായിരുന്നു അവൻ. ആറു വയസ്സെ ആയിരുന്നുള്ളു അവന്.'\nഎന്റെ മുഖത്തു സൂക്ഷിച്ചുനോക്കിക്കൊണ്ട് അവൻ തുടർന്നു.\n'അവനിപ്പോൾ ഉണ്ടായിരുന്നെങ്കിൽ നിന്റെ പ്രായമായിരിക്കും.'\nപെട്ടെന്ന് ജാലകത്തിലൂടെ വീശിയ കാറ്റു കാരണം ചുവരിലിരുന്ന കലണ്ടർ ഒന്നു വട്ടം തിരിഞ്ഞ് നിലത്തു വീണു. ഞാൻ അതെടുത്ത് മേശമേൽ വെച്ചു.\n'ഇതാ, ഇതുപോലുള്ള ഒരു ദിവസമായിരുന്നു അന്നും. അവന്റെ അച്ഛൻ ഓഫീസിലായിരുന്നു. ഞങ്ങൾ വൈകുന്നേരം നടക്കാനിറങ്ങി. ഞങ്ങൾ ഡോക്കിലെല്ലാം പോയി മടങ്ങി വരുമ്പോഴാണ്, എനിക്കാലോചിക്കാൻ കൂടി വയ്യ, എത്ര ചെറിയ കാര്യത്തിനാണ് അവൻ ശാഠ്യം പിടിച്ചതെന്നോ! അവനന്ന് നല്ല സുഖമുണ്ടായിരുന്നില്ല. വീട്ടിലേയ്ക്കു മടങ്ങുമ്പോൾ എന്റെ മോന് കുറേശ്ശെ പനിച്ചിരുന്നു. അപ്പോഴാണ് ആ നശിച്ച ഐസ്‌ക്രീംകാരനെ അവൻ കണ്ടത്. കുട്ടിയെ കണ്ട ഉടനെ അവൻ ഒരു ഐസ്‌ക്രീം കപ്പെടുത്തു നീട്ടി. സാധാരണ ഞാൻ അവന്റെ അടുത്തുനിന്ന് ഐസ്‌ക്രീം വാങ്ങാറുണ്ടായിരുന്നു പക്ഷേ അന്നു ഞാൻ സമ്മതിച്ചില്ല. ഡോക്ടർ പ്രത്യേകം പറഞ്ഞിരുന്നു ഐസ്‌ക്രീം കൊടുക്കരുതെന്ന്. ഞാൻ അതു മേടിക്കുന്നില്ലെന്നു കണ്ടപ്പോൾ എന്റെ മകൻ ശാഠ്യം പിടിച്ചു കരയുവാൻ തുടങ്ങി. അന്ന് ആകാശം മേഘങ്ങൾകൊണ്ട് മൂടിയതിനാൽ നല്ല ചൂടുണ്ടായിരുന്നു. ഞാൻ അവനെ പിടിച്ചു വലിച്ചു വീട്ടിലേയ്ക്കു നടന്നു. നല്ല ഒരു മഴയുടെ ആരംഭമുണ്ടായിരുന്നു.\n'വീട്ടിലെത്തി വാതിലടച്ചു കുറ്റിയിട്ട് ഞാൻ അവനെ സോഫയിലിരുത്തി. അപ്പോഴേയ്ക്ക് മഴ പെയ്തു. അവൻ വീണ്ടും കരയുവാൻ തുടങ്ങി. അതവന്റെ സ്വഭാവമായിരുന്നു. അവൻ വിചാരിച്ച സാധനങ്ങൾ കിട്ടിയില്ലെങ്കിൽ അതു കിട്ടുന്നവരെ അവൻ കരയും. തെറ്റ് എന്റെയടുത്തു തന്നെയായിരുന്നു. ഞാനവനെ പുറത്തു കൊണ്ടു പോകാൻ പാടില്ലായിരുന്നു. എന്നാലും മറ്റുള്ളവരുടെ മനോവേദനയറിയാതെ ഇങ്ങനെ കരയുന്നത് എനിക്കു സഹിച്ചില്ല. ഞാൻ അവന്റെ തുടയിൽ പതുക്കെ ഒരടിവെച്ചുകൊടുത്തു. അപ്പോൾ അവൻ ചുണ്ടു പിളുത്തി കരയുവാൻ തുടങ്ങി. നോക്ക്, അതു വാസ്തവത്തിൽ സങ്കടം കൊണ്ടുള്ള കരച്ചിലായിരുന്നു. അവനു വേദനിക്കാൻ മാത്രമൊന്നും ഞാനടിച്ചിരുന്നില്ല. അവൻ അങ്ങനെ കരയുന്നതു കണ്ടപ്പോൾ എനിക്കു സഹിച്ചില്ല. ഞാൻ അടുക്കളയിൽ പോയി ഹോർലിക്‌സ് കൂട്ടുവാൻ തുടങ്ങി. അതവന് വളരെ ഇഷ്ടമായിരുന്നു.\n'അപ്പോൾ പുറത്തെ മുറിയിൽ നിന്ന് എന്റെ മകന്റെ തേങ്ങലിനൊപ്പം മേശയൊ മറ്റോ നിരക്കുന്ന ശബ്ദവും കേട്ടു സാധാരണ ദ്യേഷ്യം പിടിച്ചാൽ അവൻ സെറ്റിയും മറ്റും അവന്റെ കുഞ്ഞിക്കാലുകൊണ്ട് ചവിട്ടി നീക്കാറുണ്ടായിരുന്നു. അതായിരിക്കും ആ ശബ്ദമെന്നു ഞാൻ വിചാരിച്ചു. അല്ലെങ്കിൽ ഞാൻ തീർച്ചയായും പോയി നോക്കുമായിരുന്നു. കുറച്ചു കഴിഞ്ഞപ്പോൾ ആ തേങ്ങലും നിന്നു അവൻ വല്ല മുക്കിലും കിടന്നുറങ്ങിയിട്ടുണ്ടാകും. അപ്പോൾ, അവനെ അടിക്കേണ്ടിയിരുന്നില്ലെന്ന് എനിക്കു തോന്നി. ഇനി ഹോർലിക്‌സുമായി ചെന്ന് അവനൊരുമ്മ കൊടുത്താൽ അവൻ ഉണരും. എന്നിട്ടു സന്തോഷത്തോടെ അതു വാങ്ങിക്കുടിച്ച് എന്നെ ഉമ്മകൾ കൊണ്ടുമൂടും. 'പക്ഷേ, ഞാൻ ആ മുറിയിലേക്കു ചെന്നപ്പോൾ എന്റെ ഓമന അവിടെയുണ്ടായിരുന്നില്ല'\nസാരിയുടെ തലപ്പുകൊണ്ട് കണ്ണീർ തുടച്ചുകൊണ്ട് അവർ ഒരു നിമിഷനേരം മിണ്ടാതിരുന്നു. പുറത്തു നിന്ന് മഴയുടെ ഇരമ്പൽ കേൾക്കാനുണ്ടായിരുന്നു. ജാലകത്തിലൂടെ തണുത്തകാറ്റ് ഒരു ചൂളം വിളിയോടെ അടിക്കുകയാണ്. ഞാൻ ജനലടച്ചു.\n'നോക്കൂ, എന്റെ പൊന്നുമോൻ ആ മുറിയിലുണ്ടായിരുന്നില്ല.'\nഒരു ഇടർച്ചയോടെ അവർ തുടർന്നു.\n'അവൻ സെറ്റിയുടെ പിന്നിൽ ഒളിച്ചു നിൽക്കുന്നുണ്ടോ എന്നു ഞാൻ നോക്കി. സാധാരണ എന്നെ കളിയാക്കുവാൻ അവൻ അങ്ങനെ ചെയ്യാറുണ്ടായിരുന്നു. എന്തു സാമർത്ഥ്യത്തോടെയാണെന്നൊ അവൻ ഒളിക്കുക. പക്ഷേ, അപ്പോഴാണു ഞാൻ കണ്ടത്. പുറത്തേക്കുള്ള വാതിൽ തുറന്നു കിടന്നിരുന്നു തുറന്നിട്ട വാതിലിനടുത്തായി മഴകൊണ്ടു നനഞ്ഞ മേശ കിടന്നിരുന്നു. അവൻ വാതിൽ തുറന്നു പുറത്തു പോയിരുന്നു. നിലവിളിച്ചുകൊണ്ടു ഞാൻ പുറത്തേക്കോടി മഴ വളരെ ശക്തിയായി പെയ്തിരുന്നു. കാറ്റു കാരണം എവിടെയൊ ഒരു മരക്കൊമ്പ് ഒടിഞ്ഞു വീണു, ഞാൻ ഞെട്ടി വിറച്ചു. എന്റെ മകൻ എവിടെയാണ്. ഞാൻ അവന്റെ പേരു വിളിച്ചുകൊണ്ട് ഓടി പെട്ടെന്ന് എന്റെ ഓമന ഒരു തെരുവുവിളക്കിന്റെ ചുവട്ടിലൂടെ ഓടുന്നതു ഞാൻ കണ്ടു. അവൻ നനഞ്ഞൊലിച്ചിരുന്നു. അവന്റെ ഒപ്പമെത്താൻ ഞാൻ ഒരു കുതിരയെപ്പോലെ പാഞ്ഞു.\n'പെട്ടെന്ന് അടുത്തുനിന്ന് തീവണ്ടിയുടെ കൂക്കു കേട്ടു. ഞാൻ ഞെട്ടി എന്റെ ഹൃദയം പിടഞ്ഞു അവിടെ അടുത്തുതന്നെയായിരുന്നു റെയിൽപ്പാളങ്ങൾ. എന്റെ മകൻ അതിലെ പോകരുതേ എന്ന് ഞാൻ പ്രാർത്ഥിച്ചു. പക്ഷേ അതു വെറുതെയായി ഞാനവന്റെ നിലവിളി കേട്ടു. ഞാനെന്റെ ഓമനയുടെ നിലവിളി കേട്ടു. ഞാനെന്റെ മകനെ കൊന്നു!\nഅവർ പൊട്ടിപ്പൊട്ടിക്കരയുവാൻ തുടങ്ങി അവരുടെ തലമുടിയെല്ലാം ചിന്നിച്ചിതറിയിരുന്നു. കണ്ണീരൊഴുകി സാരിയുടെ മുൻവശം മുഴുവൻ നനഞ്ഞിരുന്നു.\nആ നിലവിളി സാവധാനത്തിൽ നിന്ന് തേങ്ങലുകൾ മാത്രമായി. അവർ നെറ്റിമേൽ കൈവെച്ച് ഇരിക്കുകയാണ്. ഓരോ തേങ്ങലിനും അവരുടെ മാറിടം ഉയർന്നും താണുമിരുന്നു.\nപുറത്തു കാറ്റിന്റെ ഇരമ്പൽ കൂടിക്കൂടി വരികയാണ്. മഴത്തുള്ളികൾ ജനൽപ്പാളിമേൽ വന്നടിക്കുന്നത് നല്ലതു പോലെ കേൾക്കാനുണ്ട്.\nഇലക്ട്രിക്ക് ബൾബിന്റെ പ്രകാശം മഞ്ഞ നിറം കേറിയ ചുവരിൽത്തട്ടി മങ്ങിയിരുന്നു. തട്ടിന്മേൽ ചിലന്തിവലകൾ കെട്ടിയിരുന്ന ആ മുറിയിലാകെ ഒരു നിഗൂഢത പതുങ്ങിയിരുന്നിരുന്നു. ആ വലിയ കെട്ടിടത്തിൽ ഞാനും എന്റെ ആതിഥേയയും മാത്രമെയുള്ളുവെന്നോർത്തപ്പോൾ ഭയം കൊണ്ട് ഞാൻ നടുങ്ങിപ്പോയി. അവർ ആ കഥയിപ്പോൾ പറയേണ്ടിയിരുന്നില്ലെന്ന് എനിക്കു തോന്നി. ഇതു നടന്ന ഒരു സംഭവം തന്നെയാണോ? എങ്കിൽ, അവരുടെ നരച്ച തലമുടിയും നിഴലുകൾ വീണുകിടക്കുന്ന മുഖത്തെ ചുളിവുകളും ആ ശോകകഥയുടെ ഓർമ്മക്കുറിപ്പുകളല്ലേ?\nമുറിയിലെ വെളിച്ചം വീണ്ടും മങ്ങുകയാണെന്ന് എനിക്കു തോന്നി, എന്റെ ആതിഥേയ അനങ്ങാതെ സോഫയിലിരിക്കുകയാണ്. പെട്ടെന്നു പുറത്തുനിന്ന് ഒരു തേങ്ങലിന്റെ ശബ്ദം കേട്ടു. ഇപ്രാവശ്യം ആ സ്ത്രീയുടെ ഒപ്പം ഞാനും ഞെട്ടി. ഞാനെന്റെ ആതിഥേയയുടെ മുഖത്തു നോക്കി. ഭയം കൊണ്ട് അവരുടെ മുഖം വിളറി വെളുത്തിരുന്നു. വീണ്ടും ആ തേങ്ങൽ! ഒരു കുട്ടിയുടേതു പോലെ!\n'നിങ്ങൾ കേട്ടുവൊ അത്?'\nഅവർ ശ്വാസമടക്കിക്കൊണ്ടു ചോദിച്ചു.\nആ ശബ്ദം ജാലകത്തിന്റെ വിള്ളലിലൂടെ വരുന്ന ഈർപ്പമുള്ള കാറ്റിന്റെതാണെന്ന് മനസ്സിലായെങ്കിൽക്കൂടി, അതു വിശ്വസിക്കുവാൻ കഴിഞ്ഞില്ല.\n'നിങ്ങൾ കേൾക്കുന്നില്ലെ? അത് എന്റെ കുട്ടിയുടെതാണ്. ഇങ്ങനത്തെ രാത്രികളിലെല്ലാം അവൻ അവന്റെ അമ്മയുടെ അടുത്തേയ്ക്കു വരാറുണ്ട്.'\nഅവർ വളരെ അസ്വസ്ഥയായിരുന്നു. മുഖത്തെല്ലാം വിയർപ്പു പൊടിഞ്ഞിരുന്നു.\nമഴ അപ്പോഴും ശക്തിയായി പെയ്യുകയാണ്. കതകിൽ ഒരു ബലഹീനമായ മുട്ടിന്റെ ശബ്ദം! അത് ഒരിക്കൽക്കൂടി! ഒരു കുട്ടി കതകിൽ മുട്ടുകയാണോ? എന്റെ ആതിഥേയ മുഖത്തെ വിയർപ്പു തുടച്ചു. പരിഭ്രമിച്ചുകൊണ്ട് ആ മുറിയിൽ അങ്ങോട്ടുമിങ്ങോട്ടും നടക്കുവാൻ തുടങ്ങി. ഒരിക്കൽക്കൂടി ആ മുട്ടൽ! അവർ വാതിക്കൽവരെ പോയി സംശയിച്ചു നിന്നു, തുറക്കണോ, വേണ്ടെ? അവരുടെ കൈ വാതിലിന്റെ കൊളുത്തുവരെ പോകുന്നതു ഒരുൾക്കിടിലത്തോടെ ഞാൻ നോക്കി നിന്നു. പക്ഷേ അവർ പെട്ടെന്നു കൈ വലിച്ച് വീണ്ടും പഴയ മട്ടിൽ ചെന്നിരുന്നു.\nഇപ്പോൾ മഴയുടെ ശക്തി കുറഞ്ഞിരുന്നു. പക്ഷേ കാറ്റ് അതിന്റെ സകല ശക്തിയുമുപയോഗിച്ച് ചീറിയടിക്കുകയാണ്. വാതിലിന്റെ പാളികൾ ഒന്നനങ്ങി. വീണ്ടും അതേ തേങ്ങൽ! ഇപ്രാവശ്യം അതു കൂടുതൽ സ്പഷ്ടമായിരുന്നു. അവർ ഞെട്ടിയെഴുന്നേറ്റു. പുറത്ത് ഒരു കാലൊച്ച കേട്ടുവോ? അതകന്നകന്നു പോകുകയാണോ? അവർ ഓടിപ്പോയി ജാലകത്തിന്റെ വാതിലുകൾ ഉറക്കെ തള്ളിത്തുറന്നു, പുറത്തേയ്ക്കു തലയിട്ടുകൊണ്ട് ഉറക്കെ നിലവിളിച്ചു 'എന്റെ മോനെ, നീ അമ്മയുടെ അടുത്തേയ്ക്കു വരൂ എന്റെ പൊന്നുമോനല്ലേ? നീ വരില്ലേ?'\nആ സ്ത്രീ, ജാലകത്തിലൂടെ പുറത്തേയ്ക്ക് കൂടുതൽ ഏന്തിനിന്നു. അവർ ഏതു നിമിഷത്തിലും പുറത്തേയ്ക്കു വീണേക്കുമെന്ന് ഞാൻ ഭയപ്പെട്ടു. മഴ അപ്പോഴും മുഴുവൻ നിന്നിട്ടുണ്ടായിരുന്നില്ല. ഒരു കാറ്റിനോടൊപ്പം കുറെ മഴത്തുള്ളികൾ മുറിയിലേയ്ക്ക് അടിച്ചുകയറി. ആ സ്ത്രീ ആകെ നനയുകയായിരുന്നു. അവരെ പിടിച്ചു സോഫയിലിരുത്തി ജനലടയ്ക്കുവാൻ ഞാൻ എഴുന്നേറ്റു. അപ്പോഴാണ് അതുകേട്ടത്. ഒരു തീവണ്ടിയുടെ ചൂളംവിളി തുടർന്ന് എഞ്ചിന്റെ ശബ്ദവും ആ സ്ത്രീ ഞെട്ടി പിറകോട്ടുമാറി. തീവണ്ടിയുടെ ഹെഡ്‌ലൈറ്റ് അടുത്തടുത്തു വരുന്നത് എനിക്ക് ജാലകത്തിലൂടെ കാണാനുണ്ട്. പെട്ടെന്നു ശക്തിയായ ഒരു കാറ്റിൽ ജനാല ഒരു ശബ്ദത്തോടെ അടഞ്ഞു.\n'അയ്യോ, എന്റെ കുട്ടീ'\nഒരു നിലവിളിയോടെ അവർ വാതിൽക്കലേക്കോടി. ഞാൻ അവരെ തടഞ്ഞു നിർത്താൻ ശ്രമിച്ചു. പക്ഷേ കഴിഞ്ഞില്ല. അടഞ്ഞു കിടക്കുന്ന വാതിലിൽ തട്ടി ആ സ്ത്രീ നിലത്തുവീണു. ഞാനവരെ താങ്ങി സോഫയിൽ കൊണ്ടുപോയി കിടത്തി. അവർക്കു ബോധമുണ്ടായിരുന്നില്ല. ഞാൻ കുറച്ചു വെള്ളമെടുത്ത് അവരുടെ മുഖത്തു തളിച്ചു. ആ മഴയുള്ള രാത്രിയിൽ ഞാനും വല്ലാതെ വിയർക്കുന്നുണ്ടായിരുന്നു. ഞാൻ ഫാനിന്റെ സ്വിച്ച് ഓൺ ചെയ്തു.\nഅപ്പോൾ വാതിൽക്കൽ കുറച്ചുറക്കെ ഒരു മുട്ടുകേട്ടു. ഞാൻ ഞെട്ടിത്തെറിച്ചു. വീണ്ടും ഒന്നുകൂടെ. അത് ഒരു വലിയ ആളുടേതാണ്. അപ്പോഴാണ് എനിക്ക് എന്റെ ആതിഥേയയുടെ ഭർത്താവിനെ ഓർമ്മ വന്നത്. ഞാൻ വാച്ചു നോക്കി സമയം എട്ടേകാലായിരിക്കുന്നു. ഞാൻ വാതിൽ തുറന്നു. കുറച്ചു വയസ്സായ ഒരാൾ അകത്തേയ്ക്കു കടന്നു. ആ ഫോട്ടോവിലുള്ള ആൾതന്നെയാണ്. തന്റെ നനഞ്ഞ കഷണ്ടിത്തല തുടച്ചുകൊണ്ട് അയാൾ ഭാര്യയെ നോക്കി.\n'ഓ! ഇന്ന് ...... ഞാൻ കുറച്ചുകൂടി നേരത്തെ വരണമെന്ന് വിചാരിച്ചു കഴിഞ്ഞില്ല. ഇവൾക്ക് അധികമില്ലല്ലോ?'\nപുറത്തു നിന്ന് ഒരിക്കൽക്കൂടി തീവണ്ടിയുടെ ചൂളം വിളി കേട്ടു ഇപ്രാവശ്യം അത് വളരെ അടുത്തു നിന്നായിരുന്നു അയാൾ എന്റെ നേരെ നോക്കി. ഞാൻ ഒരുൾക്കിടിലത്തോടെ ആ ചെറിയ കുട്ടിയുടെ നിലവിളി കേൾക്കുന്നുണ്ടോ എന്നു ചെവിയോർക്കുകയായിരുന്നു. പുറത്തേയ്ക്കു നോക്കിക്കൊണ്ട് അയാൾ പറഞ്ഞു.\nമഴ നിന്നെന്നു തോന്നുന്നു. ആ ജനൽ തുറന്നിടു.\nമലയാള മനോരമ ആഴ്ചപ്പതിപ്പ് - ഡിസംബര് 22, 1962\nഎഴുതിയ വര്‍ഷം : 1962\nമഴയുള്ള ഒരു രാത്രിയില്


പകുതി കാശില് നാട് കാണാം സഞ്ചാരികള്‍ക്കായി തുറന്ന് ഈ രാജ്യം | Japan Will Support Travellers To Promote Tourism - Malayalam Nativeplanet\n»പകുതി കാശില് നാട് കാണാം സഞ്ചാരികള്‍ക്കായി തുറന്ന് ഈ രാജ്യം\nPublished: Wednesday, May 27, 2020, 14:56 [IST]\nജപ്പാന് എന്നു കേള്‍ക്കുമ്പോള് ബുള്ളറ്റ് ട്രെയിന് മനസ്സിലോടിയെത്താത്ത ആളുകള് കുറവാണ്. അന്താരാഷ്ട്ര യാത്രകള് നടത്തുന്ന ഏതൊരു സഞ്ചാരിയുടെയും മനസ്സിലെ ഏറ്റവും പ്രിയപ്പെട്ട രാജ്യങ്ങളിലൊന്ന് ജപ്പാനായിരിക്കും. ലോകത്തിലെ മറ്റു രാജ്യങ്ങളില് നിന്നും തീര്‍ത്തും വ്യത്യസ്തമായി ജീവിക്കുന്ന നരു ജനവിഭാഗവും അവരുടെ അതിലും വ്യത്യസ്തമായ ജീവിത ശൈലികളും സഞ്ചാരികള്‍ക്ക് എന്നും അതിശയം തന്നെയാണ്. മറ്റെല്ലാ യാത്രകളെയും പോലെ തന്നെ കുറഞ്ഞ ദിവസമ‍ൊന്നും പോരാ ജപ്പാന് കണ്ടു തീര്‍ക്കുവാന്. ജപ്പാനിലെ നഗരങ്ങളും ഗ്രാമങ്ങളുമെല്ലാം വ്യത്യസ്തങ്ങളായ നിരവധി കാഴ്ചകള് സഞ്ചാരികള്‍ക്ക് നല്കുന്നുണ്ട്.\nലോകത്തിലെ മറ്റെല്ലാ രാജ്യങ്ങളെയും പോലെ തന്ന ക‍ൊറോണ രൂക്ഷമായി ബാധിച്ച രാജ്യങ്ങളിലൊന്നായിരുന്നു ജപ്പാന്. പ്രതിസന്ധിയില് നിന്നും കരകയറുമ്പോള്‍പഴയ പ്രതാപത്തിലേക്ക് തിരികെ വരുകയാണ് ഇനി രാജ്യത്തിന്റെ ലക്ഷ്യം. കോവിഡ് ഇവിടെ ഏറ്റവും തളര്‍ത്തിയ മേഖലകളിലൊന്ന് വിനോദ സഞ്ചാര രംഗമായിരുന്നു. ഇപ്പോള് പുതിയ ചില പദ്ധതികളിലൂടെ കരകയറുവാനും സഞ്ചാരികളെ ആകര്‍ഷിക്കുവാനും ഒരുങ്ങുകയാണ് ജപ്പാന്.\nപകുതി കാശില് നാട് കാണാം\nലോകത്തിന്‍റെ വിവിധ ഭാഗങ്ങളില് നിന്നള്ള സഞ്ചാരികളെ ഇവിടേക്ക് ആകര്‍ഷിക്കുവാനായി വളരെ വ്യത്യസ്തമായ പദ്ധതിക്കാണ് ജപ്പാന് രൂപം കൊടുത്തിരിക്കുന്നത്. ലോക്ഡൗണിനു ശേഷം വിനോദ സഞ്ചാരം പഴയപടി ആരംഭിക്കുമ്പോള് ഇവിടേക്ക് വരുന്ന സഞ്ചാരികള് പകുതി മാത്രം പണം നല്കിയാല് മതിയത്രെ!\nബാക്കി പകുതി സര്‍ക്കാര് തരും\nഇവിടേക്ക് വരുന്ന സഞ്ചാരികള് പകുതി പണം മുടക്കുമ്പോള് ബാക്കി പണം സഞ്ചാരികള്‍ക്കായി സര്‍ക്കാര് നല്കുമത്രെ. പകുതി തുക സര്‍ക്കാര് ഏറ്റെടുക്കുന്ന ഈ പരിപാടിയ്ക്കായി 12.5ബില്യണ് ഡോളറാണ് സര്‍ക്കാര് മാറ്റിവച്ചിരിക്കുന്നതത്രെ.\nജൂലൈ മാസം ഒന്നു മുതല് ആണ് ഈ യാത്ര പദ്ധതി നടപ്പിലാക്കുവാന് തീരുമാനിച്ചിരിക്കുന്നത്. ജപ്പാൻ ടൂറിസം ഏജൻസി വക്താവായ ഹിരോഷി ടബാറ്റയാണ് ഈ വാര്‍ത്ത അറിയിച്ചിരിക്കുന്നത്. രാജ്യാന്തര വിമാന സര്‍വ്വീസുകള് ആരംഭിക്കുന്നതു മുതല് വിനോദ സഞ്ചാരം ഉള്‍പ്പെടെയുള്ള കാര്യങ്ങള് പൂര്‍വ്വ സ്ഥിതിയിലെത്തുമെന്നാണ് പ്രതീക്ഷ.\nസഞ്ചാരികള്‍ക്കായി തുറന്ന് രാജ്യങ്ങള്\nലോകം മെല്ലെ സാധാരണ നിലയിലേക്ക് വരുന്നതോടെ രാജ്യങ്ങള് സഞ്ചാരികള്‍ക്കായി തുറക്കുകയാണ്. കര്‍ശനമായ നിയന്ത്രണങ്ങളോടെയും ഉപാധികളോടെയും മാത്രമായിരിക്കും രാജ്യങ്ങള് സഞ്ചാരികളെ സ്വാഗതം ചെയ്യുക. ഗ്രീസ്, കരീബിയന് ദ്വീപുകള്, ഐസ്ലന്‍ഡ് തുടങ്ങിയ രാജ്യങ്ങളാണ് ഇപ്പോള് സഞ്ചാരികളെ സ്വീകരിക്കുവാനായി തയ്യാറായിരിക്കുന്നത്.


🥇 ഒരു ട്രാൻസ്പോർട്ട് കമ്പനിയിൽ ഡെലിവറി ചെയ്യുന്നതിനുള്ള അക്കൗണ്ടിംഗ്\nറേറ്റിംഗ്: 4.9. ഓർഗനൈസേഷനുകളുടെ എണ്ണം: 473\nഒരു ട്രാൻസ്പോർട്ട് കമ്പനിയിൽ ഡെലിവറി ചെയ്യുന്നതിനുള്ള അക്കൗണ്ടിംഗിന്റെ വീഡിയോ\nഒരു ട്രാൻസ്പോർട്ട് കമ്പനിയിൽ ഡെലിവറിക്ക് ഒരു അക്കൗണ്ടിംഗ് ഓർഡർ ചെയ്യുക\nസാധനങ്ങൾ വാങ്ങുന്നതിനുള്ള ഓൺലൈൻ സേവനങ്ങൾ വികസിപ്പിച്ചതോടെ, ഗതാഗത കമ്പനികൾ അധിക ഉപഭോക്താക്കളെ സ്വന്തമാക്കി. ചെറിയ കടകൾ പോലും, എതിരാളികളുമായുള്ള അസമമായ പോരാട്ടത്തെ ചെറുക്കാൻ ശ്രമിക്കുന്നു, ഉപഭോക്താക്കളുടെ സൗകര്യാർത്ഥം ഡെലിവറി സേവനം വാഗ്ദാനം ചെയ്യുന്നു. ചരക്കുകളുടെ ഗതാഗതത്തിൽ പ്രത്യേകമായി ഏർപ്പെട്ടിരിക്കുന്ന ഒരു കമ്പനിയുടെ കാര്യം വരുമ്പോൾ, ജോലി പ്രക്രിയയുടെയും റിപ്പോർട്ടിംഗിന്റെയും സമർത്ഥമായ ഓർഗനൈസേഷൻ ഈ മേഖലയിൽ തുടരാൻ സഹായിക്കും. ഒരു ട്രാൻസ്പോർട്ട് കമ്പനിയിലെ ഡെലിവറി ശരിയായി കണക്കാക്കുന്നതിലൂടെ, ചരക്കുകളുടെയും സേവനങ്ങളുടെയും വിപണിയിൽ അതിന്റെ സ്ഥാനം നിലനിർത്താൻ മാത്രമല്ല, മുന്നോട്ട് പോകാനും കഴിയും.\nഒരു ട്രാൻസ്പോർട്ട് കമ്പനിയിലെ ഡെലിവറി നിയന്ത്രണം ജോലിയുടെ ആന്തരിക ഓർഗനൈസേഷന് മാത്രമല്ല പ്രധാനമാണ്. ഇടപാട് സമയവും ഗതാഗതച്ചെലവും കുറയ്ക്കുന്നതിനുള്ള തന്ത്രങ്ങൾ വികസിപ്പിക്കുന്നതിന്, ഈ വ്യവസായത്തിൽ ഉണ്ടാകുന്ന വൈകി ഡെലിവറി, സാധനങ്ങൾക്കുള്ള കേടുപാടുകൾ, മറ്റ് പ്രശ്നങ്ങൾ എന്നിവ റിപ്പോർട്ടിംഗിലും അക്കൗണ്ടിംഗിലും പ്രതിഫലിപ്പിക്കണം. ഗതാഗത രേഖകൾ പൂർണ്ണമായ വിവരങ്ങൾ നൽകിക്കൊണ്ട് എല്ലാ ഘടകങ്ങളും ഉൾക്കൊള്ളണം.\nഅക്കൌണ്ടിംഗിലും നിയന്ത്രണത്തിലും ഏർപ്പെട്ടിരിക്കുന്നതിനാൽ, റോഡ് ഗതാഗത കമ്പനികൾ സാഹചര്യങ്ങൾ നിയന്ത്രിക്കുന്നതിനും റിപ്പോർട്ടിംഗ്, ഡോക്യുമെന്റ് ഫ്ലോ നിലനിർത്തുന്നതിനും പൊതുവായ ചില മാതൃകകൾ വികസിപ്പിക്കുന്നു. ഒരു ട്രക്കിംഗ് കമ്പനിയിലെ ഡെലിവറി നിയന്ത്രണവും അക്കൗണ്ടിംഗും കൊറിയറുകൾ, ചരക്കുകളുടെ സ്ഥാനം, എത്തിച്ചേരുന്ന സമയം, വാഹനങ്ങളുടെ ചലനം എന്നിവ നിയന്ത്രിക്കാൻ സഹായിക്കുന്നു. ഒരു ട്രാൻസ്പോർട്ട് യൂണിറ്റിന്റെ സ്ഥാനം തത്സമയം പ്രദർശിപ്പിക്കുന്ന സംവിധാനങ്ങളുണ്ട്, അത് ഡ്രൈവറുമായി തുടർച്ചയായ ആശയവിനിമയം നൽകുന്നു. ചെലവായ ഇന്ധനം, അറ്റകുറ്റപ്പണികൾക്കുള്ള ചെലവുകൾ, ഡെലിവറി ചെയ്യാത്തതിനുള്ള പിഴകൾ (കാലതാമസം, കേടുപാടുകൾ അല്ലെങ്കിൽ പാഴ്സലിന്റെ നഷ്ടം) എന്നിവയും ഇതിൽ ഉൾപ്പെടുന്നു. ഇത് ഡ്രൈവർമാരുടെയും മറ്റ് ജീവനക്കാരുടെയും വേതനത്തിന്റെ ട്രാക്ക് സൂക്ഷിക്കുന്നു.\nവാഹനങ്ങളുടെ ഉത്തരവാദിത്തമുള്ള ട്രാൻസ്പോർട്ട് ഡെലിവറി കമ്പനികളുടെ വകുപ്പുകളും അവയുടെ രേഖകൾ സൂക്ഷിക്കുന്നു, അവയുടെ അവസ്ഥ ട്രാക്കുചെയ്യുന്നു, അനുബന്ധ ഡോക്യുമെന്റേഷൻ പൂരിപ്പിക്കുന്നു (ഉദാഹരണത്തിന്, തേയ്മാനത്തിനും കീറലിനും), ദൂരത്തിനും കണക്കുകൂട്ടലിനും അനുസൃതമായി ഒരു പ്രത്യേക വാഹനം ഉപയോഗിക്കുന്നതിന്റെ ലാഭക്ഷമത വിശകലനം ചെയ്യുക. അതിനുള്ള പെട്രോൾ. ഷിപ്പിംഗ് കമ്പനിയുടെ ഷിപ്പിംഗ് അക്കൗണ്ടിംഗിൽ ഈ വിവരങ്ങൾ പ്രദർശിപ്പിച്ചിരിക്കുന്നു. നിർദ്ദിഷ്ട വകുപ്പുകൾക്കായുള്ള അക്കൗണ്ടിംഗിന്റെ ഫലങ്ങൾ സംഗ്രഹിച്ചാൽ, മുഴുവൻ എന്റർപ്രൈസസിനും പൊതുവായുള്ള ഡാറ്റ ഞങ്ങൾക്ക് ലഭിക്കും. അത്തരം അക്കൌണ്ടിംഗിന് നന്ദി, വാഹന വ്യൂഹത്തിന്റെ അവസ്ഥയിൽ മാത്രമല്ല, എന്റർപ്രൈസസിന്റെ സാമ്പത്തിക കാര്യത്തിലും നിയന്ത്രണം നടപ്പിലാക്കുന്നു.\nമുകളിൽ നിന്ന് നിങ്ങൾക്ക് കാണാനാകുന്നതുപോലെ, അക്കൗണ്ടിംഗ് എളുപ്പമല്ല. ട്രാൻസ്പോർട്ട് കമ്പനികളുടെ രേഖകൾ സൂക്ഷിക്കുന്ന അക്കൌണ്ടിംഗ് ഡിപ്പാർട്ട്മെന്റിൽ നിന്നുള്ള സ്പെഷ്യലിസ്റ്റുകൾക്ക് എല്ലാ സൂചകങ്ങളും സ്വതന്ത്രമായി പ്രോസസ്സ് ചെയ്യാൻ കഴിയുന്നത് എല്ലായ്പ്പോഴും അല്ല. അനേകം പ്രക്രിയകൾ നടത്തുന്ന പ്രത്യേക പ്രോഗ്രാമുകൾ അത്തരം കാര്യങ്ങളിൽ സ്വയമേവ രക്ഷാപ്രവർത്തനത്തിലേക്ക് വരുന്നു. ഉദാഹരണത്തിന്, സോഫ്റ്റ്‌വെയർ (സോഫ്റ്റ്‌വെയർ) ഡെലിവറി, കമ്പനി, നിയന്ത്രണം എന്നിവയുടെ വിജയത്തെക്കുറിച്ചുള്ള സൂചകങ്ങളുടെ കണക്കുകൂട്ടൽ നിമിഷങ്ങൾക്കുള്ളിൽ നടത്തും. താരതമ്യത്തിനായി, അക്കൗണ്ടിംഗിനും കണക്കുകൂട്ടലുകൾക്കും ആവശ്യമായ വിവരങ്ങൾ ശേഖരിക്കുന്ന ഘട്ടത്തിൽ ഒരു വ്യക്തി ഇതിനകം തന്നെ കൂടുതൽ സമയം ചെലവഴിക്കുമായിരുന്നു.\nയൂണിവേഴ്സൽ അക്കൗണ്ടിംഗ് സിസ്റ്റം (USU) ആണ് സോഫ്റ്റ്വെയർ - അക്കൗണ്ടിംഗ്, റിപ്പോർട്ടിംഗ്, ഡോക്യുമെന്റേഷൻ എന്നിവയിലെ നേതാവ്. അക്കൗണ്ടിംഗ് സിസ്റ്റം മുമ്പ് സ്വമേധയാ നടത്തിയ നിരവധി പ്രവർത്തനങ്ങൾ ഓട്ടോമേറ്റ് ചെയ്യുന്നു. ഉപകരണങ്ങളുമായി സംയോജിപ്പിക്കാനുള്ള കഴിവ് വിദൂരമായും യാന്ത്രികമായും ഓൺലൈനായും ആവശ്യമുള്ള സൂചകങ്ങൾ നേടാൻ നിങ്ങളെ അനുവദിക്കുന്നു എന്ന വസ്തുത കാരണം ഇതിനകം തന്നെ ഒരു ട്രാൻസ്പോർട്ട് കമ്പനിയിൽ ഡെലിവറിക്ക് ഇത് അനുയോജ്യമാണ്.\nഡെലിവറി കമ്പനിയിലെ വാഹനങ്ങളുടെ ഓട്ടോമേറ്റഡ് നിയന്ത്രണം.\nഒരു ട്രക്കിംഗ് കമ്പനിയിൽ ഡെലിവറിക്ക് വേണ്ടി അക്കൗണ്ടിംഗ് ചെയ്യുന്നതിനുള്ള ഒരു പുതിയ സമീപനം.\nഡ്രൈവറുമായുള്ള പെട്ടെന്നുള്ള ആശയവിനിമയം. യാത്രയിൽ റൂട്ട് ഡെലിവറി മാറ്റാനുള്ള കഴിവ്.\nഉൾപ്പെട്ട വാഹനങ്ങളുടെ എല്ലാ സൂചകങ്ങളിലും നിയന്ത്രണം. അറ്റകുറ്റപ്പണിയുടെ നിബന്ധനകൾ, പ്രവർത്തന നിബന്ധനകൾ, ജോലി സമയം, യാത്രാ സമയം എന്നിവ ട്രാക്കുചെയ്യുന്നു.\nകൊറിയറിന്റെ ജോലി സമയം ട്രാക്ക് ചെയ്യുന്നതിനും അവന്റെ ശമ്പളം കണക്കാക്കുന്നതിനും സൗകര്യപ്രദമായ സംവിധാനം. അതിലെ എല്ലാ പ്രവർത്തന വിവരങ്ങളുടെയും പ്രദർശനം (സേവനത്തിന്റെ ദൈർഘ്യം, പ്രവർത്തനം, പൂർത്തിയാക്കിയ ജോലികൾ, ശമ്പളം, അസുഖ അവധി, ബോണസുകൾ).\nസൗകര്യപ്രദമായ ഉൽപ്പന്ന ഡാറ്റാബേസുകൾ. ഡാറ്റ എളുപ്പത്തിൽ ഓർഗനൈസുചെയ്യാനുള്ള കഴിവ്, നമ്പർ, നിർമ്മാതാവ്, സ്വീകർത്താവ് എന്നിവ പ്രകാരം സിസ്റ്റത്തിൽ ഒരു പാഴ്സൽ കണ്ടെത്തുക.\nട്രാൻസ്പോർട്ട് കമ്പനിയുടെ ബുക്ക് കീപ്പിംഗും അക്കൗണ്ടിംഗും. ഏത് ഓറിയന്റേഷനും വലുപ്പവുമുള്ള കമ്പനികൾക്ക് അക്കൗണ്ടിംഗ് സിസ്റ്റം അനുയോജ്യമാണ്. നിങ്ങളുടെ ബിസിനസ്സ് പ്രൊമോട്ട് ചെയ്യുന്ന ഏത് മേഖലയിലായാലും, പ്രോഗ്രാമിന് അത് ഒപ്റ്റിമൈസ് ചെയ്യാൻ കഴിയും.\nഇൻകമിംഗ്, ഔട്ട്‌ഗോയിംഗ് പേയ്‌മെന്റുകളുടെ നിയന്ത്രണം ലളിതമാക്കുന്നു. സോഫ്‌റ്റ്‌വെയറിന് ഒരു ബിൽറ്റ്-ഇൻ അറിയിപ്പ് സിസ്റ്റം ഉണ്ട്, അത് സമയപരിധി അടുത്തിരിക്കുന്നുവെന്നും ആരെങ്കിലും കൃത്യസമയത്ത് പണമടച്ചിട്ടില്ലെന്നും നിങ്ങളെ അറിയിക്കും.\nചരക്കുകളുടെ ഗതാഗത വിതരണത്തെക്കുറിച്ചുള്ള റിപ്പോർട്ടുകളുടെ വേഗത്തിലുള്ള രൂപീകരണം. പ്രസക്തമായ എല്ലാ സൂചകങ്ങളുടെയും പ്രദർശനം. നിങ്ങൾ ഒരു റിപ്പോർട്ട് നിർമ്മിക്കാൻ ആഗ്രഹിക്കുന്ന സൂചകങ്ങൾ കൃത്യമായി അടുക്കാനുള്ള കഴിവ്.\nഎല്ലാ സ്റ്റോപ്പുകളും ലക്ഷ്യസ്ഥാനങ്ങളും കണക്കിലെടുത്ത് പ്രോഗ്രാമിൽ ഒരു റൂട്ട് സൃഷ്ടിക്കുന്നു.\nമൾട്ടി യൂസർ ഇന്റർഫേസ്.\nനിങ്ങളുടെ പ്രൊഫൈലിന്റെയും വ്യക്തിഗത ഡാറ്റയുടെയും സംരക്ഷണം.\nവിദൂര ആക്സസ്. ആവശ്യമായ വിവരങ്ങളിലേക്കുള്ള പ്രവേശനം വഴിയിൽ അവശേഷിക്കുന്നു എന്നതാണ് സൗകര്യം. നിങ്ങൾക്ക് വേണ്ടത് ഇന്റർനെറ്റ് മാത്രമാണ്.\nട്രാൻസ്പോർട്ട് ഡെലിവറി വെയർഹൗസിലെ സാഹചര്യത്തിന്റെ ഒരു അവലോകനം, വെയർഹൗസിലെ ഉൽപ്പന്നങ്ങളുടെ ചലനത്തിന്റെ കണക്ക്, ഉൽപ്പന്നത്തിന്റെ വിവരണവുമായി ബന്ധപ്പെട്ട സംഭരണ വ്യവസ്ഥകൾ പാലിക്കുന്നത് നിരീക്ഷിക്കൽ.\nപെട്ടെന്നുള്ള ഡെലിവറി ഉറപ്പാക്കുന്നു, ട്രാക്കിംഗ് മെച്ചപ്പെടുത്തുന്നു.\nനിങ്ങളുടെ ഗതാഗത ഓർഗനൈസേഷന്റെ ലോഗോ ഉള്ള റിപ്പോർട്ടുകൾക്കായുള്ള ലാക്കോണിക് ഫോമുകൾ. ഒരു നിർദ്ദിഷ്ട വിഷയത്തിൽ ആവശ്യമുള്ള ഇനങ്ങൾ മാത്രം ഫോമിൽ പ്രദർശിപ്പിക്കുന്നു.\nഎല്ലാ മോട്ടോർ വെഹിക്കിൾ ഗാരേജുകൾക്കും കൊറിയറുകൾക്കും ഡിപ്പാർട്ട്‌മെന്റുകൾക്കും മറ്റും സൂചകങ്ങളുടെ സംഗ്രഹം.


കടല് തീരത്ത് പൂര്‍ണനഗ്നരായി നൂറോളം പേര്! ഇന്‍സ്റ്റലേഷന് തീര്‍ത്ത് കലാകാരന് - Newscom - Malayalam News\nനൂറുകണക്കിന് ആളുകള് ശരീരത്തില് വെള്ള പൂശി ചാവുകടലിന് അടുത്തുള്ള മരുഭൂമിയിലൂടെ നടക്കുന്ന ദൃശ്യങ്ങളുമായി അമേരിക്കന് കലാകാരനായ സ്‌പെന്‍സര് ട്യൂണിക്ക്. പരിസ്ഥിതി അവബോധം സൃഷ്ടിക്കുന്നതിനും ചാവുകടല് ചുരുങ്ങുന്നതുമായി ബന്ധപ്പെട്ട് അവബോധം സൃഷ്ടിക്കുന്നതിനുമാണ് ഇത്തരത്തില് ഒരു ഇന്‍സ്റ്റലേഷന് ഒരുക്കിയതെന്ന് സ്‌പെന്‍സര് പറയുന്നു.\nദക്ഷിണ ഇസ്രയേല് ടൂറിസം മന്ത്രാലയത്തിന്റെ ക്ഷണപ്രകാരമാണ് അദ്ദേഹം ഈ ഇസ്റ്റലേഷന് ഒരുക്കിയത്. 54 കാരനായ ഫോട്ടോഗ്രാഫര് ഇത് മൂന്നാം തവണയാണ് ചാവുകടല് ചുരുങ്ങുന്നതുമായി ബന്ധപ്പെട്ട് ഇന്‍സ്റ്റലേഷന് സംഘടിപ്പിക്കുന്നത്.\n1990 മുതല് ലോകത്തിലെ വിവിധ ഭാഗങ്ങളിലായി ഇത്തരത്തില് നിരവധി ഫോട്ടോഷൂട്ടുകള് നടത്തി ശ്രദ്ധ നേടിയ വ്യക്തിയാണ് സ്‌പെന്‍സര്. ഇതിന് മുമ്പ് മുന് അമേരിക്കന് പ്രസിഡന്റ് ഡൊണാല്‍ഡ് ട്രംപിനെതിരെ പ്രതിഷേധ സൂചകമായി പൂര്‍ണ നഗ്നത ഇന്‍സ്റ്റലേഷന് സംഘടിപ്പിച്ചിരുന്നു. 2016 ന് 130 സ്ത്രീകളെ പൂര്‍ണ നഗ്നരാക്കിയാണ് ഇന്‍സ്റ്റലേഷന് ഒരുക്കിയിരുന്നത്.\nപോഷകസമൃദ്ധമാണ് തൈമൂറിന്റെ ഭക്ഷണം ; കുട്ടികളുടെ ഭക്ഷണകാര്യത്തില് ശ്രദ്ധിക്കാം ചില കാര്യങ്ങള്\nവണ്ടി വാങ്ങാതെ സ്വന്തമാക്കാം; ഫോക്സ് വാഗന്റെ പുതിയ പദ്ധതി ഇങ്ങനെ


ബെംഗളൂരുവില് പുരുഷന്മാരെ മാട്രിമോണി സൈറ്റിലൂടെ പരിചയപ്പെട്ട് അടുപ്പത്തിലാക്കും, കൂടെ കറങ്ങുന്നതിന്റെ ദൃശ്യങ്ങള് കാട്ടി ബ്ലാക്ക്‌മെയില് ചെയ്ത് പണം തട്ടല് പതിവാക്കിയ അധ്യാപിക അറസ്റ്റില് – Utharadesam\nJanuary 4, 2021 Published Time: 10:31 PM\nബെംഗളൂരു: പുരുഷന്മാരെ മാട്രിമോണി സൈറ്റിലൂടെ പരിചയപ്പെട്ട് അടുപ്പത്തിലാക്കിയ ശേഷം കൂടെ കറങ്ങുന്നതിന്റെ ദൃശ്യങ്ങള് കാട്ടി ബ്ലാക്ക്‌മെയില് ചെയ്ത് പണം തട്ടല് പതിവാക്കിയ അധ്യാപിക അറസ്റ്റിലായി. ഹണി ട്രാപ്പിലൂടെ നിരവധി പേരില് നിന്നായി ലക്ഷങ്ങളാണ് ഇവര് തട്ടിയത്. നേരത്തെ അധ്യാപികയായി ജോലി ചെയ്തിരുന്ന കവിത എന്ന സ്ത്രീയെയാണ് ഇന്ദിരാനഗര് പോലീസ് അറസ്റ്റ് ചെയ്തത്. അവിവാഹിതരും വിവാഹമോചിതരുമായ പുരുഷന്മാരെയായിരുന്നു ഇവര് കൂടുതലും ട്രാപ്പില് പെടുത്തിയത്.\nഅടുപ്പം അഭിനയിച്ച് കൂടെ കറങ്ങിയ ശേഷം ഇതിന്റെ ചിത്രങ്ങള് കാട്ടി ഭീഷണിപ്പെടുത്തി പണം ആവശ്യപ്പെടുകയാണ് രീതി. പണം നല്‍കാന് തയ്യാറാവാത്തവരെ ബലാത്സംഗം ചെയ്‌തെന്ന പോലീസില് പരാതി നല്‍കുമെന്നും പറഞ്ഞ് ഭീഷണിപ്പെടുത്തിയിരുന്നു. നേരത്തെ അധ്യാപികയായിരുന്ന ഇവര്‍ക്ക് ചില കാരണങ്ങളാല് അധ്യാപന ജോലി നഷ്ടപ്പെട്ടിരുന്നു. പിന്നീട് പുരുഷന്മാരെ ഹണി ട്രാപ്പില് പെടുത്തി പണം ഉണ്ടാക്കുകയായിരുന്നു.\nഹണി ട്രാപ്പ് തുടരുന്നതിനിടെ യുവതി വരുത്തിയ പിഴവിലൂടെ തന്നെയാണ് പോലീസിന്റെ പിടിയിലായത്. ഒരു യുവാവ് ബലാത്സംഗം ചെയ്തതായി കാട്ടി കവിത ഡിസംബര് 22 ന് പരാതി നല്‍കിയിരുന്നു. ബലാത്സംഗത്തിന് ഇരയായ യുവാവ് വീഡിയോ ടേപ്പ് ചെയ്തതായി അവര് പോലീസില് പരാതിപ്പെടുകയായിരുന്നു. പിന്നീട് അവര് പോലീസിനെ വിളിക്കുകയും ബന്ധപ്പെട്ട വീഡിയോ അവരുടെ സാന്നിധ്യത്തില് ഇല്ലാതാക്കിയതായി അറിയിക്കുകയും ചെയ്തു. ഡിസംബര് 31 ന് കവിത ഇതേ യുവാവിനെതിരെ വീണ്ടും പരാതി നല്‍കിയതോടെ സംശയം തോന്നിയ പോലീസ് സ്ത്രീയെ കൂടുതല് ചോദ്യം ചെയ്തതോടെയാണ് ഹണി ട്രാപ്പ് വിവരങ്ങള് പുറത്തുവന്നത്. പൊലീസില് പരാതി നല്‍കാതിരിക്കണമെങ്കില് രണ്ട് ലക്ഷം രൂപ കവിത യുവാവില് നിന്ന് ആവശ്യപ്പെടുകയും ചെയ്തിരുന്നു.


THE INSIGHT - നോ പാര്‍ക്കിങ് അവകാശവാദങ്ങള്\nHome SOCIETY നോ പാര്‍ക്കിങ...\nതിരുവനന്തപുരം റെയില്‍വേ സ്റ്റേഷനിലെ പിന്‍കവാടത്തിനു സമീപത്തായി പവര് ഹൗസ് റോഡില് കാര് നിര്‍ത്തിയ ദീപു ദിവാകര് എന്ന യുവവ്യവസായിക്ക് പൊലീസില് നിന്നുണ്ടായ ദുരനുഭവം കേരളം മുഴുവന് ചര്‍ച്ച ചെയ്തതാണ്. ജനങ്ങളുമായി സൗഹൃദം പുലര്‍ത്തി സേവനമനഃസ്ഥിതിയോടെ പൊലീസുകാര് പ്രവര്‍ത്തിക്കണമെന്ന് ആഭ്യന്തര വകുപ്പിന്റെ കൂടി ചുമതല വഹിക്കുന്ന മുഖ്യമന്ത്രി പിണറായി വിജയന് ആഹ്വാനം ചെയ്തതിനു തൊട്ടുപിന്നാലെയായിരുന്നു ദീപുവിന്റെ നെഞ്ചത്ത് എസ്.ഐ. വി.കെ.സതീഷ് കുമാറും ഡി.സി.പി. ഡോ.അരുള് ആര്.ബി.കൃഷ്ണയും ചേര്‍ന്ന് പൊങ്കാലയിട്ടത്. മുഖ്യമന്ത്രിയുടെ വാക്കുകള്‍ക്ക് ഈ രണ്ടുദ്യോഗസ്ഥര് പുല്ലുവില പോലും കല്പിച്ചില്ല.\nദീപുവിന്റെ കാര് നിര്‍ത്തിയതിന്റെ പേരില് തര്‍ക്കമുണ്ടായ സ്ഥലത്ത് പൊലീസ് പുതിയ നോ പാര്‍ക്കിങ് ബോര്‍ഡ് സ്ഥാപിച്ചപ്പോള്. വാഹനം നിര്‍ത്തിയാല് കെട്ടിവലിക്കും എന്നാണ് മുന്നറിയിപ്പ്!!!\nപൊലീസിന്റെ നിയമവിരുദ്ധ പ്രവര്‍ത്തനങ്ങളാണ് ഏറ്റവും ആദ്യം എതിര്‍ക്കപ്പെടേണ്ടത് എന്ന അഭിപ്രായക്കാരനാണ് ഞാന്. ദീപുവിനുണ്ടായ അനുഭവത്തെക്കുറിച്ച് അറിഞ്ഞപ്പോള് വിശദമായൊരു കുറിപ്പ് എഴുതാന് തീരുമാനിച്ചത് അതിനാലാണ്. ഈ കുറിപ്പിനോട് പല തരത്തിലുള്ള പ്രതികരണങ്ങളുണ്ടായി. ഭൂരിഭാഗവും പൊലീസ് നടപടിയെ നിശിതമായി വിമര്‍ശിക്കുന്ന ഗണത്തിലുള്ളവയായിരുന്നു. ഏതിലും ഉണ്ടാവുന്നതു പോലെ ഈ വിഷയത്തിലും ന്യായീകരണ തൊഴിലാളികള് വന്നു, പൊലീസിന്റെ പക്ഷത്തുനിന്ന്. അക്കൂട്ടര് പക്ഷേ, വിരലിലെണ്ണാന് പോലുമുണ്ടായിരുന്നില്ല. വെറുതെ 100 രൂപ അടച്ച് പ്രശ്‌നമൊഴിവാക്കാതെ വലിച്ചു നീട്ടി 25,000 രൂപ നഷ്ടപ്പെടുത്തിയത് മണ്ടത്തരമായിപ്പോയി എന്നു വിലയിരുത്തിയ ചെറിയൊരു വിഭാഗമുണ്ട്. ഭൂരിഭാഗവും പോരാട്ടം തുടരണമെന്നും കുറ്റക്കാരായ ഉദ്യോഗസ്ഥരെ പാഠം പഠിപ്പിക്കണമെന്നും അഭിപ്രായമുള്ളവര് തന്നെയായിരുന്നു.\nഎന്നാല്, ഈ വിഷയത്തിലുണ്ടായ ഏറ്റവും രസകരമായ ഒരു പ്രതികരണം സംബന്ധിച്ചാണ് ഈ കുറിപ്പ്. യഥാര്‍ത്ഥത്തില് പ്രതികരണമല്ല, നടന്ന ഒരു സംഭവമാണ്. ഒരു പൊലീസുകാരന്റെ അഹങ്കാരത്തിന്റെ പത്തി അടിച്ചുപരത്തി റോഡിലിട്ട് ചവിട്ടിത്തേച്ച കഥ. പ്രിയ സുഹൃത്ത് നിഖില് മാനവേന്ദ്രനാഥാണ് ഈ സംഭവകഥ പറഞ്ഞത്. നിഖില് ഇതു പറഞ്ഞപ്പോള് തന്നെ ഞാനവനോട് വ്യക്തമാക്കിയിരുന്നു കഥ എഴുതുമെന്ന്.\nകുറച്ചുകാലം മുമ്പ് നടന്ന സംഭവമാണ്. സ്ഥലം മലപ്പുറം ജില്ലയിലെ പെരിന്തല്‍മണ്ണയ്ക്കു സമീപത്തുള്ള മേലാറ്റൂര്. ഇതില് ഒന്നാം കക്ഷി പൊതുമരാമത്ത് വകുപ്പിലെ എക്‌സിക്യൂട്ടീവ് എഞ്ചിനീയറാണ്. എതിര് കക്ഷി സ്വാഭാവികമായും സ്ഥലം സബ് ഇന്‍സ്‌പെക്ടര്. ഇവിടെ പേരുകള്‍ക്ക് പ്രസക്തിയില്ല. അറിയില്ല എന്നു പറയുന്നതാവും ശരി.\nഒരു പ്രവര്‍ത്തി ദിവസം ഉച്ചനേരം. എക്‌സിക്യൂട്ടീവ് എഞ്ചിനീയര് പതിവായി ഭക്ഷണം കഴിക്കുന്ന ഹോട്ടലിനു മുന്നില് അന്നുമെത്തുന്നു. പതിവില്ലാതെ അവിടെ ഒരു നോ പാര്‍ക്കിങ് ബോര്‍ഡ്! മൈന്‍ഡ് ചെയ്തില്ല. സ്ഥിരം സ്ഥലത്തു തന്നെ പി.ഡബ്ല്യു.ഡിയുടെ ഉടമസ്ഥതയിലുള്ള ജീപ്പ് നിര്‍ത്തി. ഡ്രൈവറെ ഒന്നു നോക്കിയ ശേഷം എഞ്ചിനീയര് അകത്തേക്കു പോയി. അധികം സംസാരിക്കുന്ന പ്രകൃതക്കാരനല്ല എന്നു തോന്നിച്ചു. ഡ്രൈവര് കാറില് തന്നെ ഇരുന്നതേയുള്ളൂ. എഞ്ചിനീയര് ക്ഷണിച്ചുമില്ല.\nഊണു കഴിഞ്ഞ് എഞ്ചിനീയര് മടങ്ങിയെത്താന് 20 മിനിറ്റോളമെടുത്തു. തിരികെ വന്നപ്പോള് അദ്ദേഹം കാണുന്നത് ജീപ്പിനു ചുറ്റും ചെറിയൊരാള്‍ക്കൂട്ടം. ഉച്ചത്തില് സംസാരവും കേള്‍ക്കുന്നുണ്ട്. പി.ഡബ്ല്യു.ഡി. ജീപ്പിനു പിന്നിലായി ഒരു പൊലീസ് ജീപ്പും നിര്‍ത്തിയിട്ടിരിക്കുന്നു. എന്തോ പന്തികേടുണ്ട്. എന്താണ് സംഭവം എന്നറിയാന് എഞ്ചിനീയര് ആ തിരക്കിനിടയിലൂടെ നൂഴ്ന്നു കയറി. അദ്ദേഹം കണ്ടത് ഒരു എസ്.ഐയും ഒപ്പമുള്ള പൊലീസുകാരനും പി.ഡബ്ല്യു.ഡി. ഡ്രൈവറുമായി പൊരിഞ്ഞ തര്‍ക്കത്തിലേര്‍പ്പെട്ടിരിക്കുന്നതാണ്.\nനോ പാര്‍ക്കിങ് മേഖലയില് സര്‍ക്കാര് വാഹനം പാര്‍ക്ക് ചെയ്താലും പിഴ കൊടുക്കണമെന്ന് എസ്.ഐ. താന് വാഹനം നിര്‍ത്തിയിട്ടിട്ട് പോയില്ല എന്നും എപ്പോള് വേണമെങ്കിലും എടുത്തു മാറ്റാവുന്ന തരത്തില് ജീപ്പില് തന്നെ ഇരിക്കുകയായിരുന്നു എന്നും പി.ഡബ്ല്യു.ഡി. ഡ്രൈവര്. ഡ്രൈവര് താഴ്മയായി അപേക്ഷിക്കുന്തോറും എസ്.ഐയുടെ ശബ്ദത്തിന് കനം കൂടി വന്നു. പിഴ തന്റെ കീശയില് നിന്ന് അടയ്‌ക്കേണ്ടി വരുമെന്നും തനിക്കതിന് നിവൃത്തിയില്ലെന്നുമൊക്കെ ഡ്രൈവര് പറയുന്നുണ്ട്. തന്റെ മേലുദ്യോഗസ്ഥന് പറഞ്ഞിട്ടാണ് ജീപ്പ് അവിടെ നിര്‍ത്തിയതെന്നും വിശദീകരിച്ചു.\n‘തന്റെ മേലുദ്യോഗസ്ഥന് ഒരാളെ ജീപ്പിടിച്ചു കൊല്ലാന് പറഞ്ഞാല് ചെയ്യുമോ?’ -എസ്.ഐ. ഫുള് ഫോമിലാണ്. പാവം ഡ്രൈവര് നിന്നു വിറയ്ക്കുന്നു. ഇനി നോക്കി നിന്നിട്ട് കാര്യമില്ലെന്ന് എഞ്ചിനീയര്‍ക്കു മനസ്സിലായി. അദ്ദേഹം മുന്നിലേക്കിറങ്ങി -‘എന്താ പ്രശ്‌നം?’\n‘നോ പാര്‍ക്കിങ് ബോര്‍ഡിനു താഴെ നിര്‍ത്തുന്നത് സര്‍ക്കാര് വണ്ടിയാണെങ്കിലും പിഴ കൊടുത്തേ പറ്റൂ’ -എസ്.ഐയുടെ നിയമവശം.\nഎഞ്ചിനീയര് എസ്.ഐയുടെ മുഖത്തേക്കു നോക്കി. വെയിലും കോപവും കൊണ്ട് അയാളുടെ മുഖം ചുവന്നു തുടുത്തിരിക്കുന്നു. പിന്നീട് നോ പാര്‍ക്കിങ് ബോര്‍ഡിനു നേരെ നോക്കി. എന്നിട്ട് തന്റെ ഡ്രൈവര്‍ക്ക് നിര്‍ദ്ദേശം നല്‍കി -‘ആ ബോര്‍ഡെടുത്ത് ജീപ്പില് കയറ്റൂ!!!’\nഎസ്.ഐ. അമ്പരന്നു. ബോര്‍ഡ് എടുക്കാന് പോയ പി.ഡബ്ല്യു.ഡി. ഡ്രൈവറെ പൊലീസുകാരന് തടയാന് ശ്രമിച്ചു. എസ്.ഐ. ആക്രോശിച്ചു -‘നിയമം കൈയിലെടുക്കുകയാണോ?’ എഞ്ചിനീയറുടെ മറുപടി എല് ക്ലാസിക്കോ!! ‘നിയമമല്ല, ബോര്‍ഡാണ് എടുക്കാന് പറഞ്ഞത്. ഇത് എന്റെ അധീനതയിലുള്ള റോഡാണ്. പി.ഡബ്ല്യു.ഡിയുടെ സമ്മതമില്ലാതെ ഇവിടെ നോ പാര്‍ക്കിങ് ബോര്‍ഡ് വെയ്ക്കാന് ആരാ പറഞ്ഞത്? ഈ ബോര്‍ഡ് സ്ഥാപിക്കാന് പി.ഡബ്ല്യു.ഡിയില് നിന്ന് നിങ്ങള് അനുമതി വാങ്ങിയിരുന്നോ? ഇതു സംബന്ധിച്ച റിപ്പോര്‍ട്ടുമായി ഇന്നു തന്നെ നിങ്ങള് എന്റെ ഓഫീസിലേക്കു വരിക.’\nഇതു കേട്ടതോടെ ബോര്‍ഡ് എടുക്കുന്നത് തടയാന് ശ്രമിച്ച പൊലീസുകാരന് പതിയെ പിന്നിലേക്കു വലിഞ്ഞു. കോപം കൊണ്ട് വിജൃംഭിതനായിരുന്ന എസ്.ഐ. നിമിഷ നേരം കൊണ്ട് നനഞ്ഞ കോഴിയെപ്പോലായി. താന് പുലിവാലു പിടിച്ചു എന്ന വസ്തുത എസ്.ഐയ്ക്ക് ക്രമേണ ബോദ്ധ്യപ്പെട്ടു. ഗൗരവമൊട്ടും കുറയ്ക്കാതെ ശാന്തനായി എഞ്ചിനീയര് തന്റെ ജീപ്പിന്റെ മുന് സീറ്റില് കയറി ഇരിപ്പുറപ്പിച്ചു. നോ പാര്‍ക്കിങ് ബോര്‍ഡ് ജീപ്പില് കയറ്റാന് ഡ്രൈവറെ നാട്ടുകാര് സഹായിച്ചു. അവര്‍ക്കത് പൊലീസിനോടുള്ള എതിര്‍പ്പിന്റെ പ്രകടനമായിരുന്നു. ബോര്‍ഡുമായി പി.ഡബ്ല്യു.ഡി. ജീപ്പ് മുന്നോട്ടു നീങ്ങിയപ്പോള് ജനത്തിന്റെ കൈയടിയും പൊലീസിനു നേര്‍ക്ക് കൂക്കുവിളിയും. ആകെ നാണംകെട്ട എസ്.ഐ. ഏമാന് ഒരു വിധത്തില് ജീപ്പില് ചാടിക്കയറി സ്ഥലംവിട്ടു, സിനിമയില് ശ്രീനിവാസന് കഥാപാത്രങ്ങള് മുങ്ങും പോലെ.\nപൊലീസിനെ കുറച്ചു കാണിക്കാനല്ല ഈ സംഭവം പറഞ്ഞത്. പൊലീസ് ഒരു ഭാഗത്തും വേറെ ആരെങ്കിലും മറുഭാഗത്തുമായി എവിടെ പ്രശ്‌നമുണ്ടായാലും ഓടിക്കൂടുന്ന ജനങ്ങള് പൊലീസിനെതിരായിരിക്കും. ന്യായം 100 ശതമാനം പൊലീസിന്റെ ഭാഗത്താണെങ്കിലും ഇതു തന്നെയാണ് സംഭവിക്കുക. ഇതെന്തുകൊണ്ട് എന്ന് ചിന്തിച്ചിട്ടുണ്ടോ? ജനങ്ങളെ ശത്രുക്കളായി കാണുന്ന സതീഷ് കുമാറിനെയും അരുള് കൃഷ്ണയെയും പോലുള്ള ഉദ്യോഗസ്ഥരുടെ ചെയ്തികളുടെ ഫലമാണ്. 98 പേര് നല്ലതു ചെയ്താലും2പേര് മോശം ചെയ്യുകയാണെങ്കില് അത് മുകളില് നില്‍ക്കും. പൊലീസിന്റെ ദുരവസ്ഥയാണത്. തങ്ങളുടെ കൂട്ടത്തിലുള്ള കുരുട്ടുകളെ ഒറ്റപ്പെടുത്താന് പൊലീസുകാര് തന്നെ തയ്യാറായാല് മാത്രമേ ഇതിനൊരു പരിഹാരത്തിനായി ശ്രമിക്കാനെങ്കിലും സാധിക്കൂ.\n‘മൃദു ഭാവെ, ദൃഢ കൃത്യെ’ എന്നാണ് പൊലീസിന്റെ ആപ്തവാക്യം. സൗമ്യ ഭാവത്തില് വിട്ടുവീഴ്ചയില്ലാത്ത കൃത്യനിര്‍വ്വഹണം. ഇത് എത്ര പൊലീസുദ്യോഗസ്ഥര് പാലിക്കുന്നുണ്ട് എന്നു മാത്രം വിലയിരുത്തിയാല് മതി പ്രശ്‌നം മനസ്സിലാവും.\nPrevious articleജലസമരത്തിന്റെ അടയാളപ്പെടുത്തല്\nNext articleഡല്‍ഹി കുലുങ്ങി!! മലയാളിക്ക് ജയം!!!\nV.S.Syamlal (@VSSyamlal) 27th April 2017 At 12:06 pm\nNO PARKING ബോര്‍ഡ് ഇല്ലാത്തിടത്ത് പൊലീസ് പെറ്റി അടിക്കുകയാണെങ്കില് ചോദ്യം ചെയ്യാന് നമ്മള് ജനങ്ങള്‍ക്ക് അവകാശമുണ്ട്. അത് തീര്‍ച്ചയായും ചോദ്യം ചെയ്യപ്പെടണം. അതിനു നിയമപരമായ ബാദ്ധ്യതയുണ്ട്.\nഒരു മേഖലയെ NO PARKING ZONE ആയി പ്രഖ്യാപിക്കാന് പൊലീസിന് അധികാരമില്ല. ഇല്ലാത്ത അധികാരം കാക്കിക്കാര് പ്രയോഗിച്ചാല് അത് നിയമപാലനമല്ല, നിയമലംഘനമാണ്.\nനിയമത്തില് പറഞ്ഞിരിക്കുന്നത് ഇപ്രകാരം വ്യാഖ്യാനിക്കാം:\nAn area should be notified as ‘no parking zone’ if suchaboard has to be kept. Police alone cannot do that. The Traffic Advisory Committee is the authorised body. They have to notify it throughaset procedure.\nഅപ്പോള് പൊലീസ് സാറന്മാരുടെ ശ്രദ്ധയ്ക്ക്. നിങ്ങള് തോന്നിയ പോലെ തോന്നിയിടത്തൊക്കെ സ്ഥാപിച്ചിരിക്കുന്ന NO PARKING ബോര്‍ഡുകള് ഉടനടി നീക്കം ചെയ്യുക. അല്ലെങ്കില് നിയമപ്രകാരം ബോര്‍ഡുകള് സ്ഥാപിക്കാന് നടപടി സ്വീകരിക്കുക. ഇല്ലെങ്കില് ഞങ്ങള് ജനങ്ങള് നിങ്ങള്‍ക്കെതിരെ നിയമപരമായ നടപടികള് സ്വീകരിക്കും.\nതിരുവന്തപുരം റെയില്‍വേ സ്റ്റേഷന്റെ പിന്‍കവാടത്തിനു സമീപം പവര് ഹൗസ് റോഡില് പാര്‍ക്കിങ് തര്‍ക്കമുയര്‍ത്തിയ പൊലീസുകാര് കഴിഞ്ഞ ദിവസം ദീപു ദിവാകര് എന്ന യുവ വ്യവസായിയോട് വളരെ മോശമായി പെരുമാറിയിരുന്നു. ഇപ്പോള് അവിടെ സ്വന്തം ഇഷ്ടപ്രകാരം പൊലീസുകാര് NO PARKING ബോര്‍ഡ് സ്ഥാപിച്ചിട്ടുണ്ട്. ഇത് നിയമവിരുദ്ധമാണ്.\nനിയമപാലന ചുമതലയുള്ളവര് ആദ്യം നിയമം പാലിക്കാന് ശ്രദ്ധിക്കുക.


Kannur Pariyaram Medical College, Covid Survivor Child Birth- ആശ്വാസത്തിനൊപ്പം ഇരട്ട സൗഭാഗ്യം; കോവിഡ് രോഗമുക്തി നേടിയ യുവതി ഇരട്ടക്കുട്ടികൾക്ക് ജന്മം നൽകി\nകോവിഡ് രോഗമുക്തി നേടിയ യുവതി ഇരട്ടക്കുട്ടികൾക്ക് ജന്മം നൽകി\n“കോവിഡ് പ്രതിരോധ പ്രവര്‍ത്തനങ്ങളില് മുഴുകുന്ന ഈ സമയത്ത് ഇതുപോലുള്ള വാര്‍ത്തകള് കേള്‍ക്കുമ്പോള് സന്തോഷമുണ്ട്, കുഞ്ഞിനും അമ്മയ്ക്കും എല്ലാവിധ ആശംസകളും നേരുന്നു,” ആരോഗ്യ മന്ത്രി പറഞ്ഞു\nUpdated: August 2, 2020 12:10:47 am\nകണ്ണൂർ: കണ്ണൂർ പരിയാരം സർക്കാർ മെഡിക്കൽ കോളേജിൽ കോവിഡ് രോഗമുക്തി നേടിയ യുവതി ഇരട്ടക്കുട്ടികൾക്ക് ജന്മം നൽകി. ഷാർജയിൽ നിന്ന് നാട്ടിലെത്തിയ കണ്ണൂര് സ്വദേശിനിയായ 32 കാരിയായ യുവതിയാണ് ശസ്ത്രക്രിയയിലൂടെ ഇരട്ട ആൺകുട്ടികൾക്ക് ജന്മം നൽകിയത്.\nശനിയാഴ്ച ഉച്ചയ്ക്ക് പന്ത്രണ്ടരയോടെയാണ് സ്ത്രീരോഗ വിഭാഗം തലവൻ ഡോക്ടർ അജിന്റെ നേതൃത്വത്തിൽ ശസ്ത്രക്രിയ ആരംഭിച്ചത്. ഡോ. മാലിനി രാഘവൻ , അനസ്തേഷ്യ വിഭാഗം തലവൻ ഡോ. ചാൾസ്, മറ്റു നഴ്സിങ് ജീവനക്കാർ എന്നിവരടങ്ങുന്ന സംഘമാണ് ശസ്ത്രക്രിയ നടത്തിയത്.\nജൂലൈ മാസമാണ് യുവതി പരിയാരം മെഡിക്കൽ കോളേജ് ആശുപത്രിയിൽ ചികിത്സയ്‌ക്കെത്തിയത്. ഐവിഎഫ് ചികിത്സയായിരുന്നു നൽകിയിരുന്നത്.\nRead More: തദ്ദേശ തിരഞ്ഞെടുപ്പ് മാറ്റില്ല; വോട്ടെടുപ്പ് കോവിഡ് പ്രോട്ടോകോൾ അനുസരിച്ച്\nയുവതിക്ക് ആദ്യം കോവിഡ് പരിശോധനയിൽ ഫലം നെഗറ്റീവ് ആയിരുന്നെങ്കിലും പിന്നീട് നടത്തിയ പരിശോധനയിൽ പോസിറ്റീവ് ആവുകയായിരുന്നു. പിന്നീട് കോവിഡ് ചികിത്സ ആരംഭിച്ച ശേഷം ജൂലൈ 31ന് നടത്തിയ ആർ-ടി പിസിആർ പരിശോധനയിൽ നെഗറ്റീവ് ഫലം ലഭിച്ചതോടെ യുവതി രോഗമുക്തി നേടിയതായി സ്ഥിരീകരിച്ചു.\nഅമ്മയും ഇരട്ടകുട്ടികളും സുഖം പ്രാപിച്ചു വരുന്നതായി ഡോക്ടർമാർ അറിയിച്ചു. കുട്ടികൾക്ക് യഥാക്രമം 2.25 കിലോഗ്രാമും 2.35 കിലോഗ്രാമും തൂക്കമുള്ളതായും ഡോക്ടർമാർ പറഞ്ഞു. മെഡിക്കൽ കോളേജ് പ്രിൻസിപ്പൽ, ആശുപത്രി സൂപ്രണ്ട്, മറ്റു ജീവനക്കാർ എന്നിവർ അമ്മയ്ക്കും നവജാത ശിശുക്കൾക്കും ആശംസകൾ നേർന്നു.\nഇതു വരെ കോവിഡ് ബാധിച്ച അൻപതു ഗർഭിണികൾ പരിയാരം മെഡിക്കൽ കോളേജിൽ ചികിത്സ തേടിയിട്ടുണ്ട്. കേരളത്തിൽ തന്നെ ആദ്യമായാണ് ഒരു ആശുപത്രിയിൽ കോവിഡ് പടർന്ന് പിടിച്ചതിനു ശേഷം ഇത്രയും ഗർഭിണികൾ ചികിത്സ തേടിയെത്തിയത് ആദ്യമായിരിക്കുമെന്ന് മെഡിക്കൽ കോളേജ് അധികൃതർ പറയുന്നു.\nRead More: വീണ്ടും 1000 കടന്ന്: തിരുവനന്തപുരത്ത് മാത്രം സമ്പർക്ക ബാധിതർ 241, കാസർഗോട്ട് നൂറിലധികം\nഇത് പരിയാരം ഗവ മെഡിക്കൽ കോളേജിന്റെ ചരിത്രത്തിൽ തന്നെ അഭിമാനിക്കാവുന്ന നേട്ടമാണെന്ന് പ്രിൻസിപ്പൽ ഡോക്ടർ കെ എം കുര്യാക്കോസ്, ആശുപത്രി മെഡിക്കൽ സൂപ്രണ്ട് ഡോക്ടർ കെ സുദീപ് എന്നിവർ പറഞ്ഞു. കോവിഡ് ബാധിച്ച 14 ഗർഭിണികളുടെ പ്രസവ ശസ്ത്രക്രിയ ആശുപത്രി വിജയകരമായി പൂർത്തിയാക്കിയതായും അവർ പറഞ്ഞു.\nആശംസയറിയിച്ച് ആരോഗ്യ മന്ത്രി\nകോവിഡ് രോഗമുക്തി നേടിയ ശേഷം ഇരട്ടക്കുട്ടികൾക്ക് ജന്മം നൽകിയ യുവതിക്ക് ആരോഗ്യ മന്ത്രി കെകെ ശൈലജ ആശംസ അറിയിച്ചു. കോവിഡ് പ്രതിരോധ പ്രവര്‍ത്തനങ്ങളില് മുഴുകുന്ന ഈ സമയത്ത് ഇതുപോലുള്ള വാര്‍ത്തകള് കേള്‍ക്കുമ്പോള് സന്തോഷമുണ്ടെന്നും ആരോഗ്യ മന്ത്രി പറഞ്ഞു.\nകോവിഡ് ചികിത്സയില് കേരളം മറ്റൊരു ചരിത്ര നിമിഷത്തിന് കൂടി സാക്ഷിയാകുകയാണ്. കോവിഡ് പോസിറ്റീവായ കണ്ണൂര് സ്വദേശിനിയായ 32…\nPosted by K K Shailaja Teacher on Saturday, 1 August 2020\n“കോവിഡ് ചികിത്സയില് കേരളം മറ്റൊരു ചരിത്ര നിമിഷത്തിന് കൂടി സാക്ഷിയാകുകയാണ്. കോവിഡ് പോസിറ്റീവായ കണ്ണൂര് സ്വദേശിനിയായ 32 കാരി കണ്ണൂര് ഗവ. മെഡിക്കല് കോളേജ് ആശുപത്രിയില് ഇരട്ടക്കുട്ടികള്‍ക്ക് ജന്മം നല്‍കി. ഇതാദ്യമായാണ് കോവിഡ് പോസിറ്റീവായ യുവതി ഇരട്ടക്കുട്ടികള്‍ക്ക് ജന്മം നല്‍കിയത്,” മന്ത്രി പറഞ്ഞു.\n“ഐ.വി.എഫ് ചികിത്സ വഴി ഗര്‍ഭം ധരിച്ച കോവിഡ് പോസിറ്റീവായ ഒരു യുവതി രണ്ട് കുട്ടികള്‍ക്ക് ജന്മം നല്‍കിയതും ഇന്ത്യയില് തന്നെ ഇതാദ്യമായാണ് റിപ്പോര്‍ട്ട് ചെയ്യപ്പെടുന്നത്. കുഞ്ഞിനും അമ്മയ്ക്കും എല്ലാവിധ ആശംസകളും നേരുന്നു,” ആരോഗ്യ മന്ത്രി പറഞ്ഞു\nWeb Title: Kannur pariyaram medical college covid news\nഓഫീസില് നടക്കുന്നതൊന്നും മുഖ്യമന്ത്രി അറിയുന്നില്ലേ? വീണ്ടും പത്ത് ചോദ്യങ്ങളുമായി പ്രതിപക്ഷ നേതാവ്


യൂറോ ലേക്ക് റൊമേനിയൻ ലിയു വിനിമയ നിരക്ക് ചരിത്രം (2022)\nയൂറോ ലേക്ക് റൊമേനിയൻ ലിയു വിനിമയ നിരക്ക് ചരിത്രം ശേഷം ചരിത്രം 1999 വരെ 2022. കറൻസി പരിവർത്തനം ചാർട്ട് യൂറോ ലേക്ക് റൊമേനിയൻ ലിയു (2022).\nഎല്ലാ വർഷവും ഓൺലൈനിൽ എല്ലാ വിനിമയ നിരക്കുകളുടെയും ഡാറ്റാബേസ്. ഏത് വർഷത്തേക്കുള്ള ഓൺലൈൻ വിനിമയ നിരക്കിന്റെ ചരിത്രം ഇവിടെയുണ്ട്. യൂറോ ഏത് തീയതിക്കും ചരിത്രം. യൂറോ മുതൽ റൊമേനിയൻ ലിയു 1992 മുതൽ 2022 വരെയുള്ള വിനിമയ നിരക്ക് ഈ പേജിൽ ലഭ്യമാണ്. യൂറോ മുതൽ റൊമേനിയൻ ലിയു വരെയുള്ള 1992 മുതൽ 2022 വരെയുള്ള എല്ലാ ഉദ്ധരണികളും ഇവിടെയുണ്ട്.\nയൂറോ മുതൽ റൊമേനിയൻ ലിയു വരെയുള്ള ചരിത്രത്തിന്റെ ഗ്രാഫ് കഴിഞ്ഞ 30 വർഷങ്ങളിലെ എല്ലാ ഉദ്ധരണികളും കാണിക്കുന്നു. യൂറോ / റൊമേനിയൻ ലിയു ലെ മാറ്റങ്ങളുടെ ചരിത്രം നിങ്ങൾക്ക് ഈ പേജിലെ ചാർട്ടിൽ നിരവധി വർഷങ്ങളായി കാണാനാകും. യൂറോ മുതൽ റൊമേനിയൻ ലിയു വരെയുള്ള ഉദ്ധരണികളുടെ ചരിത്രത്തിന്റെ ഗ്രാഫ് 1992 മുതൽ ഓൺ‌ലൈനും സ .ജന്യവുമാണ്. നിങ്ങൾ തിരഞ്ഞെടുത്ത തീയതിയിൽ ഹോവർ ചെയ്യുകയാണെങ്കിൽ ചാർട്ടിൽ കൃത്യമായ യൂറോ നിരക്ക് നിങ്ങൾക്ക് കണ്ടെത്താൻ കഴിയും. ചാർട്ടിൽ ഹോവർ ചെയ്ത് യൂറോ മുതൽ റൊമേനിയൻ ലിയു തിരഞ്ഞെടുത്ത വർഷത്തിലെ ഉദ്ധരണി കാണുക.\nമാറ്റുക യൂറോ ലേക്ക് റൊമേനിയൻ ലിയു യൂറോ ലേക്ക് റൊമേനിയൻ ലിയു വിനിമയ നിരക്ക് യൂറോ ലേക്ക് റൊമേനിയൻ ലിയു ഫോറെക്സ് വിപണിയിൽ ജീവിക്കാൻ\nജൂലൈ 2022 4.934615\nജൂണ് 2022 4.688365\nമേയ് 2022 4.910230\nഏപ്രിൽ 2022 4.947043\nമാര്ച്ച് 2022 4.943513\nഫെബ്രുവരി 2022 4.938722\nജനുവരി 2022 4.953452\nയൂറോ മുതൽ റൊമേനിയൻ ലിയു വരെയുള്ള ചരിത്രം 1992 മുതൽ ഓരോ വർഷവും വിനിമയ നിരക്കുകൾ പട്ടികയിൽ ലഭ്യമാണ്. ചരിത്രം യൂറോ മുതൽ റൊമേനിയൻ ലിയു വരെയുള്ള വിനിമയ നിരക്കുകൾ ഓരോ വർഷവും പട്ടികയിൽ ഉണ്ട്. യൂറോ / റൊമേനിയൻ ലിയു 1992 മുതൽ ഓരോ വർഷവും ഉദ്ധരണികളുടെ ചരിത്രത്തിന്റെ ഒരു ഓൺലൈൻ പട്ടിക ഈ പേജിൽ സൃഷ്ടിച്ചു. നിങ്ങൾക്ക് യൂറോ മുതൽ റൊമേനിയൻ ലിയു വരെ ഓരോ വർഷവും ഓരോ മാസവും വിനിമയ നിരക്ക് കാണാം. വർഷത്തിലെ ലിങ്കിൽ ക്ലിക്കുചെയ്യുക. ഉദ്ധരണി ചരിത്ര പട്ടികയിലെ വർഷത്തിലെ ലിങ്കിൽ ക്ലിക്കുചെയ്യുകയാണെങ്കിൽ യൂറോ തിരഞ്ഞെടുത്ത ഏതെങ്കിലും വർഷത്തിന്റെ വിനിമയ നിരക്ക് സ available ജന്യമായി ലഭ്യമാണ്.\nവിനിമയ നിരക്കിന്റെ ചരിത്രത്തെക്കുറിച്ച് ഞങ്ങളുടെ പേജിൽ വളരെക്കാലം വിനിമയ നിരക്കിന്റെ മാറ്റം വ്യക്തമായി കാണാം. യൂറോ ന്റെ വിനിമയ നിരക്കിന്റെ മാറ്റം റൊമേനിയൻ ലിയു ലേക്ക് വളരെക്കാലമായി വിനിമയ നിരക്കിന്റെ ചരിത്രത്തിന്റെ ഈ പേജിൽ വ്യക്തമായി കാണാം . യൂറോ / റൊമേനിയൻ ലിയു ഓരോ വർഷവും വിനിമയ നിരക്ക് വർദ്ധിപ്പിക്കുക: 1992, 1993, 1994, 1995, 1996, 1997, 1998, 1999 , 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020 വർഷം. എല്ലാവരുമായും താരതമ്യപ്പെടുത്തുമ്പോൾ എല്ലാ കറൻസികളുടെയും നിരക്കിന്റെ ചരിത്രമുണ്ട് ഞങ്ങളുടെ സൈറ്റിൽ.\nമറ്റൊരു കറൻസിക്കെതിരെ യൂറോ ന്റെ ചരിത്രം കണ്ടെത്താൻ റൊമേനിയൻ ലിയു എന്നതിനുപകരം മറ്റൊരു കറൻസി തിരഞ്ഞെടുക്കുക. Moneyratestoday.com എന്ന വെബ്‌സൈറ്റിന്റെ ഈ വിഭാഗത്തിൽ കഴിഞ്ഞ 30 വർഷമായി എല്ലാ കറൻസികളുടെയും ഉദ്ധരണികളുടെ ഒരു സ്വതന്ത്ര ചരിത്രം ഓരോ വർഷത്തേയും മുൻകാല വിനിമയ നിരക്കുകൾ. യൂറോ മുതൽ റൊമേനിയൻ ലിയു വരെയുള്ള ചരിത്രം കണ്ടെത്താൻ പട്ടികയിലെ വർഷത്തിൽ ക്ലിക്കുചെയ്യുക.


Ayodhya verdict | അയോധ്യാ വിധി അന്തിമം; പ്രകോപനപരമായ പ്രതികരണങ്ങള് അനുവദിക്കില്ല: മുഖ്യമന്ത്രി – News18 Malayalam\nAyodhya Verdict | അയോധ്യാ വിധി അന്തിമം; പ്രകോപനപരമായ പ്രതികരണങ്ങള് അനുവദിക്കില്ല: മുഖ്യമന്ത്രി\nതര്‍ക്കത്തിന്‍റെ പേരില് ജനങ്ങളുടെ സമാധാനജീവിതം തകരുന്ന ഒരു ഇടപെടലും ഉണ്ടാകരുത്.\nLast Updated : November 09, 2019, 14:49 IST\nതിരുവനന്തപുരം: സുപ്രീംകോടതി വിധിയോടുള്ള പ്രതികരണങ്ങള് നാടിന്‍റെ സമാധാനവും ഐക്യവും മതനിരപേക്ഷതയും സംരക്ഷിച്ചുകൊണ്ടുള്ളതാവണമെന്ന് മുഖ്യമന്ത്രി പിണറായി വിജയൻ. സുപ്രീംകോടതി വിധി അന്തിമമാണ് എന്നതിനാല് ഈ ഘട്ടത്തില് അത് ഉള്‍ക്കൊള്ളാന് ബാധ്യസ്ഥരാണ്. വിധിയുടെ പശ്ചാത്തലത്തില് സമാധാനം കാത്തുസൂക്ഷിക്കാനുള്ള എല്ലാ സംവിധാനങ്ങളും സംസ്ഥാന സര്‍ക്കാര് ഒരുക്കിയിട്ടുണ്ട്. പ്രകോപനപരമായ പ്രതികരണങ്ങള് അനുവദിക്കില്ല. പൊലീസ് സംസ്ഥാനത്താകെ ജാഗ്രത പാലിക്കുന്നുണ്ടെന്നും മുഖ്യമന്ത്രി വാർത്താസമ്മേളനത്തിൽ വ്യക്തമാക്കി.\n'രാജ്യത്ത് രക്തച്ചൊരിച്ചിലും കലാപങ്ങളും ഉണ്ടാക്കിയ ഒരു പ്രശ്നത്തിലാണ് സുപ്രീംകോടതിയുടെ ഭരണഘടനാ ബെഞ്ച് അന്തിമമായി തീര്‍പ്പുകല്‍പിച്ചത്. അയോധ്യയില് തര്‍ക്കസ്ഥലത്ത് രാമവിഗ്രഹം കൊണ്ടുവെച്ചതും ബാബറി മസ്ജിദ് പൊളിച്ചതും നിയമവിരുദ്ധമാണ് എന്ന് കോടതി സ്ഥിരീകരിച്ചിരിക്കുന്നു.\nവിധി തങ്ങള് കാലാകാലമായി ഉയര്‍ത്തുന്ന അവകാശവാദങ്ങള്‍ക്കും ആവശ്യങ്ങള്‍ക്കും വിഘാതമായി എന്ന് കരുതുന്നവരുണ്ടാകാം. അതോടൊപ്പം തങ്ങളുടെ ആവശ്യങ്ങളാണ് അംഗീകരിക്കപ്പെട്ടത് എന്ന് ധരിക്കുന്ന വിഭാഗവുമുണ്ട്.'- മുഖ്യന്ത്രി പറഞ്ഞു.\nAlso Read തർക്ക ഭൂമി ഹിന്ദുക്കൾക്ക്; മുസ്ലിംകൾക്ക് പകരം ഭൂമി; ചരിത്ര വിധിയിലെ 10 കാര്യങ്ങൾ\nരണ്ടുകൂട്ടരും സംയമനത്തോടെയും സമാധാനം നിലനിര്‍ത്താനുള്ള താല്‍പര്യത്തോടെയും വിധിയോട് പ്രതികരിക്കണം. ഈ തര്‍ക്കത്തിന്‍റെ പേരില് ജനങ്ങളുടെ സമാധാനജീവിതം തകരുന്ന ഒരു ഇടപെടലും ഉണ്ടാകരുത്. കേരളം ബാബറി മസ്ജിദ് തകര്‍ത്ത ഘട്ടത്തില്‍ത്തന്നെ വിവേകത്തോടെയും സമാധാനപരവുമായാണ് പ്രതികരിച്ചത്. അതുകൊണ്ടുതന്നെ ആ ഘട്ടത്തില് നമ്മുടെ സംസ്ഥാനത്ത് പറയത്തക്ക അനിഷ്ട സംഭവങ്ങളൊന്നും ഉണ്ടായില്ല. അതേരീതി കൂടുതല് പ്രതിബദ്ധതയോടെ നാം തുടരേണ്ടതുണ്ടെന്നും മുഖ്യമന്ത്രി ഓർമ്മിപ്പിച്ചു.\nFirst published: November 09, 2019, 14:48 IST\nAyodhya Land Disputeayodhya mandirAyodhya verdictbabri masjidbabri masjid demolitionBabri Masjid- Ramjanmabhoomi case postponedbabri mosqueBabri mosque demolitionFaizabad newsRam Mandir DisputeChief Minister Pinarayi Vijayan


എംസി ഖമറുദ്ദീന് എംഎല്‍എ ആറ് മാസത്തിനകം നിക്ഷേപകര്‍ക്ക് പണം തിരിച്ച് നല്‍കണമെന്ന് ലീഗ്; യുഡിഎഫ് ചെയര്‍മാന് സ്ഥാനത്തു നിന്ന് നീക്കി |kamarudeen-financial-fraud-case\nHome News Kerala എംസി ഖമറുദ്ദീന് എംഎല്‍എ ആറ് മാസത്തിനകം നിക്ഷേപകര്‍ക്ക് പണം തിരിച്ച് നല്‍കണമെന്ന് ലീഗ്; യുഡിഎഫ് ചെയര്‍മാന്...\nമലപ്പുറം: ഫാഷന് ഗോള്‍ഡ് ജ്വല്ലറി തട്ടിപ്പു കേസില്‍പ്പെട്ട എം സി ഖമറുദ്ദീന് എംഎല്‍എയോട്6മാസത്തിനകം നിക്ഷേപകര്‍ക്ക് പണംതിരിച്ചു നല്‍കാന് പാണക്കാട് ചേര്‍ന്ന മുസ്‌ലിം ലീഗ് യോഗം നിര്‍ദേശിച്ചു. കാസര്‍കോട് ജില്ലാ യുഡിഎഫ് ചെയര്‍മാന് സ്ഥാനം അദ്ദേഹം രാജിവച്ചതായും നേതാക്കള് അറിയിച്ചു. ഈ കേസുമായി ബന്ധപ്പെട്ട മറ്റു പാര്‍ട്ടി അംഗങ്ങളോട് സ്ഥാനത്തുനിന്ന് മാറി നില്‍ക്കാനും നിര്‍ദേശിച്ചു.\nകാസര്‍കോട് ജില്ലാ നേതാക്കളുമായി സംസ്ഥാന നേതൃത്വം പാണക്കാട്ട് ചര്‍ച്ച നടത്തിയ ശേഷം ദേശീയ ജനറല് സെക്രട്ടറി പി കെ കുഞ്ഞാലിക്കുട്ടി, സംസ്ഥാന ജനറല് സെക്രട്ടറി കെ പി എ മജീദ് എന്നിവരാണ് തീരുമാനം അറിയിച്ചത്. വിശദാംശങ്ങളറിയാന് കമറുദ്ദീനോട് വ്യാഴാഴ്ച പാണക്കാട്ട് എത്താന് നിര്‍ദേശിച്ചിരുന്നെങ്കിലും രാവിലെ പെട്ടെന്ന് തീരുമാനം മാറ്റിയിരുന്നു.\nകൂടിക്കാഴ്ച ഒഴിവാക്കിയ ശേഷം സംസ്ഥാന നേതാക്കള് അദ്ദേഹവുമായി ഫോണില് വിശദാംശങ്ങള് ചോദിച്ചറിഞ്ഞു. തുടര്‍ന്ന് കാസര്‍കോട് ജില്ലാ നേതാക്കള് പി കെ കുഞ്ഞാലിക്കുട്ടി, കെ പി എ മജീദ് എന്നിവരുമായി മലപ്പുറം ജില്ലാ ആസ്ഥാനത്ത് ചര്‍ച്ച നടത്തി. വൈകിട്ട് പാണക്കാട്ട് യോഗം നിശ്ചയിക്കുകയായിരുന്നു.\nഗുണ്ടകളുമായി എത്തി സ്വര്‍ണം കവര്‍ന്നെന്ന് ആരോപണം\nഅതേ സമയം, ഖമറുദ്ദീനെതിരേ പുതിയ ആരോപണവുമായി തലശ്ശേരി മര്‍ജാന് ജ്വല്ലറി ഉടമ കെകെ ഹനീഫ രംഗത്തെത്തി. ഖമറുദ്ദീന് 2007-ല് ഗുണ്ടകളുമായി എത്തി 25 കിലോ സ്വര്‍ണം കവര്‍ന്നെന്ന ആരോപണമാണ് ഉന്നയിച്ചിരിക്കുന്നത്. അന്ന് മൂന്നര കോടി രൂപ വില വരുന്ന സ്വര്‍ണ്ണമാണ് എംഎല്‍എയുടെ തേതൃത്വത്തില് കവര്‍ന്നതെന്നും ഹനീഫ ആരോപിച്ചു.\nഅന്ന് നഷ്ടപ്പെട്ട സ്വര്‍ണ്ണത്തിന് ഇന്നത്തെ നിരക്ക് അനുസരിച്ച് പന്ത്രണ്ടര കോടിയോളം വില വരും. ഖമറുദ്ദീനെതിരെ തലശ്ശേരി, കൊയിലാണ്ടി കോടതികളില് കേസുണ്ടെന്നും പൊലീസിനെ സ്വാധീനിച്ച് കേസ് ഒതുക്കാന് ഖമറുദീന് ശ്രമിച്ചെന്നും ഹനീഫ പറഞ്ഞു. കേസില് കൈംബ്രാഞ്ച് അന്വേഷണം ആവശ്യപ്പെട്ട് മുഖ്യമന്ത്രിക്ക് പരാതി നല്‍കിയിട്ടുണ്ടെന്നും അദ്ദേഹം കൂട്ടിച്ചേര്‍ത്തു.\nPrevious articleയുഎഇയില് നാല് മാസത്തിനിടെ ഏറ്റവും കൂടിയ കോവിഡ് വര്‍ധന; അഞ്ചു പേര് കൂടി മരിച്ചു\nNext articleകോവിഡ് മരണസംഖ്യ ഉയരും; വെന്റിലേറ്ററുകള്‍ക്ക് ക്ഷാമം വരും- വരാനിരിക്കുന്നത് കടുത്ത ദിനങ്ങളെന്ന് ആരോഗ്യ മന്ത്രി


ഫോണ്‍വിളി കേസ്: എ.കെ ശശീന്ദ്രനെതിരെ പരാതിയില്ലെന്ന് മാധ്യമപ്രവര്‍ത്തക – Chandrika Daily\nBy chandrika Wednesday January 24, 2018 16:33 pm\nഫോണ്‍വിളി കേസ്: എ.കെ ശശീന്ദ്രനെതിരെ പരാതിയില്ലെന്ന് മാധ്യമപ്രവര്‍ത്തക\nതിരുവനന്തപുരം: മുന്‍മന്ത്രി എ.കെ ശശീന്ദ്രനെതിരെ പരാതിയില്ലെന്ന് മാധ്യമപ്രവര്‍ത്തകയുടെ മൊഴി. മന്ത്രി വസതിയില് വെച്ച് ഉപദ്രവിച്ചിട്ടില്ലെന്നും ഫോണില് വിളിച്ച് അശ്ലീലം സംസാരിച്ചിട്ടില്ലെന്നും മൊഴിയില് പറയുന്നു. തിരുവനന്തപുരം സി.ജെ.എം കോടതിയിലാണ്…\nതിരുവനന്തപുരം: മുന്‍മന്ത്രി എ.കെ ശശീന്ദ്രനെതിരെ പരാതിയില്ലെന്ന് മാധ്യമപ്രവര്‍ത്തകയുടെ മൊഴി. മന്ത്രി വസതിയില് വെച്ച് ഉപദ്രവിച്ചിട്ടില്ലെന്നും ഫോണില് വിളിച്ച് അശ്ലീലം സംസാരിച്ചിട്ടില്ലെന്നും മൊഴിയില് പറയുന്നു. തിരുവനന്തപുരം സി.ജെ.എം കോടതിയിലാണ് പെണ്‍കുട്ടി മൊഴി നല്‍കിയത്.\nകേസില് കോടതി ഈ മാസം 27ന് വിധി പറയും. പരാതി പിന്‍വലിക്കാന് ഹര്‍ജി നല്‍കിയ പെണ്‍കുട്ടി പിന്നീട് പിന്‍വലിക്കുന്നില്ലെന്ന് വ്യക്തമാക്കിയിരുന്നു\nCategories: Culture, More, Views Tags: ak saseendran, ak saseendran minister